নবকুমার নোংমৈকাপ্পম গী নোক্নীং ৱারী মচা পিকত্রু - ০১ - Manipuri Mirror\nনবকুমার নোংমৈকাপ্পম গী নোক্নীং ৱারী মচা পিকত্রু – ০১\nমণিপুরী মিরর 0\tজুন ৩, ২০২১ ৮:১৯ পূর্বাহ্ণ\n[মণিপুরী লিটরেরি সোসাইটি 'না ২০১৮দা ফোংখিবা মণিপুরগী শক্নাইরবা অইবা ওজা নবকুমার নোংমৈকাপ্পমগী ''তূম্লমদাইদা অমমমদং (নোক্নীং ৱারী মচা পিকত্রু)'' কৌবা\n[মণিপুরী লিটরেরি সোসাইটি ‘না ২০১৮দা ফোংখিবা মণিপুরগী শক্নাইরবা অইবা ওজা নবকুমার নোংমৈকাপ্পমগী ”তূম্লমদাইদা অমমমদং (নোক্নীং ৱারী মচা পিকত্রু)” কৌবা লাইরিক অদুদগী নোক্নীং ৱারী মচা পিকত্রু খরা অইবগি অয়াবা লৌজরগা মণিপুরী মিররগী অপাবাশিংগীদমক অমুক ওয়েবসাইট অসিদা আপলোড তৌজবনি। লাইরিক অসিগী মতাংদা ৱাহৌদোক ওইনা ওজা ইবোহল সিংহ কাঙজম (প্রসিদেন্ট, মণিপুরী সাহিত্য পরিষদ, ইম্ফাল)না অসুম্না ফোংদোকপিরম্মী – ” ইনৌ নৌবা মচন অমা ওইনা ”নোক্নীং ৱারী মচা পিকত্রু” হায়বা অমসু মরূ হুল্লক্লি । নবকুমার নোংমৈকাপ্পমগী অনৌবা খূৎথানি। ৱারী মচন অসিগী পান্দমদি মপূংদা ফাগিনি, অপাববু নোকহনবনি।”\nচহী খরগী মাংদা ফোংখিবা ওইরবসু মণিপুর অমসুং মপান মণিপুরগী অপাবাশিংদা নৌহৌননা অনৌবা মখলগী সাহিত্যগী মচল অমা ওইরিবা নোক্নীং ৱারী মচা পিকত্রু খরা ময়ামদা পাহননিংদুনা, তাহননিংদুনা থমজবনি। ময়াম পাবিয়ু অমসুং নৈনবিয়ু। – ইদিতর, আর্টস, মণিপুরী মিরর। ]\nহায় ফায়দা হৌরকপীশিংদি ময়ূম পাল্লফাও অদুম মাগী মাগী হৈনবীদু থাদোকপা ঙম্লদে। মমান্নবীশিংগদা প্রোগ্রাম থা থাদুনা অমগীদা অমুক চৎ, অমগীদা অমুক চৎ, তৌদুনা আমেরিকান লাইফ স্তাইলদা লৈনবা হোৎননৈ।\nমমান্নবী খরা লাক্কনি হায়দুনা হোটেলদগী লৈহল্লুবা নিমকিদু চিংনবদগী অমুক ওন্দুনা য়েংবদা কেজি মখায়রোমদং ওইরম্লবদা চাউবী শাউবনা মৈ হৌরে।\nখুদক্তা হোটেল মেনেজরদুদা ফোন তৌই, “তাদনা ঐগী ইচানুপাদা পীরক্লিবা নিমিকিসি কয়ানো?”\nমেনেজরদুনা ফোন্দা খুম্লকই, “কে জি অমা।”\n“কে জি মখায়রোমখকসিবো? ৱেট শুদনা পীবগী ঐ কনজুমর ক্লবতা ৱাকৎচবা তারে। ৱারৌনরোইসিকো।”\nহন্দমুক্তী মেনেজরদু শাউরপ তৌনা হায়রকই, “ইবেম্মা, ঐগী নিমকীগী অরূম্বদমক চেক তৌরগা ৱাকৎপিরক্লিবা করিগীনো? নচানুপাদুগী মবূক অমদি অরূম্বদুদি চেক তৌবিরব্রা?” (0৩/১১/২০১৫)\n“ইচে, নঙনা তুক নথম্মোয় শোক্না তেংথাতুনকা কৈদৌরিতুবু করিগীনো?” উনদবা কুইরে হায়দুনা কোয়থোরকপা মৌপ্বাদুনা হায়রকপনি।\nকপ্পদু খংলেপ লেপথোক্লগা শাউঙাঙদ খুম্লকই, “ঐনা হামেঙ অমতং লোইজবদু শিরিসে নঙ খঙদবা?”\n“ইচে, নচা অনী শিখিবতুদদি নঙ তুক য়ৌনা কপখিদেকো? তুগা, হামেঙ শিবদনা তূ য়ৌনা কপ্লিবা?”\nমচেদুনা ৱাখল তানা হায়রকই, “চুম্মে, ইচা অহল গারীনা তকজন্দুনা হাৎখিবগীনি হায়দুনা পীরকপা লুপা লাখ মঙাদুনা লৌ শঙম অমা লৈনহৌই; তূগা, গারী হূরানবগী ময়াম্না হাৎখিবা যায়মদুনা, কাঙলূপকী ঈরাং থোক্লকপা থিংনবা লৈঙাক্না পীরকপা লুপা লাখ নিপান্দুনা য়ূম কৈ শানখি। তূনঙ খঙলিবা নৎত্রা?”\n“হোয়নে, তূবুদি ঐসু খঙঙে।”\n“মখোয় অনী শিখ্রসু ইচা তরামাথোই লৈহৌরিদনা। তুগা অমখক্তং লোইজবা হমেঙদুদি থৌরীনা য়েৎশিল্লগা করিমত্তা কান্নহল্লমদনা কৈদৌখ্রে। সিতবু ঐনা থম্মোয় শোক্না কপ্লোইদৌবগী করি মরম লৈগে?” (১৩-৫-২০১৬)\nথোং শঙ্গানবা চিফ মিনিস্তর অমদি গভর্নরনা লাক্কদবা লম্বী ময়ায়সিদা, অয়ূক অঙনবদগী কূনশিন্দুনা লৈখিবা চাউরবা কৈথেল কাও অমা তানখৎনবা হোৎনবদা মথা শানরে সেক্যুরিতি। চৈনা ফূই, মমীৎ উইশিন্দুনা খাঙই; ময়াম চঙদুনা ইল্লি, ঙমদে; গারী থৌজিন্দুনা য়েংই, চত্তে। ৱাটর কেনন শীজিন্নদুনা ঈশিং কামশিল্লি, হৌগৎতে। অনাবরা? হৌগৎপা ঙমদ্রবজাৎলা? মখোঙ শরূ তেক্লবজাৎলা? করম তৌনি সিদি! জে সি বি অমা কৌরগা কোৎলগা থাংদোকহনবা নৎত্রদি পাম্বৈ লৈদৌ মান্দে।\nমদুসু লাইগী কাওদুদা ক্রুয়েলটি টু এনিমেলনি হায়দুনা ৱা চাউথোক্নরক্কনি। অদুদি করি উপাই লৈরি?\nমতমসিদা কোট সুট তাই শেৎপা মশা য়াম্না নানবা নহা অমা চঙশিল্লক্লগা হায়রকই, “ঐ অমুক্তা লাইবক য়েংজগে।”\nসেক্যুরিতিশিংদুনা য়াম্না থাজদ-উৎশিত্তনা করেম-কথায়নরদুনা হায়রকই, “য়েংউ-য়েংউ। য়ারগদি নঙগী অনানবা বেগতুদা হাপ্লগা পুজখ্রো।”\nমশা নানবা নহাদুনা কাওদুগী মনাকোং ময়াদা চঙশিল্লগা করিনো ৱাহৈ খরা হায়খিবগা কাওদো ফুক হৌগৎলগা মমৈ থেকৎলগা চেনখ্রে।\nসেক্যুরিতিশিংদুনা ইঙক ঙক্না নহাদুদা হংজিল্লকই, “নঙসে, অফাওবা মাইবা পাঞ্জি শোয়দনা ওইরমগনি। করি লাইৱা মন্ত্র শোঞ্জিল্লুরিনো?”\nনহাদুনা লেম্না খুম্লকই, “নশা চাউখত্তুনা লুম্লিদু ময়েং তানবা ঐখোয়গী নেটৱার্ক কম্পেনিগী হারবেলগী হীদাক খজিক্তা চাবিয়ু, হায়রুবনি।” (১১/0১/২০১৬)\nগারী মচা তোংবা য়াম্না শাজনীংবা নুংওনবা, নুমিদাংগী অমম্বদুদা হেলমেট অমা উপশীল্লগা থাবল চোংফম য়ৌরক্লে। মাগী সাইকল মরু কোকপদু মরুম অমদা ইনশিল্লগা, “ঐগী চিকোকপসিবু কনানা হূরানবিরনি হায়গে,” হায়দুনা শো-ককা লোন্দনা থাবল চোংবা য়াওখ্রে, হেলমেটতুগা।\nথাবল চোংবা লোইদৌরবদুদা, নুংওনবনা ময়ূমদা হল্লগে হায়দুনা থোরকপদদি মাগী সাইকলদো লৈরমদ্রে। মকোক্তা ঊপ্লিবা হেলমেটতুগা, সাইকল মাঙখ্রে হায়দুনা হায়দৌদু, মপু মানা হেন্না ইকাইরক্তুনা হেলমেটতু মচী অমদা লোৎশীল্লগা সাইকলদু ফংনবা থিবা হৌরক্লে।\nহংলুবদা মনাক নক্না পোৎফম ফম্বী অমনা হায়রকই, “য়ু ঙাওবা অমা মনীং মমাঙ চিং-চিংদুনা লাক্লগা, ‘মসিগী চিকোকপসিবু কনানা তান্নবিরক্কনি হায়গে,’ হায়রম্লগা সাইকলদু ইন্থোক্লগা থৌদুনা অদুম চৎখ্রবনি।”\nনুংওনবা, ফংলরোই খন্দুনা ময়ূমদা হন্নবা তৌরকপদা, মানা হৌজিক্তা মচি অমদা লোৎলগা থমখিবা হেলমেটতু থিরুবদসু লৈরমদ্রে। উংদুনা লৈ। মাগী মওংদুদা, ভোলুন্তিয়ার অমা চঙশিল্লক্লগা হংলবদা নুংওনবনা চিন্তা তৌরগা তপ্না খুম্মী, “থিজরমদবনা হেন্না ফরম্বা জাৎনি।”\n“ইপোৎ মাঙখ্রদা থিরমদবনা হেন্না ফরম্বজাৎনি হায়রিসিবু করিনো “\nনুংওনবনা মকোক্তু হোৎলগা তপ্না হায়রকই, “ঐগী সাইকলদুদগীদি অমদুনা হেন্না মমল য়াম্বনে।” (১৬/0১/২০১৬)\nঅমা নৎত্রগা অনীনা ওক্লসি\nচহী মীয়ায় হেঞ্জিল্লক্লবা চাউতোন্না ৱাকিং অসুম লাকপদা মতম অমদা মাগা য়াম্না নকশিন্ননা তিন্নরম্বা তোঞ্জাউদো কোক থেংনরে।\nচাউতোন্না হংলকই ”তা তোঞ্জাউ, নঙবু অঙাং কয়া শুরবগে? করি করিদি তৌহল্লি?”\nতোঞ্জাউনা মায়থোঙ মকা লাম্না খুম্মী, “ইবুংঙো, অঙাং নিপান্নি। অনীনা ডাক্তার, অমনা প্রোফেসার, অনীনা ইঞ্জিনিয়ার, অমনা কোলেজগী ওজা, অমনা আই এ এস ওফিসার। লায়ররমখ্রবা ঐঙোন্দা লাইনা পঙপীদা পীবিরি। ইচা ইমৌ ময়ামদুগী গারী ময়াম্না শূমাঙদো খোঙ থাংফমককা লৈত্রৈ। য়ূম কৈদুসু কোনুংদৌনা ইচাশিংনা পংশাদা শাগৎলি। হিংবগী মরেক মহাও হায়দো ফজনা থোক্লে। ইনাওগীদি অঙাং কয়ানো, করি-করি তৌরি?”\nচাউতোম্না খুম্মী, “তাদা, অমা নৎত্রগা অনীনা ওক্লসি হায়দুনা ফেমিলি ওয়েলফেয়ার দিপার্টমেন্টনা হেক-হেক লাউবদুদা ঐগীদি ইচা অনীদনি।”\n“অদুদি ঐগীদগী য়াম্না হেল্লমদৌ মাল্লিবু। করি করিদি তৌরি?”\n“তাদা, ইচা অনীখক পোকপদো অমনা ক্রেক চুরি, অমনা দ্রগ চারি। মখোয় লায়েংনবা হোৎনবদা লৌ ইংখোলদগী হেন্দোক্লদুনা য়ূমদুফাও লোইনা য়োনখ্রে। অদুনা, ফেমিলি ৱেলফেযার দিপার্টমেন্টদো মৈ থারুরসিরা নৎত্রগা কেশ থাংগৎলগা ক্ষেত্রিপুরোন তানসিরা হায়দুনা খল্লক্লিবসে ফনা কুইরে। করম্বা ওইন তৌজৌগে, সজেসন অমতা পীবিরম্মু।” (১২/৬/১৯৮৪)\nপাখং অমগা লৈশাবী অমগা তোংমিন্নরগা লাকপা গারীদু লম্বীদা শৎ ফৈজিন্দুনা থম্লম্লগা নুপাদু দুকান্দা পোৎ লৈবা চঙখ্রে।\nগারী থম্ফম চাদবদুদা মথৌ তৌরিবা, মমীৎতা ঈ কাখৎলক্লবা ত্রাফিক পুলিস কনস্টেবল অমা শাউনা চঙশিল্লক্লগা লৈশাবীদুদা হংই, “ইবেম্মা, মসি কনাগী গারীনো?”\nলৈশাবীদুনা ঈংনা চীক্না খুম্মী, “ইতৈ ইনাওগীনি, সার।”\nপুলিসতুনা ঈংথবা তৌদনা হংজিল্লকই, “নতৈ-ননাওগী গারীসিনা ফৈগাক ফৈনা লম্বী ময়ায়সিদা খামজিন্দ্রবদি খাম্ফম অমত্তা লৈত্রবরা? গারী ময়াম জাম থোক্লিবসি নমীৎতু উদ্র? ঐনা হায়রিবসি নঙোন্দনিনে মৌনা লৈশাবী শাবি। ”\nদুকান্দা পোৎ লৈবা লোইরগা থোরকপদা, কনস্তেবলদুনা তোয়না তোয়না হেক হেক শীজিন্নরিবা ৱাহৈদু নুপাদুনা তাবদা মনাকোংদা এলারজি থোক্লদুনা চঙশিল্লগা হায়রকই, “সার ঐগী মিং ইনাও কৌই, লৈশাবীসিনা ঐগী নুপীগী মনাওনুপীনি। ইতৈ-ইনাও নৎচদে।”\nপুলিসতুনা ইঙক-ঙক্না হংজিল্লকই, “অদুগা, লৈশাবীসিনদি করিগী ইতৈ-ইনাও, ইতৈ-ইনাও হায়রিবা?”\n“ঐগী মিংসিদি ইমা ইপানা থোনবিরম্বনে।”\nপুলিসতুনা শাউনা হায়রকই, “কৌহৈদবা মিংদুদি নঙদি করিগী কৌরুরিবা?” (০৯-০৯-২০১৬)\nঅন্যান্য5আর্টস 100 ৱারি মচা 13 স্ক্রলবার 421 স্লাইডার 399 ২য়_কলাম 282\nদিল্লী সিটিদা মৈতৈ সনামহিগী লাইশঙ\nকাঙুজম কর্ণজিৎ দিল্লি অমদি মণিপুর পুলিশকী কম্বাইন টিমনা ফারে


পি.এম.না সর্দারধাম ভবনগী লোকার্পন অমসুং সর্দারধাম ফেজ – II কন্য ছাত্রালয়গী ভুমী পুজন পাংথোখ্রে\nমমিং লৈরবা তামিল কবিগী ১০০শুবা পুন্যতিথিদা, প্রধান মন্ত্রীনা বরানাসিগী আর্তস ওফ বি.ঐচ.য়ু. ফেকল্তীদা তামিল স্তদীশিংগী মরমদা 'সুব্রমনিয়া ভারতি চিয়র' লাওথোকখি\nসর্দার সাহেবনা শাগৎখিবা এক ভারত শ্রেস্থ ভারতকী ফিলোসোফী অসি মহাকবি ভারতিগী তামিল রাইতিংশিংদা ফুল দিবাইনিতীগা লোইননা ঙান্দুনা লৈরি৷\nহ্যুমেনিতরিয়ন ভেল্যুশিং খক্তগী খুৎথাংদা ৯/১১গুম্বা ত্রেজিদীশিং অসিনা পর্মেনেন্ত সোলুসন অমা লৈরগনি হায়না ঙসিদি মালেম অসিনা খঙলক্লি: পি.এম.\nলাইনা-লাইচৎ অসিনা ভারতকী শেন্মীৎলোনদা শোকহনখি অদুবু ঐখোয়গী রিকভরীনা শোকহল্লিবা অসিদগী হেন্না য়াংখি: পি.এম.\nঅচৌবা ইকোনোমীশিংনা দিফেন্সিব মোদতা লৈখিবা মতমদা ভারতনা রিফোর্ম তৌরি: পি.এম.\nPosted On: 11 SEP 2021 1:00PM by PIB Imphal\nপ্রধান মন্ত্রী শ্রী নরেন্দ্র মোদীনা ভিদিও কনফরেন্সিংগী খুৎথাংদা সর্দারধাম ভাবনগী লোকার্পন অমসুং সর্দারধাম ফেজ- II কন্য ছাত্রালয়গী ভুমি পুজন পাংথোকখ্রে৷ গুজরাতকী মুখ্য মন্ত্রী অমসুং দিপুতী মুখ্য মন্ত্রীসু থৌরম অসিদা শরুক য়াখি৷\nগনেশহোতসব থৌরমদা সর্দার ঘম ভাবন হৌদোক্লিবা অসিদা প্রধান মন্ত্রীনা নুংঙাইবা ফোংদোকখি৷ মহাক্না গনেশ চতুর্থী, গনেশহোতসব, ঋশি পঞ্চমি অমসুং শামভানি দিৱসগীদমক মীপুম খুদিংমক্তা য়াইফ-পাউজেল পীখি৷ মীওইবা জাতিগী থবক তৌবদা কৎথোক্লিবা সর্দার ধম ত্রস্তকা মরী লৈনবা মেম্বর পুম্নমকপু মহাক্না থাগৎখি৷ পতিদার সোসাইতীগী নহাশিং, লাইরবশিং মরু ওইনা নুপীশিংগী ফিভম ফগৎনবা মখোয়না হোৎনখিবা অদু মহাক্না পামজখি৷\nথৌরম অদুদা ৱা ঙাংলদুনা, ঙসি শঙ্গারিবা হোস্তেল ফেসিলীতী অসিনা নুপীমচাশিংবু হেন্না খুমাং চাওশিনহনবদা মতেং পাংলগনি হায়না প্রধান মন্ত্রীনা ফোংদোকখি৷ আর্ত বিল্দিং, নুপীশিংগী হোস্তেল অমসুং মোদর্ন লাইব্রেরী শেমগৎলকপনা নহাশিং অসি হেন্না শক্তি লৈহল্লগনি হায়না মহাক্না ফোংদোকখি৷ ওন্তরপ্রিনরশিপ দিবেলপমেন্ত সেন্তর অসিনা গুজরাতকী অফবা ব্যুজিনেস আইদেন্তিতী লৈহল্লগনি অমসুং সিবিল সর্ভিস সেন্তর অসিনা সিভিল, দিফেন্স অমসুং জুদিসিয়েল সর্ভিসশিংদা কেরিয়র শেম্বা পামজবা নহাশিংদা অনৌবা দাইরেক্সন অমা পীরগনি৷ লৈবাক অসিগী তুংগী ফিভম শেমগৎননবগীদমক সর্দার ধম্না ইস্তাব্লিশমেন্ত অমা ওইবা খক্তা নত্তনা সর্দার সাহেবকী আইদিলশিং অসিদা হিংননবা তুংদা লাক্কদৌরিবা জেনেরেসনশিং অসিসু পুক্নিং থৌগৎলগনি৷\nসেপ্তেম্বর ১১ অসি মীওইবা জাতিদা য়াম্না থিনা শোকহনখিবগীদমক কাওবা ঙমদনা মালেমগী পুৱারিদা লৈরিবা নুমিৎ অমনি হায়না মহাক্না ঙসি পনখ্রে৷ অদুবু মসিগী নুমিৎ অসিনসু হিরম কয়া অমদা মালেম পুম্বদা তাক্লি! চহি চা অমগী মমাংদা, চিকাগোদা পাংথোকখিবা ৱর্ল্দ পার্লিয়ামেন্ত ওফ রিলিজন্স অদু ১৮৯৩গী সেপ্তেম্বর ১১দনি৷ নুমিৎ অদুদা, স্বামি বিবেকানন্দনা গ্লোবেল স্তেজতা লেপখি অমসুং ভারতকী হ্যুমেন ভেল্যুশিং অসি মালেম অসিদা খঙহনখি হায়না মহাক্না ফোংদোকখি৷ হায়রিবা হ্যুমেনিতরিয়ন ভেল্যুশিং অসিগী খক্তগী খুৎথাংদা ৯/১১গুম্বা ত্রেজিদীশিং অসি পর্মেনেন্ত ওইবা সোলুসন অমা লৈরগনি হায়না ঙসিদি মালেম অসিনা খঙলক্লি৷\nঙসি সেপ্তেম্বর ১১ অসি অতোপ্পা অচৌবা থৌরম অমনি-ভারতকী মমিং লৈরবা স্কোলর, ফিলোসোফর অমসুং ফ্রীদম ফাইতর ‘সুব্রামনিয়া ভারতি’ শিখিবগী ১০০শুবা কুমওন্নি হায়না প্রধান মন্ত্রীনা ফোংদোকখি৷ সর্দার সাহেবনা শাগৎপা এক ভারত শ্রেশথা ভারপতকী ফিলোসোফী অসি মহাকবি ভারতিগী তামিল রাইতিংশিংদা ফুল দিবাইনিতীগা লোইননা ঙাল্লগনি৷ সুব্রামনিয় ভারতিনা স্বামি বিবেকানন্দদগী ইন্সপিরেসন লৌই হায়না মহাক্না পনখি৷ ভারতিনা কাশিদা লৈরিঙৈ মতমদা মহাক্কী ৱাখল্লোনশিং অমসুং অনৌবা ইনর্জীদা অনৌবা দিরেক্সন অমা পীখি৷ বনারস হিন্দু য়ুনিভর্সিতীদা ‘সুব্রামনিয়া ভারতি জি’গী মমিং লৌদুনা চিয়র অমা শেমগৎনবা প্রধান মন্ত্রীনা লাওথোকখি৷ বি.ঐচ.য়ু.গী আর্তস ফেকল্তীদা তামিল স্তদীশিংগী মতাংদা ‘সুব্রামনিয়া ভারতি চিয়র’ শেমগৎলগনি হায়না মহাক্না ফোংদোকখি৷ মীওইবা জাতি অসি অমতা ওইনা পুনশিন্নবা অমসুং ভারতকী অপুনবগী শক্তম কাইহন্দনা থম্নবা সুব্রামনিয়া ভারতি জিনা মতম পুম্নমক্তা অখন্নবা মীৎয়েং চংখি হায়না প্রধান মন্ত্রীনা ফোংদোকখি৷ মহাক্কী আইদিলশিং অসি ভারতকী থোথ অমসুং ফিলোসোফীগী য়াম্না মরু ওইবা শরুক অমনি৷\nহৌখিবা মতমদগী ঙসি ফাওবদা গুজরাত লৈবাক অসি লিংজেল মান্ননা পুন্না থবক তৌমিন্নবা মফম অমা ওইখ্রে হায়না প্রধান মন্ত্রীনা ফোংদোকখি৷ মফম অসিদগী গান্ধীজিনা দন্দি য়ত্র হৌখিবনি হায়না মহাক্না ফোংদোকখি৷ মতৌ অসিগুম্না, খেদা ইহৌদসু, সর্দার পতেলগী লুচিং মখাদা, লৌমীশিং, নহাশিং অমসুং লাইরবশিংগী অপুনবগী শক্তম অদুনা বৃতিশ সরকারবু মফম অসি থাদোক্তুনা চৎহনখিবনি৷\nসমাজ অসিগী শোৎথদুনা লৈহৌরিবা সেক্সনশিং অসি চিংখৎলক্নবা লেপ্প-লৈতনা হোৎনরি হায়না প্রধান মন্ত্রীনা ফোংদোকখি৷ ঙসিদি, দলিতশিংগী হকশিংগীদমক থবক কয়া অমা পাইখৎলি অমসুং শেল-থুম শোৎথদুনা লৈহৌরিবা মীওইশিংগীদমক ১০% রিজর্বেসন পীরি হায়না মহাক্না ফোংদোকখি৷ অসিগুম্না হোৎনরিবশিং অসিনা সমাজ অসিদা অনৌবা কনফিদেন্স অমা শেমগৎলি হায়না প্রধান মন্ত্রীনা ফোংদোকখি৷\nমতুং তারকপা তুংগী পুন্সিদা ঐখোয়গী নহাশিংনা দরকার ওইরক্কদবা স্কিলশিং অদুগীদমক নেস্নেস এজুকেসন পোলিসীনা মহৈরোইশিং অসি শেম-শাদুনা লৈহল্লগনি হায়না প্রধান মন্ত্রীনা ফোংদোকখি৷ লৈবাক অসিগী ওইনদি 'স্কিল ইন্দিয়া মিসন' অসিসু য়াম্না অচৌবা প্রাইয়োরিতী অমনি হায়না মহাক্না ফোংদোকখি৷ মিসন অসিগী মখাদা, নহা লাখ কয়ানা তোঙান তোঙানবা স্কিলশিং তম্ননবা অমসুং মসা মরোমদোম লেপচবা ঙম্নবগী খুদোংচাবা অদু ফংহনখ্রে৷ নেস্নেল এপ্রেন্তাইজশিপ প্রোমোসন স্কিমগী মখাদা, মহৈরোইশিংনা স্কিল দিবেলপমেন্তগী মখাদা মখোয় মখোয়গী স্কিলশিং অদু হৈহনবতা নত্তনা মখোয়গী ইনকম হেনগৎহন্নবগী খুদোংচাবা অদু ফংলি৷ চহি কয়া অমা লেপ্তনা হোৎনরকপগী মহৈনা, ঙসিদি গুজরাত্তা স্কুল তোকখিবগী মশিং অসি চাদা ১গী মখাদা লৈখ্রে অমসুং তোঙান তোঙানবা স্কিমশিংগী খুৎথাংদা নহা লাখ কয়াদা অনৌবা ফ্যুচর অমা উহনখ্রে হায়না মহাক্না মখাতানা ফোংদোকখি৷ স্তার্ত অপ ইন্দিয়াগুম্বা কেম্পেন্দ অমগী খুৎথাংদা ঙসিদি গুজরাতকী তেলেন্ত লৈরবা নহাশিংনা অনৌবা ইকোসিস্তেম অমা ফংলি হায়না মহাক্না ফোংদোকখি৷\nপতিদার সোসাইতীনা চৎলুবা মফম খুদিংমক্তা অনৌবা আইদেন্তিতী অমা ব্যুজিনেস্তা পীরম্মী হায়না প্রধান মন্ত্রীনা সোসাইতী অসিবু থাগৎখি৷ ‘নখোয়গী মসিগী স্কিল অসি গুজরাত খক্ত নত্তনা মালেম শিনবা থুংনা মশক খঙলিবনি’ হায়না মহাক্না ফোংদোকখি৷ পতিদার সোসাইতীগী অতোপ্পা ফিচর অমগা লৈ, মখোয়না লৈরু-লৈরুবা মফমশিংদা, মখোয়গী ওইনা ভারতকী ইন্তরেস্ত অসি অশুক্কী মতিক ৱাংই হায়না মহাক্না মখাতানা ফোংদোকখি৷\nলাইনা-লাইচৎ অসিনা ভারতপু শোকহনখি অদুবু ঐখোয়গী রিকভরীনা শোকহনবদগী হেন্না থুখি হায়না প্রধান মন্ত্রীনা ফোংদোকখি৷ অচৌবা ইকোনোমীশিংনা দিফেন্সিব মোদতা লৈবা মতমদা ভারতনা রিফোর্ম মোদতা লৈখিরম্মী৷ গ্লোবেল সপ্লাই চেনশিং অসি কাইথরকখিবা মতমদা, ভারতকী য়েংলগা লাক্লিবা শাফু অসি হোংদোক্নবা ঐখোয়গী পি.এল.আই. স্কিমশিং লোঞ্চ তৌখিরম্মী হায়না প্রধান মন্ত্রীনা ফোংদোকখি৷ হন্দক্তা ইকুই কুইদ্রিঙৈদা তেক্সতাইলশিংদা পি.এল.আই. লোঞ্চ তৌরকখিবা অসিনা সুরাতকুম্বা শহরশিংদা চাওনা কান্নহল্লগনি৷\n(Release ID: 1754146) Visitor Counter : 67\n(Release ID: 1754146)


য়ুম | অপাম্বা লোন | দাউনলোদ | FAQ | ঐখোয়দা তানবিয়ু | Site Map\nতোয়না হংগনবা ৱাহং\nঐনা ঐগী লোনগী সোফৱেযর তুলস অমসুং তেক্নোলোজিস পাম্মী. অদুবু www.ildc.in দা মসিগী লিঙ্ক ফংদে.\nঐনা ৱেবসাইত্তগী সোফৱেযর দাউনলোদ তৌবা ঙমদে. মসিগী খুদোংচাদবা অসি থোকহন্দনবা পাম্বৈ করিনো?\nI am unable to install the software on my machine. I have the CD with me .\nঐগী মেসিনদা সোফৱেযর ইনস্তোল তৌবা ঙমদে. ঐঙোন্দা সি.দি. অসিদি লৈরে.\nঐগী মচাখাযবা ঈপাউ ৱেবসাইত্তা রেজিস্তার তৌরে অদুবু হৌজিকসু সি.দি. ফংদ্রি. মরম করিগী ওইবা যাবগে?\nসি.দি. অসি মমল তিংদনা ফংগদবরা নত্রগা মসি লৈননবা ওনলাইন নত্রগা ওফলাইনদা মমল পীগদবরা?\nসি.দি. দা যাওরিবা সোফৱেযর অসি ইনস্তোল তৌনবা তেক্নিকেলগী ওইবা মতেং চঙগদ্রা?\nঐনা ৱেবসাইত্তা রেজিস্তার তৌবা ঙমদ্রে. ঐ করি তৌবা তাবগে?\nঐগী ৱিন্দোজ অমসুং লিনক্স নত্তবা অতোপ্পা ওপরেতিং সিস্তেমসু লৈ. মসিগী সোফৱেযর অসি ঐগী প্লেতফোর্ম অসিদসু শিজিন্নবা যাগদ্রা?\nতোঙান তোঙানবা লোনশিংগী তোঙান তোঙানবা হীরমগী পরিং অমা উই. অতোপ্পা লোনদা যাওবা অদুবু ঐগী লোনদা যাওদবা সোফৱেযর / যুতিলিতি পাম্লবদি ঐ করি তৌবা তাবগে?\nভারতীয ওপন ওফিস হাযবসি করিনো? মীযামনা শিজিন্নগদবা মসিগী থবক অসি করিনো?\nসনবার্দ কেলেন্দর এপ্লিকেসন করিনো?\nকনতেন্ত মেনেজমেন্ত সিস্তেম করিনো?\nঐনা লোন অমগী অপাম্বা লোনগী বতন, মেন্য়ু / হীরমশিংদা ক্লিক অমুক তৌরে. অদুবু ঐনা লোন অসি তম্বা পাম্বনা, করম্না তুলস / তেক্নোলোজিস ফংনবা মখা চত্থগদগে?\nঐ লোননৈরোই (লিঙ্গুইস্ত) অমনি অমসুং লোন হন্দোকপা (ত্রান্সলেতর) অমা ওইনা থবক তৌরি. ঐ লোনগী তেক্নোলোজি এরিযাগী চাওখৎ-খোঙথাংদা অপদেত তৌবা পাম্মী.\nওপ্তিকেল কেরেক্তর রিকোগনিসন (OCR) অসি লোন / স্ক্রিপ্ত পুম্নমক্তা ফংগদ্রা?\nহিন্দী সোফৱেযর তুলসতা তেক্স তু স্পীচ অসি ফজনা শিজিন্নবা যারে. মসি অতোপ্পা অতোপ্পা লোনশিংদসু যারব্রা?\nসোফৱেযর অসি শিজিন্নবদা যাদ্রে. কদাযদগী মসিগী তেংবাং ফংগদগে?\nৱেবসাইত অসিদা তেক্সতা অশোযবা খরা লৈরে. করম্না অশোযবা অসিগী পাউদম পীগনি?\nঐনা ইংলিশতগী ভারতকী লোন অমদা ফাইল খরা লোন হন্দোকপা পাম্মী. ঐনা ভারতকী লোন্দা সোফৱেযর অমত্তা উবা ফংদে.\nসোফৱেযরস অমসুং ফোন্তস অসি ঐগী প্রদক্ত শেমগৎ-শাগৎপা অমসুং ঐগী কমর্সিযেল ৱেবসাইত্তা শিজিন্নবা যাগদ্রা?\nঐখোয লুপ (ওর্গানাইজেসন) অমগীনি অমসুং ঐখোযনা সোফৱেযর তুলস অসি নুমিꯤꯤৎ খুদিংগী ওইবা ওফিসকী থবক্তা শিজিন্নবা পাম্মী. মসিগীদমক ঐখোযনা ত্রেনিং ফংগদ্রা?\nসি.দি অসিদা যাওরিবা সোফৱেযরস অসি শিজিন্নদুনা ঐগী লোনদা ইমেইল থাবা যাগদ্রা?\nঐনা ৱেবসাইত্তা রেজিস্তার তৌখ্রে অদুবু পাসৱার্দ কাউখ্রে.\nঐদি ভারতকী ৱাংমদা লৈবনি. করম্না সি.দি. অসি ফংগনি?\nপাউঃ কন্সতিতিউসননা শকখঙলবা ভারতকী লোন 22 গী সোফৱেযর তুলস অমসুং ফোন্তস সি.দি. পুম্নমক ফোঙদোকখ্রে. অদোম্না www.ildc.in / www.ildc.gov.in দা যেংবা মতমদা ফোঙদোকখ্রবা লোনশিংগী পরিং অমা ওইথংবা নাকন্দা উবা ফংগনি.\nপাউঃ তুলস খরগী মচাও-মরাক (সাইজ) অসি চাউই, মরম অদুনা অফবা নেতৱার্ক / বেন্দৱিদথ অমা লৈবা তঙাইফদে. করিসু ৱানিংঙাই লৈতে, অদোমগী মপুংফাবা পোস্তেল এদ্রেস পিন কোদ যাওনা পীদুনা info@ildc.in দা ইমেইল থাদুনা সি.দি. ফংবা যাগনি.\nপাউঃ সি.দি. দা যাওরিবা মেন্য়ুযেল অদু পাবিযু. চপ মান্নবা সোফ কোপি অসি www.ildc.in / www.ildc.gov.in সাইত্তসু ফংই.\nপাউঃ অদোম্না অচুম্বা শিপ্পিং এদ্রেস পিন কোদকা লোযননা পীবা শোযহনবিগনু. মহৌশানা শিপমেন্ত (পোৎ থাবা) অসি অদোম্না হাযজবা অদু ফংলবা মতুং চযোল অমগী মনুংদা তৌই. পোস্তেল সার্ভিস অসি যাম্লবদা অদোমগী লৈফমগী মতুংইন্না নুমিৎ 8-10 চঙবা যাই. অদোম্না সি.দি. অসি হাযরিবা মতম অসিগী মনুংদা ফংদ্রবদি অদোমগী মচাখাযবা পোস্তেল এদ্রেস পিন কোদকা লোযননা info@ildc.in দা থাবিরক্কদবনি.\nপাউঃ সাইত অসিদা পীরিবা সোফৱেযর তুলস অমসুং ফোন্তস সি.দি. পুম্নমক শিপমেন্ত তৌবগী (পোৎ থাবগী) অথামল যাওনা মমল তিংদনা ফংগনি.\nপাউঃ সোফৱেযর অসি ইনস্তোল তৌদ্রিঙৈগী মমাংদা সি.দি. দা যাওরিবা মেন্য়ুযেল অদু পাবিযু. মেন্য়ুযেল অসিগী সোফকোপিসু সাইত অসিদগী ফংগনি.\nমখাতাবা মতেংগীদমক info@ildc.in দা মেইল তৌবিযু.\nপাউঃ অদোম্না রেজিস্তার তৌনবা হোৎনরিবা সাইত অদুগী URL অদু মপুংফাবা অশোযবা পাউজেল (ইরর মেসেজ) গা লোযননা info@ildc.in দা থাবিরকউ. রেজিস্তার তৌবা মতমদা পাংথোকখিবা খোঙথাংশিং অদুসু থাবিরকউ. মসিগুম্না তৌরবদি ঐখোযনা খুদোংচাদবা অদু করিগুম্বা রেজিস্ত্রেসনগী লামায(শিং)দা ওইরবসু কোকহনবা ঙমগনি.\nপাউঃ লোনগী সি.দি. অসিদা পীরিবা তুলস অসি ৱিন্দোজ / লিনক্স অসিখক্তদা শিজিন্ননবনি. মরম অদুনা, তুলস অসি ওপরেতিং সিস্তেম(শিং)গী ভর্সন পুম্নমক্তা শিজিন্নবা যারোই. ইনস্তোল তৌদ্রিঙৈগী মমাংদা মেন্য়ুযেল অসি পাবিযু.\nপাউঃ লোন পুম্নমক্তা চপ মান্নবা হীরমশিং যাওহন্নবা হোৎনরবসু করিগুম্বা তুলস খরদি লোন অমদা যাওরগসু অতোপ্পা লোন অমদা যাওদবা যাই. লোন খুদিংমক্কী হীরমগী পরিং তোঙান তোঙান্না পীরি.\nপাউঃ ভারতীযOO সুউত অসিদা মরুওইনা ৱার্দ প্রোসেসর এপ্লিকেসন (রাইতর), স্প্রেদশীত এপ্লিকেসন (কেল্ক), প্রজেন্তেসন এপ্লিকেসন (ইম্প্রেস), দ্রোৱিং এপ্লিকেসন (দ্রো) যাওই. ভারতীযOO সুউত অসি ভারতকী লোনশিংগী লোকেলাইজ তৌরবা মেন্য়ুশিং, স্তেতস বারশিং, অশোযবা পাউজেলশিং, শিজিন্নরিবগী প্রোমপ্তশিং অসিনচিংবা পুম্নমক যাওরবা ওপন ওফিসকী কস্তমাইজ তৌরবা ভর্সননি. ভারতীযOO এপ্লিকেসন পুম্নমক্তা মতেংগী মেন্য়ু অমমম যাওই. মসিদা এপ্লিকেসনগী তুলস অমসুং কমান্দ কযামরুমগী মতেং লৌবদা শিজিন্নবা যাবা ভারতকী লোনশিংগী মতেংগী অপাম্বশিং যাওই.\nপাউঃ ফাযরফোক্স অসি মোজিল্লানা শেমগৎ-শাগৎপনি. মসি ৱিন্দোজ, লিনক্স অমসুং Mac OS X কী ফ্রি, ওপন-সোর্স, ৱেব ব্রাউজরনি. অদোম্না ফাযরফোক্স ৱেব লামাযদগী খ্বাইদগী নৌবা ভর্সন দাউনলোদ তৌবা যাগনি. ফাযরফোক্সকী ভারতকী লোনশিংদা লোকেলাইজ তৌরবা ভর্সন অসি লোনগী সি.দি. খুদিংমক্তা যাওই.\nপাউঃ থন্দরবার্দ অসি ওপরেতিং সিস্তেম অযাম্বদা হাযবদি ৱিন্দোজ, লিনক্স অমসুং মেকিনতোশ অসিনচিংবদা ফ্রি, ওপন-সোর্স অমসুং ক্রোস-প্লেতফোর্ম ওইবা মেইল ক্লাইন্তনি. মসি মোজিল্লা কোদবেজদা যুমফম ওই. মসি যাম্না ফরবা অমসুং শিজিন্নবদা লাযরবা ক্লাইন্তনি, মসি আউতলুক এক্সপ্রেসকুম্বা প্রদক্তশিংগা চাংদম্নবা যাই অদুবু যাম্না খুদোচারবা অমদি জঙ্ক মেইল কাংলুপ খাযদোকপা যাবা অসিনি. থন্দরবার্দকী লোকেলাইজ তৌরবা ভর্সন অসি লোনগী সি.দি. খুদিংমক্তা যাওই.\nপাউঃ পিদজিন অসি শিজিন্নবদা লাযরবা অমসুং মীওই মিলিযন কযানা শিজিন্নবা মমল তিংদবা ৱারী-ৱাতাযগী ক্লাইন্ত (ফ্রি চেত ক্লাইন্ত) নি. অদোম্না AIM, MSN, যাহু অমসুং ৱারী-ৱাতাযগী নেতৱার্ক কযা মতম চঙদনা শিজিন্নবা যাগনি. PIDGIN গী ভারতকী লোনশিংদা লোকেলাইজ তৌরবা ভর্সন অসি লোনগী সি.দি. খুদিংমক্তা যাওই.\nপাউঃ মোজিল্লা সনবার্দ অসি ক্রোস-প্লেতফোর্ম কেলেন্দর এপ্লিকেসননি. মসি মোজিল্লা তুলকিত অমগী মখাদা শেমগৎপনি. মসিগী পান্দমদি শিজিন্নরিবা অমদা কেলেন্দরগী দরকার লৈবা পুম্নমক যাওরবা মগুনশিং পীবনি. মসি শিজিন্নবদা যাম্না লাযবা ওই অমদি মালেমগী মফম পুম্নমক্তা শিজিন্নবা যাবা ওই. মসি মপুংফানা মথন্তনা মনিং তৌনা শিজিন্নবা যাই. মরম অদুনা অতোপ্পা অচৌবা এপ্লিকেসন কযা যাওদ্রবসু যাই অমসুং অতোপ্পা প্রোগ্রাম কযাগা পুনশিন্নবা লৈতে. মোজিল্লা সনবার্দ অসিগী লোকেলাইজ তৌরবা ভর্সন অসি লোনগী সি.দি. খুদিংমক্তা যাওই.\nপাউঃ স্ক্রাইবস অসি ওপন-সোর্স প্রোগ্রাম অমনি. মসিনা লিনক্স/যুনিক্স, MacOS X, OS/2 অমসুং ৱিন্দোজ দেস্কতোপতা প্রেস-রেদি ওইরবা আউতপুত অমসুং লামাযগী শকওংগী অনৌবা লম্বীশিং পুন্না যাওরবা এৱার্দ-ৱিনিং ওইবা প্রোফেসনেল পেজ লেআউত অমা পীরি. মসি মোর্দন অমসুং যুজর ফ্রেন্দলি ইন্তরফেস ওইবগী মথক্তা স্ক্রাইবস অসিনা প্রোফেসনেল পব্লিশিংগী মগুনশিং হাযবদি CMYK কলর, সেপরেসনস, ICC কলর মেনেজমেন্ত অমসুং ভর্সেতাইল PDF শেমগৎপদা তেংবাং পীরি. সনবার্দকী ভারতকী লোনশিংদা লোকেলাইজ তৌরবা ভর্সন অসি লোনগী সি.দি. খুদিংমক্তা যাওই.\nপাউঃ কনতেন্ত মেনেজমেন্ত সিস্তেম অসি ই-কম্য়ুনিতিজগী মওংদা কম্য়ুনিতি ইনফোর্মেসন সিস্তেমস (CIS) নত্রগা সোসিযেল ইনফোর্মেসন সিস্তেমস (SIS) শেমগৎপগী জেনেরিক ওইবা, পাকথোক-চাওথোকপা যাবা, প্রোসেস-দ্রাইভন সোফৱেযর বেজ ফ্রেমৱার্ক অমনি. মসিনা ই-কম্য়ুনিতিজগী মেম্বরশিংগী মরক্তা ঈপাউ ফাওন্নবগী, শেমগৎপগী, শিজিন্নবগী অমসুং শরুক যামিন্নবগী প্লেতফোর্ম অমসু পীরি. CMS কী ভারতকী লোনশিংদা লোকেলাইজ তৌরবা ভর্সন অসি লোনগী সি.দি. খুদিংমক্তা যাওই.\nপাউঃ তুল তিপ অসি ইংলিশতা পীরবসু, অদোম্না লোনগী সি.দি. অসি ফংনবা অদোমগী পিন কোদ যাওবা মচাখাযবা পোস্তেল এদ্রেস info@ildc.in দা ইমেইল তৌবিগদবনি.\nপাউঃ খ্বাইদগী নৌবা চাওখৎ-খোঙথাংগীদমক www.cdac.in/gist দা যেংবিযু.\nপাউঃ হৌজিক্কী ওইনা OCR অসি লোন খরখক্তদা ফংলি হাযবদি হিন্দী, মারাথী, মালাযালম, অমসুং পনজাবীনি. লোন অমমমগী তুলসকী পরিং অসি যেংবিযু.\nপাউঃ হৌজিক্কী ওইনা TTS অসি হিন্দী লোন খক্তদা ফংলি. মরম অদুনা, লোন অমমমগী তুলসকী পরিং অসি যেংবিযু.\nপাউঃ পীরিবা মেন্য়ুযেল অদু পাবিযু. হৌজিকসু যাদ্রবদি যাদ্রিবা অদু info@ildc.in দা পোস্ত তৌবিরকউ. ঐখোযনা যাদ্রিবা অদু খ্বাইদগী ফবা মওংদা ফহন্নবা হোৎনগনি.\nপাউঃ লোন হন্দোকপা অসি মহৌশানা লোন হন্দোক্লিবা মী অদুগী ৱাখল্লোনগী মখা খরা পোনবনা 100% চান্ননা হন্দোক্লে হাযবা ঙমদে. অদোম্না অশোযবা অদু মচাখাযনা info@ildc.in দা থাবিরক্লবদি যাম্না নুংঙাইজগনি.\nপাউঃ হৌজিক্কী ওইনা, লোনগী সি.দি.শিং অসিদা মেসিন ত্রান্সলেসন সিস্তেম যাওদে.\nপাউঃ পীরিবা সোফৱেযর তুলস অমসুং ফোন্তস পুম্নমক নন-কমর্সিযেল ওইবা থবক্কিদমক্তনি.\nপাউঃ পীরিবা সোফৱেযর তুলস অমসুং ফোন্তস পুম্নমক নন-কমর্সিযেল ওইবা থবক্কিদমক্তনি. ত্রেনিংগীদমক হাযজবা তোঙান্না থারকপা যাগনি.\nপাউঃ ইমেইল ক্লাইন্ত তেংবাং পীবা যুনিকোদ শিজিন্নদুনা অদোমগী লোনদা ইমেইলশিং থাবা যাগনি. পাউজেল (মেসেজ) তাইপ তৌনবগীদমক যুনিকোদ তাইপিং তুলস শিজিন্নবা যাগনি.\nপাউঃ অদোম্না রেজিস্তার তৌবা মতমদা পীখিবা ইমেইল আইদিগা লোযননা অদোমগী শিজিন্নরিবগী আইদি চঙশিন্দুনা অদোমগী পাসৱার্দ কাউখ্রে (ফোরগেত ইযোর পাসৱার্দ) লামাযদা চৎপিরো. অদোমগী পাসৱার্দ অদু অদোমগী ইমেইল আইদিদা থারক্লগনি.\nপাউঃ অদোম সি.দি ফংবা যাগনি, ভারতকী ৱাংমদসু অদুমক থাই.


রোমীয়গী অরান খুবম লম্বেল হায়বসি রোমীয় কৌবা বাইবল লাইরিক্কী ৱাহৈপরেংশিং শীজিন্নদুনা অরান খুবমগী খৃষ্টনা পামিন্নবগী লম্বেল অমনি । মসি ঐখোয়না করিগীদমক অরান খুবম মথৌ তারিবনো, ঈপুরোয়না করম্না অরান খুবম পীরিবনো, ঐখোয়না করম্না অরান খুবম ফংগনি অমসুং করিনা অরান খুবমগী মহৈশিং ঐবনো শন্দোক্না তাক্নবা অচুম্বা অদুগা মপাঙ্গল য়াম্না কনবা পাম্বৈ অমনি।\nরোমীয়গী অরান খুবম লম্বেলগী অহান্বা ৱাহৈ পরেংদি রোমীয় 3:23 অসিনি, “মরমদি পুম্নমক পাপ তৌবা মরমনা, ঈপুরোয়গী মতিক মঙাল ফংনদ্রে।” ঐখোয় পুম্নমক পাপ তৌই। ঐখোয় পুম্নমক ঈপুরোয়না য়নিংদবা থবকশিং তৌই। লাঞ্জদবা কনামত্তা লৈতে। রোমীয় 3:10-18 না ঐখোয়গী পুন্সিদা পাপপু করি ঐনা উবা হায়বসিগী মপুং ফারবা শকফম অমা উতলি। রোমীয়গী অরান খুবম লম্বেল হায়বসিগী অনীশুবা পুয়া, রোমীয় 6:23 না, পাপতগী ঐরকপশিং ঐখোয়দা তম্বী-“মরমদি পাপ তৌরুবগী মমলদি শিবনি; অদুবু ঈপুরোয়গী খুদোলদি ঐখোয়গী ইবুঙো যীশু খৃষ্টগী মতেংদগী ফলংবা লোমনাইদবা পুন্সি অসিনি।” ঐখোয়না পাপ তৌরুবগী ফংলকপা চৈরাকতি শিবনি। হকচাংনা শিখিবা অসিখক্তা নত্তে, হায়বদি মতমপুম্বগী ঐনা শিখিবা অসিনি!\nরোমীয়গী অরান খুবম লম্বেলগী অহুমশুবা ৱাহৈ পরেংদি রোমীয় 6:23 অসিদা খোমজিল্লগা থাদোরকলিবা অসিনি, “অদুবু ঈপুরোয়গী খুদোলদি ঐখোয়গী ইবুঙো যীশু খৃষ্টগী মতেংদগী ফংবা লোমনাইদবা পুন্সি অসিনি।” রোমীয় 5:8 না লাওথোকলি, “অদুবু ঈপুরোয়না মহাক মশাগী নুংশিবা ঐখোয়দা প্রমান তৌদুনা উতলি, অদু ফাওবদা ঐখোয় পাপচেনবা ঐদুনা লৈরি, খৃস্টনা ঐখোয়গীদমক শিবিখি।” যীশু খৃস্টনা ঐখোয়গীদমক শিবিখি! যীশুনা শিবিখিবা অসিনা ঐখোয়গী পাপকী মমল পিখি। যীশুনা হিংগতলকখিবা অসিনা ঈপুরোয়না ঐখোয়গী পাপকী মমল ঐনা যীশুনা শিখিববু য়াবিরে হায়বগী খুদম উতলি।\nরোমীয়গী অরান খুবম লম্বেলগী মরীশুবা লেপফম রোমীয় 10:9 অসিনি, “হায়বদি অদোমগী চিলমক্না যীশুবু মপুনি হায়না ইশাগী ইরাল হায়দোকচরবা, লোয়ননা অদোমগী থম্মোয়দা ঈপুরোয়না মহাকপু অশিবদগী হিংগতহনবিরে হায়বগী থাজবা থম্বীরবা, অদোমবু লানবিরগনি।” ঐখোয়গী মহুত শিন্দুনা যীশুনা শিখিবা মরমনা ঐখোয়না তৌগদবা পুম্নমক্তি মহাকপু থাজবা হায়বসিনি, মহাকনা শিবা ঐখোয়গী পাপকী মমলগীনি থাজরিবা -অসুমনা ঐখোয়বু লানবিগনি! রোমীয় 10:13 না মসিবু অমুক হন্না পল্লি, “মরমদি ইবুঙোগী মিংদা থাজরিবা খুদিংমক লানবিগনি।” যীশুনা ঐখোয়গী পাপ কোকপিনবা অমদি ঐখোয়বু মতমচুপ্পগী ঐনা শিখিবদগী কনবিনবা শিবিখি। অরান খুবম, হায়বদি পাপ কোকপিবা, অসিমক যীশু খৃষ্টবু মখোয়গী মপু অমসুং লানবিহৈবা ঐনা লৌশিঞ্জগদবা মীওই খুদিংমক্তা ফংগনি।\nরোমীয়গী অরান খুবম লম্বেলগী অরোয়বা মতাংদি অরান খুবমগী মহৈশিং অদুনি। রোমীয় 5:1 অসিদা অঙকপা ফংলবা পাওজেল অসিমক য়াওরি, “মরম অদুনা, থাজবনা চুমথোকমিন্নরবনিনা ঐখোয়না ঐখোয়গী ইবুঙো যীশু খৃষ্টগী মপান্না ঈপুরোয়গা ঈংথনা লৈরসি।” যীশু খৃষ্টগী মপান্না ঐখোয়না ঈংথবগী মরী অমা ঈপুরোয়গা থম্বা ঙমগনি। রোমীয় 8:1 অসিনা ঐখোয়বু তম্বিরি, “মরম অদুনা, হৌজিক খৃষ্ট যীশু নিংলিবশিং মথক্তা অরানবা তাহল্লরোই।” মরমদি যীশুনা ঐখোয়গী মহুততা শিবিখিবা অসিনা ঐখোয়গী পাপকীদমক ঐখোয়বু য়ানিংদবা সুকলৈ লৈররোই। অরোয়বদা, রোমীয় 8:38-39 অসিদগী মমল য়ামলবা ঈপুরোয়গী ৱাশক ঐখোয়গীদমক লৈরে, “মরমদি ঐনা থাজৈ, হায়বদি, শিবনা ঐরবসু হিংবনা ঐরবসু, লাইরৈপাক্কী পাওপুবশিংনা ঐরবসু, অঙম্বশিংনা ঐরবসু, হৌজিক্কীনা ঐরবসু, কোন্নগীনা ঐরবসু, পাঙ্গনবশিংনা ঐরবসু, অৱাংবনা ঐরবসু, অরুবনা ঐরবসু, কনাগুম্বা অতোপ্পা লেঙলি পাল্লিবনা ঐরবসু, ঐখোয়গী ইবুঙো খৃষ্ট যীশুদা য়াওরিবা ঈপুরোয়গী নুংশিবা অদুদগী ঐখোয়বু খাইদোকহনবা ঙমলরোই।”\nরোমীয়গী অরান খুবম লম্বেলদা অদোম চতপা পাম্বিব্রা? পামলবদি, অশেম্বা লাইশোল অমা মসিদা লৈজরে। নিংশিংবীয়ু, লাইশোন অসি নত্রগা অতোপ্পা লাইশোন অমা হায়বনা অদোমবু কনবিবদি ঙমলোই। খৃষ্টদা থাজবা থম্বখক্তনা অদোমবু পাপতগী কনবীবা ঙমগনি। লাইশোন অসি অদোমদা অরান খুবম পীবীনবা অদোমনা ঈপুরোয়বু থাজবা অমসুং মঙোন্দা তৌবীমল খঙবা উতপা ঐনা মহাক্কী মফমদা হায়জনবগী ইচম চম্বা মওং অমনি। ‘‘ঈপুরোয়, নহাক্কী মফমদা ঐহাক লল্লুরে হায়বা ঐহাক খঙজৈ অদুনা মসিগীদমক ঐহাকপু চৈরাক পীবীবা য়ারবনি। অদুবু ঐহাকনা ফংগদবা চৈরাক অদু যীশু খৃষ্টনা ফংবীখিবদগী মহাকপু থাজরুবগী মপান্না ঐহাকপু ঙাকপীরে। ঐহাক ঐহাক্কী পাপতগী মায় লৈথোকচরে অমসুং অরান খুবমগীদমক্তা নহাক্কী মফমদা থাজবা থমজরি। নহাক্কী অঙকপা ফংলবা থৌজাল অমসুং ঙাকপীহৈবা অসিগীদমক নহাকপু থাগতচরি-মসিনি লোমনাইদবা পুন্সিগী খুদোল! আমেন!’’\nঅইবা অসি পাবদগী নহাক খৃষ্টগী দমক ৱারেপ লৌরব্রা? করিগুম্বা ৱারেপ লৌবা লৈরবদি, মখাগী ‘‘ঐহাক ঙসি খৃষ্টবু লৌশিঞ্জরে’’ হায়বা অসিদা নম্বিয়ু।


দাঃ হার্শ বর্ধন্না দিল্লী এ.আই.আই.এম.এস.কী অনৌবা মৈনা চাকপা অমসুং প্লাস্তিক সর্জরী ব্লোক “দি ফাদর ওফ প্লাস্তিক সর্জরী” সুশ্রুতাগী মফমদা কত্থোকখ্রে\n“সরকারগী অপাম্বদি ইন্দিয়ানা হকশেলগী চেকশিন-থৌরাংদা মালেমগী মকোক চিংবা অসিনি”\nPosted On: 18 JAN 2021 3:53PM by PIB Imphal\nহেলথ অমসুং ফেমিলি ৱেলফিয়রগী য়ুনিয়ন মিনিস্তর দাঃ হার্শ বর্ধন্না নই দিল্লীগী এ.আই.আই.এম.এস.তা নৌনা শাগৎপা মৈনা চাকপা অমসুং প্লাস্তিক সর্জরী ব্লোক ঙসি শঙ্গাখ্রে অমসুং হায়রিবা অসি সুশ্রুতা, “দ ফাদর ওফ প্লাস্তিক সর্জরী”দা কৎখ্রে।\nদাঃ হার্শ বর্ধন্না মৈনা চাকপা অমসুং প্লাস্তিক সর্জরী ব্লোক অমা লৈবগী অপাম্বা অদু ফোংদোকখি। মহাক্না হায় মদুদি, “মৈনা চাকপা অসি থবক শুরিবশিংদা য়াম্না মাংজনিঙাইনি অমসুং ইন্দিয়াগুম্বা চাওখৎলক্লিবা লৈবাক মসিনা চাওরবা অৱাবা অমা মায়োক্নরি। ইন্দিয়াদা চহি খুদিংগী মৈনা চাকপদগী শোকপা লাখ ৭০ লৈরি মসিগা লোয়ননা অশিবগী চাং অসি য়াম্না ৱাংনা চহিদা লাখ ১.৪ অমসুং মসিগী মথক্তা লাখ ২.৪ অমনা ফিবম চাদনা লৈরি। মীশিং য়াম্বগী মতুং ইন্না মৈনা চাকপগী চেকশিন থৌরাং অসিগী খুদোংচাবা অসি পুবদা খর ৱাই। মীশিংশিং অসিদা য়াম্না ফবা মখলগী চোকশিন থৌরাং লৌনবা হকশেলগী খুদোংচাবা পীবা মথৌ তাই। মৈনা চাকপা অমসুং প্লাস্তিক সর্জরী ব্লোক অসিনা স্তেত-ওফ-দ-আর্তকী চেকশিন থৌরাং লৌনবা পান্দমদা হৌদোকখিবনি।\nদাঃ হার্শ বর্ধন্না মখা তানা হায়খি মদুদি সরকারনা লৌখৎলিবা খোঙথাং অসিনা মসিগী তঙাইফদবা অমসুং মরাং কাইনা ফংহনবা অসি লৈহল্লরোই। মহাক্না মৈনা চাকপা অমসুং প্লাস্তিক সর্জরী ব্লোক অমা লৈবগী পান্দম অদু শন্দোক্না তাকখি। “মৈনা চাকপা অমসুং প্লাস্তিক সর্জরী ব্লোক” অমা লৈবগী পন্থুং অহুম লৈ। অহানবদা মৈনা চাকপদগী শিবগী মশীং হন্থহনবা, হৌজিক্কী ওইনা চহিগী ওইনা মৈনা চাকপদগী শিবা লাখ ১.৪ লৈরি মসি অফবা ফিবম অমা নত্তে”। মৈনা চাকপদগী শিবা অয়াম্বা মরুওইনা মহিক চংবা অসিনি। মসিদা আই.সি.য়ু. ৩০ অনাবশিং লৈনবা অমসুং নাইতোম লৈনবা ফমুং ১০ মসিনা মহিক চংবা ঙাকথোক্কনি। অনিশুবদা ফিবম চাদনা লৈবা অসি হন্থনবা মতিক চাবা প্রোতোকোল পীবা অসিনি। অহুমশুবদা, চংগদবা শেনফম হন্থহনবা; মসিদা হকথেংননা নত্ত্রগা নাকোইননা মৈ চাকপদা চংবা শেনফম। হকথেংননা হায়বা অসিদা হিদাক্কী চেকশিন থৌরাং, নাকোইননা হায়বা অসিদা থবক থাদোকপা, তোলোপ ফংদবা, চাওখৎপা ঙমদবা অমসুং ত্রেন্নিং ঙমদবা অসিনচিংবা অসিনি।\nমহাক্না মখা তানা হায় মদুদি, “মসিগী ব্লোক অসি চাওরাক্না মৈনা চাকপা অথু-অকাইদা ১৫,০০০ অমসুং মৈনা চাকপা ৫০০০ মিং চনবা অসি পীরি। হায়রিবা অসিদা অশি-অনা য়াম্না চাওনা থোক্লকপা মতমদা অনাবা লৈফমশিং অসি ফাওবা তঙাইফদবা য়েংলগা অথু-অকাইদা ওইনা ওন্থোকপা। মসিগা লোইনাইদ্রবা খোঙতাং অসিনা মৈনা চাকপদগী শিবা অসি হন্থহনগনি অমসুং হিংহৌরিবশিংদা ফিবম চাদনা লৈহৌবা হন্থহনগনি”।\nসুশ্রুতা অমসুং ইন্দিয়া অসিনা নাতোনগী সর্জরিগী পোকফম ওইরিবা অসিদা ৱা ঙাংলদুনা, দাঃ হার্শ বর্ধন্না খঙহনখি, “সেন্তর অসি ঐখোয়গী থায়নগী ওইবা অশোকপা য়েংবগী হৈ-শিংবা অসিগা মতেং লৌনবগী পান্দমদা লৌখৎপনি। মসিদা থমগদৌরিবা মচাক অসি হিদাক্কী লমদা খুমাং চাওশিল্লবা আয়ুশকী মৈনা চাকপদা শিজিন্নবা অসি ফংহনগনি। লোয়ননা, তঙাইফদনা চংগদবা স্তাফ অমসুং পর্সোনেলশিং ত্রেনিংগী খুদোংচাবা ফংহনগনি। মসিদা খ্বায়দগী খুমাং চাওশিনবা শোকপগী মেনেজমেন্ত তেক্নিক মচাকশিং মদুদি ভি.এ.সি. অমসুং হায়পরবেরিক ওক্সিজেন চেম্বর অসি ফংহনগনি”।\nয়ুনিয়ন হেলথ মিনিস্তরনা ব্লোক অসিগী ফংলিবা খুদোংচাবশিং অসি অতৈ দিগ্নিতরিশিংগা য়েংশিনখি।\nএ.আই.আই.এম.এস.গী দাইরেক্তর দাঃ রন্দীপ গুলেরিয়া, দি.জি.ঐচ.এস., দি.জি. দাঃ সুনিল কুমার, প্রোফেসর অমসুং মকোক, দিপার্তমেন্ত ওফ প্লাস্তিক, রিকন্ত্রক্তিব অমসুং বর্ন সর্জরি দাঃ মানীশ সিঙ্গাল অমসুং অতৈ মকোক থোংবা ওফিসিএলনা থৌরম অসিদা শরুক য়াখি।\n(Release ID: 1689715) Visitor Counter : 82\n(Release ID: 1689715)


পুং ২৪দা, অপুনবা ওইনা কোবিদ-১৯গী পেসেন্ত ১১,২৬৪ নাবা ফখ্রে\nফগৎলকপগী চাং ৪৭.৪০%দা হেনগৎলকখ্রে, পুং ২৪দা ৪.৫১%গী চাংদা হেনগৎলকখ্রে\nএক্তিব ওইবা পেসেন্তশিংগী মশিং ৮৯,৯৮৭দগী ৮৬,৪২২দা হন্থখ্রে\nঙরাং সেম্পল ১,২৬,৮৪২ তেস্ত তৌখি\nPosted On: 30 MAY 2020 5:14PM by PIB Imphal\nহৌখিবা পুং ২৪দা পুন্না কোবিদ-১৯গী পেসন্ত ১১,২৬৪ লাইনা অসিদগী নাবা ফখ্রে। মসিনা নোংমদা নাবা ফখিবা পসেন্তকী খ্বাইদগী য়াম্বা মশিংনি। মরম অদুনা হৌজিক ফাওবদা পুন্না পেসেন্ত ৮২,৩৬৯ কোবিদ-১৯দগী নাবা ফখ্রে।\nমসিনা মরম ওইরগা কোবিদ-১৯গী পেসেন্তশিংগী মরক্তা ফগৎলকপগী চাং অসি ৪৭.৪০% ওইহনখি, মমাংগী নুমিত্তা ৪২.৮৯%দা ফগৎলকপগী চাং অসিদগী ৪.৫১%গী চাংদা ফগৎলকপগী চাং হেনগৎলকখি।\nফখিবা পেসেন্তশিংগী মশিং য়াম্বনা মরম ওইরগা, এক্তিব ওইববা পেসেন্তশিংগী মসশিং অদু মেগী ২৯দা ৮৯,৯৮৭ ওইরম্বদগী হৌজিক্তি এক্তিব কেসকী মশিং অসি ৮৬,৪২২দা হন্থখ্রে। এক্তিব কেস পুম্নমক অকনবা মেদিকেল সুপর্ভিজনগী মখাদা লৈরি।\n২০২০গী মে ৩০ ফাওবদা, হৌখিবা নুমিৎ ১৪দা ওইখিবা দব্লিং তাইম অসি ১৩.৩ ওইরম্মি, হায়রিবা অসি হৌখিবা নুমিৎ অহুমদা ১৫.৪দা ফগৎলকখ্রে। শাথিবগী চাং অসি ২.৮৬%নি, আই.সি.য়ু.দা কোবিদ-১৯গী এক্তিব ওইবা পেসেন্ত ২.৫৫% লৈ, ভেন্তিলেতরদা ০.৪৮% লৈ অমসুং ওক্সিজেন সপ্পোর্ত্তা ১.৯৬% লৈ। লৈবাক অসিদা তেস্ত তৌবগী কেপাসিতী অসি সরকারগী লেবোরেতরী ৪৬২ অমসুং লনাইগী ওইবা লেবোরেতরী ২০০গী খুত্থাংদা হেনগৎখ্রে। অপুনবা ওইনা হৌজিক ফাওবদা কোবিদ-১৯গী তেস্ত ৩৬,১২,২৪২ তৌখ্রে অদুগা ঙরাং সেমপল ১,২৬,৮৪২ তেস্ত তৌখ্রে।\nকোবিদ-১৯ লাকশিন্নবগীদমক্তা লৈবাক অসিদা লৈরিবা হেল্থ ইনফ্রাস্ত্রকচরগী মতাংদা, হোজিক্কী ওইনা কোবিদ খক্তগী ওইবা হোসপিতাল ৯৪২ লৈখ্রে, মসিদা আইসোলেশন বেদ ১,৫৮,৯০৮ লৈরি, আই.সি.য়ু বেদ ২০,৬০৮ অমসুং ওক্সিজেন সপ্পোর্ৎ য়াওবা বেদ ৬৯,৩৮৪ লৈরি। কোবিদকীদমক্তা ওইবা হেল্থ সেন্তর ২,৩৮০ লৈরি, মসিদা আইসোলেশন বেদ ১,৩৩,৬৭৮ লৈরি; আই.সি.য়ু. বেদ ১০,৯১৬ অমসুং ওকসীজেন সপ্পোর্ৎ য়াওবা বেদ ৪৫,৭৫০ লৈরি অমসুং মখোয়শিং অসি মথৌ লোইনা তৌহনখ্রে। ক্বারেন্তাইন সেন্তর ১০,৫৪১ অমসুং বেদ ৬,৬৪,৩৩০ লৈবা কোবিদ কেয়র সেন্তর ৭,৩০৪ অসি লৈবাক অসিদা কোবিদ-১৯গা মায়োক্ননবা ফংহল্লি। কেন্দ্রনসু রাজ্যশিং/ য়ু.তি.শিং / কেন্দ্রগী ওইবা ইন্সতিত্যুশনশিংদা এন.৯৫ মাস্ক লাখ ১১৯.৮৮ অমসুং পর্সনেল প্রোতেক্সন ইক্যুইপমেন্ত (পি.পি.ই.) লাখ ৯৬.১৪ পীখ্রে।\nকোবিদ-১৯গী অনৌবা নোর্মেলগা লোইন্না লৈমিন্নবা মতমদা লৌখৎকদবা চেকশিন থৌরাংশিং অদু অমুক্কসু হন্না হায়খ্রে। পব্লিক্কী ওইবা মফমশিং অমসুং থবক শুফমশিংদা ফিজিকেল দিস্তেন্সিংগী ওইবা গাইদলাইনশিং অদু নীংথিনা ইনবা হায়বসি তঙাইফদে; খুৎ-শা লু-নান্না থম্বা য়াওনা তোইনা খুৎ-শা হামদোকপা অমসুং রেসপিরেতরী হাইজিন নীংথিনা ঙাক্তুনা চৎপা; মাস্ক নত্রগা ফেস কোভরশিং অসি পব্লিক্কী ওইবা মফশিংদা শিজিন্নবা; অমসুং লোক খুবা/ শ্বর হোনবগী লিচৎ-শাজৎশিং অদু নীংথিনা চৎপা। কোবিদ-১৯ লাকশিন্নবা হোৎনবা অসিগী মতাংদা কোমথোকপা লৈতনা মীপুম খুদিংমক্না চেকশিন-থৌরাং পুম্নমক লৌখৎলবা অমসুং লোকদাউনগী ফিভম অসিগী মনুংদা কোমথোকপা অসিবু থৌশাদনা লৌবিদবা মতমদতা ওইথোক্কনি ।\nকোবিদ-১৯গা মরী লৈনবা ৱাকৎশিং, গাইদলাইনশিং অমসুং পাউতাকশিংগীদমক্তা তশেংবা অমসুং অনৌবা ই-পাউশিংগীদমক্তা চানবিদুনা https://www.mohfw.gov.in/ অমসুং @MoHFW_INDIA দা চংবিয়ু।\nকোবিদ-১৯গা মরী লৈনবা তেক্নিকেল ওইবা ৱাহংশিংগীদমক্তা technicalquery.covid19@gov.in দা অমসুং অতোপ্পা ৱাহংশিংগীদমক্তা ncov2019@gov.in অমসুং @CovidIndiaSeva দগী খঙবিরবা য়াগনি।\nকোবিদ-১০গী মরমদা করিগুম্বা অমা হেক্তা খংনীংবা লৈরগদি, হকশেল অমসুং য়াইফ য়ুম্বালগী মন্ত্রালয়গী হেলপলাইন নম্বর +91-11-23978046 নত্রগা 1075 (তোল-ফ্রী) অসিদা ফোন তৌবা য়াগনি। কোবিদ-১৯গী ওইবা রাজ্যশিং/ য়ু.তি.শিংগী হেলপলাইন নম্বরশিংগী লিস্ত মখাগী অসিদা ফংবীগনি https://www.mohfw.gov.in/pdf/coronvavirushelplinenumber.pdf\n(Release ID: 1628037) Visitor Counter : 126\nRead this release in: Punjabi , English , Urdu , Marathi , Hindi , Assamese , Gujarati , Odia , Tamil , Telugu , Kannada , Malayalam\n(Release ID: 1628037)


ইন্দিয়ন রেলৱেজনা বঙ্গলাদেশতা ব্রোদ গেজ লোকোমোতিবস ১০ খুৎশিন্নখ্রে\nলোকোমোতিবশিং অসিনা বঙ্গলাদেশতা পেসেঞ্জরশিংগী মশীং হেনগৎহনবা অমসুং পোৎ পুবা ত্রেন চেনবদা মতেং পাংলগনি\nএক্সতর্নেল এফিয়র্সকী মিনিস্তর শ্রী এস. জয়শঙ্করনা হায়খি মদুদি ইন্দিয়ন –বঙ্গলাদেশকী মরক্তা মতম কয়াদগী লৈরিবা মরী অমসুং লৈবাক অনিগী থাজনব অমসুং ইকাই খুম্নববু তাক্লি\nরেলৱেজ অমসুং কম্মর্স অমসুং ইন্দস্ত্রীগী মিনিস্তর শ্রী পিয়ুশ গোয়লনা বঙ্গলাদেশ রেল নেতৱার্ক চাওখৎননবা বঙ্গলাদেশতা কমপ্লীত, অনস্তিন্তেত অমসুং অনলিমিতেদ ওইবা মতেং পাংগনী হায়না থাজবা পীখ্রে\nPosted On: 27 JUL 2020 4:21PM by PIB Imphal\nঙসি পাংথোকখিবা খুৎশিননবগী থৌরম অমদা, এক্সতর্নেল এফিয়স কী মিনিস্তর শ্রী এস. জয়শঙ্কর অমসুং রেলৱেজ অমসুং কম্মর্স অমসুং ইন্দস্ত্রীগী মিনিস্তর শ্রী পিয়ুশ গোয়লনা বঙ্গলাদেশতা ব্রোদ গেজ (বি.জি)লোকোমোতিবস ১০ ফিরাল হায়দুনা লমথাখ্রে। থৌরম অদুদা রেলৱেজকী স্তেত মিনিস্তর শ্রী সুরেশ সি. অঙ্গাদিসু শরুক য়াখি। বঙ্গলাদেশ লোমগী নাকন্দ রেলৱে মিনিস্তর এম.দি. নুরুল ইস্লাম সুজান অমসুং ফোরেন মিনিস্তর দাঃ অবুল কালাম অব্দুল মোমেন্না বঙ্গলাদেশ গবর্নমেম্তগী মহুৎ শিন্দুনা লোকোমোতিবশিং অদুবু ওকখি।\nইন্দিয়া সরকারনা লোকোমোতিব খুৎশিনন্দুনা পীরিবা মতেং অসি ইকাই খুম্নরবী বঙ্গলাদেশকী প্রধান মন্ত্রী শৈখ হাসিনানা ইন্দিয়াদা ২০১৯গী ওক্তোবরদা লাক্লম্বা অদুদা পীখিবা মরুওইবা কমিত্মেন্ত অদুবু থুংহন্নবনি। বঙ্গলাদেশ রেলৱেগী শিজিন্নগদবগী মতুংইন্না ইন্দিয়াগী নাকনলোমদগী লোকোমোতিবশিং অসিবু চুননা শেমদোক শাদোক্লী। লোকোমোতিবশিং অসিনা বঙ্গলাদেশতা পেসেঞ্জরশিংগী মশীং হেনগৎহনবা অমসুং পোৎ পুবা ত্রেন চেনবদা মতেং পাংলগনি\nথৌরম অদুদা ৱা ঙাংলদুনা এক্সতর্নেল এফিয়স কী মিনিস্তর শ্রী এস. জয়শঙ্কর হায় মদুদি, “লোকোমোতিব ১০ বঙ্গলাদেশতা খুৎশিন্নবগী থৌরম অসি য়াওবদা ঐহাক্না য়াম্বা নুঙাইজৈ। লৈবাক অনিগী মরক্তা পার্সেল অমসুং কন্তেনর য়াওবা ত্রেনশিং চেনবা হৌখ্রে খঙবদা ঐহাক্না য়াম্না হরাওজৈ। মসিনা ললোন ইতিক্তা অনৌবা খুদোংচাবা অমা ফংলগনী। রেলগী মতেংনা ললোন ইতিক মায় পাক্না চংশিলকপদা ঐনা হরাওবা ফাওই। কোভিদ-১৯ লায়চৎ মনুংসিদা, তঙাইফদ্রবা পোৎলমশিং মরুওইনা শেংলবা রামাদান থাদা য়ৌহনবা ঙম্লগনী। মহাক্না মখা তারদুনা উৎলি মদুদি, ইন্দিয়া-বঙ্গলাদেশ থাজবা অমসুং ইকাই খুম্ননা লৈরিক্লবা কুইরবা মরী। মহাক্না মহাক্কী হরাওবা ফোংদোক্লী মদুদি কোভিদ লায়চৎনা লৈবাক অনিগী লৈনরিবা মরীদা থিন্থদবা অমসুং মহাক্না খংহনলী মদুদি মাংওইননা য়ংদুনা অসিগুম্বা পুৱারি ওইহৌরগদৌবা মুজিব বর্শো লোমদা চংশিনবা।\nথৌরম অদুদা ৱা ঙাংলদুনা রেলৱেজ অমসুং কম্মর্স অমসুং ইন্দস্ত্রীগী মিনিস্তর শ্রী পিয়ুশ গোয়লনা, “বঙ্গলাদেশ রেলৱেজ গী শিজিন্নবগীদমক ব্রোদ গেজ লোকোমোতিব ১০ খুৎশিন্নবদা ঐহাক্না হায়নিংঙাই লৈতনা হরাওবা ফাওই। মসিগী লোকোমোতিব অসিনা ইন্দিয়া অমসুং বঙ্গলাদেশতা চেল্লীবা পোৎ পুবা ত্রেনশিং অসিদা কান্নবা পীরগনী। বঙ্গলাদেশতা চেল্লীবা ত্রেনশিং অসি ফজনা শিজিন্নবা য়াননবা, মখোয় অসি শেম্দোক্লে। ঐখোয়না চাওখৎ খোঙথাং কয়াগীদমক হোৎনবা য়াবা হোৎনগনী। ইন্দিয়া অমসুং বঙ্গলাদেশনা চহী খর অসিদা ফজনা চৎমিন্নরী। লৈবাক অনিগী মরী অসি ঙসিদি অফবা মাইকৈরোম্দা চংশিল্লী।\nঐখোয়গী য়ুমলোন্নবশিংগা তৌগদবা থবকশিং অদুদি প্রধান মন্ত্রী শ্রী নরেন্দ্র মোদীগী মীৎয়েং সবকা সাথ, সবকা বিকাস, সবকা বিস্বাসনা মখা তারি। ইন্দিয়া অমসুং বঙ্গলাদেশ, লৈবাক অনিসিগী লুচিংবা অনিনা ১৯৬৫গী মমাংদা লৈরম্বা লৈবাক অনিগী রেল কনেক্সন অদুবু হিংহল্লগনি। হৌজিক ফাওবদা লৈরিবা লিঙ্ক ৭কী মনুংদা হৌজিক ৪ খক্ত শিজিন্নরী। মফম অসিদা হেন্না মপাঙ্গল কনখৎনবা, অনৌবা রেল লিঙ্ক অমা ইন্দিয়াদনা আগরতালাদা অমসুং বঙ্গলাদেশতদনা অখৌরা ইন্দিয়াগী শেন্থং মখাদা শেমগৎলি। কোভিদ-১৯গী মনুং অসিদা রেলৱে অনিনা পোৎ থাদোকপদা থোক্লিবা খুদোংথিবশিং মায়োক্নবা তঙাইফদবশিং পীরী। পার্সেল ত্রেন অমসুং কন্তেনর ত্রেনগী থবকশিং বঙ্গলাদেশকী বেনাপোলদা হৌদোকখ্রে।\nমসিনা মায়কৈ অনিদা পাক চাওনা পোত্থোকশিং য়ৌহন্বা ঙম্মী। রেলৱেজনা থাজবা থম্লি মদুদি লৈবাক অনিনা অপনবা অমসুং হকচাংগী শোক্নিংঙাই ওইবা য়াওদনা ঐখোয়গী ললোন্বা ঙমগনী। মহাক্কী ৱাঙাংদা রেলৱেজ অমসুং কম্মর্স অমসুং ইন্দস্ত্রীগী মিনিস্তর শ্রী পিয়ুশ গোয়লনা হায় মদুদি কমপ্লিত, অনলিমিতেত তৌগনি।\nহৌখিবা মতমদা ইন্দিয়া অমসুং বঙ্গলাদেশ রেল কোওপেরেসন কোভিদ-১৯ লায়চৎকী মায়োকনবা হোৎনরম্মী . রেলনা অকোইবদসু শোকহনদবনা ঙমখৈ লান্না পুবদা মতেং পাংই। পুন্না পোৎ পুবা য়াবা ত্রেন ১০৩ তঙাই ফদনা পোৎলম পুনবা শেম শারে\nহন্দক্তা, পার্সেল অমসুং কন্তেনর ত্রেনগী মথৌ অসি ইন্দিয়া অমসুং বঙ্গলাদেশ দা হৌদোকখ্রে। মসিনা অফবা অমা লৈবাক অনিগী মীৎয়েংদা চাওনা কান্নবা পীগদৌরি।\n(Release ID: 1641669) Visitor Counter : 6\nRead this release in: Tamil , English , Urdu , Hindi , Marathi , Bengali , Punjabi , Telugu\n(Release ID: 1641669)


চেনাইদা দেলি থানথিগী প্লেতিনম জুব্লিগী থৌরমদা পিখিবা প্রধানমন্ত্রীগী ৱারোলগী খঙ্গৎলবা ৱাফম | ভারতকী প্রধান মন্ত্রী\nচেনাইদা দেলি থানথিগী প্লেতিনম জুব্লিগী থৌরমদা পিখিবা প্রধানমন্ত্রীগী ৱারোলগী খঙ্গৎলবা ৱাফম\nঅহনবমক্তদা, ঐহাক্না চেনাই অমসুং তামিল নাদুগী অতোপ্পা শরুক খরদা হন্দক্তা থোকখিবা অকনবা নোং অমসুং ইশিং ইচাওদা লৈখিদ্রবশিং অমসুং পাক চাওনা অৱাবা মায়োক্নরিবা অদুগী ইমুং মনুংশিং অদুদা অৱাবা ফোংদোকচরি অমসুং শরুক য়াজরি । ঐহাক্না পাংবা য়াবা মতেং পুম্নমক পাংগনি হায়না রাজ্য সরকারদা থাজবা পিরে । ঐহাক্না সেনিয়র জর্নেলিস্ত থিরু আর. মোহন্না লৈখিদবদশু অৱাবা ফোংদোকচরি ।\nদিনা থানথি অসি চহি হুমফুতরা মঙা মপুং ফারে । শাংলবা মায়পাক্লবা খোংচৎ অসিগীদমক্তা থিরু এস.পি. অদিথানর, থিরু এস.তি. অদিথানর অমসুং থিরু বালাসুব্রমনিয়নজীগী কন্ত্রীব্যুসন অদু ঐহাক্না থাগৎপা ফোংদোকচরি । হৌখিবা চহি হুমফুতরা মঙা মমাদগী মখোয়গী মশক নাইবা হোৎনবা অদুনা থানথিবু খ্বাইদগী চাওবা মিদিয়া ব্রান্দশিংগী মরক্তা অমা ওইহল্লে । তামিল নাদু রাজ্য খক্তদা নত্তনা লৈবাক শিনবা থুংনা ফংহল্লি । মায় পাকপা অসিগীদমক্তা ঐহাক্না থানথি গ্রুপকী মেনেজমেন্ত অমসুং স্তাফপুশু থাগৎপা ফোংদোক্লি ।\nপুং ২৪গী ই-পাওগী চেনেলশিং হৌজিক্তি ইন্দিয়ান মিলিয়ন কয়াদা ফংহল্লে । অদুম ওইনমক, মীওই কয়াদি খুৎ নামদা চা নত্রগা কোফী পায়দুনা অমসুং অতোপ্পা খুৎ নামনা পাওচে পায়দুনা মখোয়গী নুমীৎ হৌই । ঙসিদি দিনা থানথিনা মসিগী ওফরশিং অসি এদিসন তরাতরেৎকী খুথাংদা তামিল নাদু খক্তা নত্তনা বেঙ্গলুরু, মুম্বাই অমসুং দুবাই ফাওবা ফংহল্লে হায়বা ইফমদা খংহনবিরে । চহি হুমফুতরা মঙাদগী মসিগী রিমার্কেবল এক্সপান্সন অসি থিরু এস.পি. এদিথানারগী লিচিংগী মীৎয়েংখাদা ত্রিব্যুত অমনি, মহাক্না মসিগী পাও-চে অসি ১৯৪২দা হৌদোকখি । মতম অদুদা পাও-চে নম্বা অসি শেল য়াম্না চংলম্মী । অদুবু মহাক্না চরু শিজিন্নদুনা খুৎনা শাবা চেদা নম্দুনা পাও-চে অসি হৌখি ।\nফোন্ত সাইজ, অচম্বা লোন অমসুং খংবদা লাইনা থোকহনবা অদুনা দিনা থানথিবু মীয়াম্না পাম্নবা ওইহনখি । মতম অদুদি মসিনা মখোয়দা পোলিতিকেল এৱার্নেস অমসুং ইনফোর্মেশন পিরম্মী । মসিগী পাও-চে অসি পানবগীদমক মীয়াম্না চা য়োনফমবা ক্রক ক্রক ইন্নরম্মী । মতৌ অদুম্না খোংচৎ হৌরকখি, মদুনা হৌজিক ফাওবা চৎথরি, মসিনা চাং নাইনা কোভর তৌবদগীদি রাজ্য অসিদা লৈরিবা নোংমগী চারা তাল্লগা চাবা মীওইদগী হৌরগা থাক ৱাংলবা পোলিতিকেল ফঙ্কসনরি ফাওবা দিনা থানথিবু পোপুলর ওইহল্লে ।\nথানথি হায়বদি তেলেগ্রাম হায়বনি হায়বা অদু ঐহাক খংলে । দিনা থানথি হায়বদি “দেলি তেলেগ্রাম” । হৌখিবা চহি হুমফুতরা মঙাদগী পোষ্টেল দিপার্তমেন্তনা দেলিবর তৌরিবা ত্রেদিস্নেল তেলেগ্রাম অদু শিজিন্নখিদ্রে অমসুং মুৎখ্রে । অদুবু মসিগী তেলেগ্রাম অসিদি নুমীৎ খুদিংগী চাওথোরক্লি । মসিদি নোম্বা কনবা অমসুং কমিতমেন্তগী তুংদা নোবল আইদিয়াগী পৱারনি ।\nঐহাক্না তাবদা নুঙাইবা ফাওই মদুদি থানথি গ্রুপনা মসিগী ফাউন্দর থিরু অদিথানারগী মিংদা তামিল লিতরেচর প্রমোত তৌনবগীদমক এৱার্দশিং ইনস্তিত্যুত তৌরি । ঐহাক্না মসিগী এৱার্দিশিং অসিবু থমোয় শেংনা নুঙাইবা ফোংদোকচরি: থিরু, তামিলানবন, দা. ইরাই অনবু অমসুং থিরু. ভি.জি. সানথোশম । মসিগী রিকোগনিসন অসিনা ইবা খোৎপবু নোবল প্রোফেসন অমা ওইনা লৌরিবা মখোয় অদুগীদমক মোতিবেতিং ফেক্তর অমা ওইরগনি হায়বা ঐহাক্না থাজবা থম্মী ।\nইচল ইচে অমসুং ইচিল ইনাওশিং,\nখংনবগীদমক মীওইবা জাতিনা থিজিনবা অসি ঐখোয়গী পুৱারিদগী হৌরক্লবনি । জর্নেলিজমনা মসিগী খৌরাংবা অসি কোকহনবদা মতেং পাংই । ঙসিদি, পাও-চেনা থৌদোক ৱাথোক্কী পাও খক্তমক পিদ্রে । মখোয়না ঐখোয়গী ৱাখল্লোন শেমগৎপা অমসুং মালেমদা থোংনাও অমা হাংদোকপশু ঙমলে । হেন্না ময়েক শেংবা ৱাফমদা মিদিয়া অসি সোসাইতি ত্রান্সফোর্ম তৌনবা পাম্বৈ অমনি । মদুমক্ননি ঐখোয়না মিদিয়াবু দেমোক্রেসিগী মরিশুবা য়ুম্বীনি হায়রিবা । কলমগী শক্তিবু উৎথোক্তুনা তাক্লিবা মখোয়শিং অদুগী মরক্তা পুনবা ফংজবা অসি ঐহাক্কী লাইবক ফবনি ।\nকোলোনিয়েলিজমগী অমম্বা নুমীৎশিং অদুগী মতম অদুদা রাজা রাম মোহন রোয়গী সম্বাদ কাউমুদি, লোকমান্যা তিলক্কী কেসরি অমসুং মহাত্মা গান্ধীগী নবজীবন অসিনচিংবা পব্লিকেসনশিংনা নিংতম আন্দলোনদা মীরা চুখৎতুনা থৌনা হাপখি । লৈবাক অসিগী মফম খুদিংদা জর্নেলিজমগী লময়ানবা কয়া লৈরি মখোয়না নুঙাইরবা পুন্সি মহিং থাদোকখি । মখোয়না মখোয়গী পাও-চেশিংগী খুথাংদা পাক চাওনা ভাব তাহনবা অমসুং মীকপ থোকহনবদা মতেং পাংখি । মসি অদুগুম্লবা লময়ানবশিং অদুগী ৱাংলবা ৱাখল্লোনশিং অদুনা ওইরম্বা য়াই মদুনা ব্রিতিশনা পাল্লিঙৈ মতমদা মশিং য়াম্লবা পাও-চেশিং লিংখৎখি, ঙসিসু লেপতনা চৎথরি ।\nঐখোয়না শুকাও কাওরোইদবনি মদুদি থংনবা চারোলশিংনা সোসাইতি অমসুং জাতিগী মায়কৈদা মথৌতাবা থৌদাংশিং অদু পাংথোক্তুনা লাক্লি । মতৌ অদুম্না ঐখোয়না নিংতম্বা ফংখিবনি । নিং তম্বা ফংলবা মতুং পব্লিক্না ৱা ঙাংবদা নাগরিকশিংগী ফংফম থোকপা হক অদু ফংবা মরু ওইরকখি । লাইবক থিবনা মতম কয়াদগী ঐখোয়গী লনাই অমসুং অপুনবা থৌদাংগী সেন্স অদু মীরাইবা ঐখোয়না উবা ফংলি । মসিনা ঙসিদি ঐখোয়গী সমাজ অসিবু মখল কয়াগী লৈনানা নাহল্লে । পুংফম অসিদা মথৌ তারিবা অসি “নাগরিকশিংবু এঙ্গেজ তৌবা, থৌদাং লৌহনবা অমসুং এৱেয়র তৌবনি” । “এনতাইতলনেন্তকী” সিভিক সেন্স অসি “রেস্পোন্সিবল এঙ্গেজমেন্তকী” সিভিক সেন্স অমনা মতিকচাবা থাক মান্নবা পুরক্কনি । মসি ওইথোক্কনি, অদুম ওইনমক, ঐখোয়গী এদুকেসন সিস্তেম অমসুং ঐখোয়গী রাজনিতীগী লুচিংবশিংগী খুথাংদা । অদুবু মিদিয়ানশু মফম অসিদা মরুওইবা থৌদাং অমা লোরি ।\nনিং তম্বগীদমক ৱা ঙাংলিবা অদুগুম্বা পাও-চে কয়া অদু ইরৈবাক ইজাতিগী পাও-চে ওইরম্মী । অশেংবদি, ব্রিতিশ সরকারনা ভারতকী ইরৈবাক ইজাতিগী পাও-চেশিংদা অকিবা পোকলম্মী । ইরৈবাক ইজাতিগী পাও-চেশিংদা য়াচল থাংনবা ১৮৭৮দা অদুগুম্বা ভর্নাকুলর প্রেস এক্ত চৎনহনখি ।\nঐখোয়গী তোপ তোপ্পা লৈবাক অসিদা, ভর্নাকুলর ন্যুসপেপরশিংগী থৌদাং- রিজনেলগী লোনশিংদা ফোংলিবা পাও-চেশিং- মতম অদুদা মরু ওইরম্বা অদুম্না ঙসিসু মরু ওইরি । প্রজা মীয়াম্না লায়না খংবা ঙম্বা লোনশিং মখোয়দা য়াওরি । য়াম্না তোইনা, মখোয়না খুৎশু খুৎলাই পাইবা অমসুং সমাজদা কান্নদবা কাংলুপশিংগী চাকথাক হুল্লি । মখোয়গী মপাঙ্গল, মখোয়গী ইম্পেক্ত, মতৌ অদুম্না মখোয়গী থৌদাং অদু কৈদৌনুংদা অন্দরস্তিমেত তৌরোইদবনি । মখোয় অসি অথাপ্পা মফমশিংদা সরকারগী থবক থৌরম অমসুং পোলিসীশিংগী পাও পুরিবশিংনি । মদুগা মান্ননা মখোয় অসি ঐখোয়গী প্রজাগী ৱাখল্লোনশিং, ফিল্লিংশিং অমসুং ইমোসনশিংগী লমজিং মৈরানি ।\nঐহাক্না য়াম্না তোইনা মীয়াম্না অঙকপা ফাওরিবা অদু উরে মদুদি নুমীৎখুদিংগী মালেম অসিদা থোক্লিবা থৌদোকশিংগী চাং অসি য়াম্না য়াম্লবসু মদু পাও-চেদা ফিত ওইখি । তশেংবদি ঐখোয় পুম্নমক্না মসি খংলে মদুদি মালেম অসিদা নুমীৎ খুদিংগী থৌদোক কয়া থোক্লি । ইদিতরশিং অদুনা মরুওইবা ই-পাও অদু খন্দোকই অমসুং লেপথোকই । করম্বা পাওনা মমাংদা হাপকনি করম্বা পাওদা মফম কয়া য়াম্না কলহনগনি করম্বা পাওনা হাপত্রবশু য়াগনি হায়বা অদু মখোয়না লেপথোকই । তশেংনা মসি ইদিতরশিংগী য়াম্না চাওবা থৌদাংনি । মতৌ অসুম্না ইবগী নিং তম্বা অমসুং করি ইগনি হায়বা অদুগী ৱারেপ লৌবা অদুগী নিং তম্বা ফংবা অদুদা অচুম্বা অদু তাথনা নত্রগা অরানবা মওংদা ইবগী নিং তম্বা অদুদি লৈতে । মহাত্মা গান্ধীগী ৱারোলদা, প্রেসপু দেমোক্রেসিগী মরিশুবা য়ুম্বীনি হায়বিরম্মী । তশেংবদি মসি শক্তি অমনি অদুবু মসিগী শক্তি অসি লান্না শিজিন্নবদি মরাল লংশিনবনি ।\nমিদিয়া অসি লনাই মীওইগী ওইজরগশু, মসি প্রজা ময়ামগী কান্ননবা ওইগদবনি । খং হৈরবশিংনা হায়বিরি মদুদি মসিনা পাঙ্গল থৌনাগী মহুৎ শান্তিগী মতেংনা ৱারোইশিন পুরকপদা মতেং ওই । মরম অদুনা মসিবু মীয়াম্না খন্দুনা শেমলবা সরকার নত্রগা জুদিস্যরিগী অচৌবা থৌদাং লৈ । শক্নাইরবা লাইনিংবা থিরুবল্লুবরগী ৱাহৈদা, মালেম অসিদা ইথিক্স নত্তনা করিসু লৈতে, মদুনা মীংচৎ অমসুং লন-থুম অনিমক পুরক্কনি ।\nমিদিয়াদা তেক্নোলোজীনা চাওনা অহোংবা পুরক্লে । মতম অমদদি, নুমীৎ অদুগী মরুওইবা পাও অদু খুঙ্গংগী ব্লেকবোর্দতা ইরম্মী, মদুগী মগুন ৱাংলম্মী । ঙসিদি, ঐখোয়গী মিদিয়া অসি রেঞ্জ খুদিংদা পাকথোক চাওথোক্লে, অদুগুম্বা খুঙ্গংগী ব্লেকবোর্দ অদুদগী ওনলাইন বুল্লেতিন বোর্দশিংদা য়ৌখ্রে । ঐহাক্না চেৎনা থাজৈ মদুদি করিগুম্বা মতমদা মিদিয়াদা রিফোর্ম মথৌ তারকপা মতমদা লনাইগী ৱাখল্লোন চুমথোকপগী খুথাংদা খক্তদা ওইথোক্কনি । তশেংনা ঐখোয়না ২৬/১১গী মুম্বাই তেরর এতেক্কুম্বা থৌদোক খরদা ইনত্রোস্পেক্সনগী থৌদোক অসি থোকখিবা থেংনখ্রে । মসি তোয়না পাংথোক্কদবনি ।\nঐহাক্না ঐখোয়গী নুংশিজরবা হান্নগী রাষ্ট্রপতি দা. এপিজে অব্দুল কলামগী ৱাফম নিংশিংজরি: “ঐখোয়গী লৈবাক অসি মমিং চৎপা লৈবাক অমনি । অঙকপনা থল্লবা মায় পাকখিবগী ৱারি কয়া অমা ঐখোয়গী লৈরি, অদুবু মদু ঐখোয়না য়ানিংদ্রিবা অসি করিগীনো?”\nঐহাক্না উবা ফংলে মদুদি ঙসিদি মিদিয়া অয়াম্বা রাজনিগী অকোয়বদা কোয়চৎ চৎলি । দেমোক্রেসিদা রাজনিগী মরমদা কুপ্না নৈনবশু অফবা ৱাফমনি । অদুম ওইনমক ভারত্তা রাজনিতী তৌবশিংদগী হেনবা অতোপ্পা কয়া অমা লৈরি । মফম অসিদা ভারত মচা কোতি ১২৫ লৈরি, মখোয়না পুনশিল্লগা ভারতপু শেম্লিবনি । মীওইশিং অদুগী ৱারিশিং, অমসুং মখোয়গী এচিবমেন্তশিং অদুদা মিদিয়ানা হেন্না পুক্নিং চংলগদি ঐহাক অপেনবা পোক্কনি ।\nহোৎনরিবা অসিদা মোবাইল ফোন শিজিন্নরিবা মীপুম খুদিংমক অদোমগী মরুপশিংনি । ইন্দিবিজুয়েলশিংগী মায়পাকপগী ৱারিশিং সেয়ার তৌবদা নাগরিশিগী পাওদম অদু মরুওইবা খুৎলাই ওইবা য়াই । মসিবু ক্রাইসিস নত্রগা নেচরেল দিজাস্তরগী মতমদা মী কনবা অমসুং মতেং পাংনবা পাওতাক পিবদা চাওনা মতেং ওইগনি ।\nস্বচ্ছ ভারত মিশনদা লৌরিবা থৌদাং অদুগীদমক মিদিয়াবু থাগৎচনবা তঞ্জা অদু ঐহাক্না লৌজরি । মহাত্মা গান্ধী ১৫০শুবা মপোক কুমোন ২০১৯ ফাওবদা স্বচ্ছ ভারতকী পান্দম অদু ফংনবা হোৎহরি । লু নানবগী মায়কৈদা পুন্না চংশিন্নবা পাওজেল পিবদা মিদিয়ানা লৌরিবা থৌদাং অদুগীদমক ঐহাক্না থাগৎপা ফোংদোক্লি । মরমদি ঐখোয়গী পীন্দম অদু ফংনবা হোৎনবদা করি চিৎথবা লৈরিবগে হায়বা অদু মিদিয়ানা ঐখোয়দা খংহনবিরি ।\nমিদিয়ানা মরুওইবা থৌদাং লৌবা য়াবা অতোপ্পা মরুওইবা লমশিং লৈরি । মদুদি এক ভারত, শ্রেষ্ঠ ভারতকী ইনিসিয়েতিবনি । মসি ঐহাক্না খুদম অমগা লোইননা শন্দোক্না হায়জগে । কনাগুম্বা পাও-চে অমনা মসিগীদমক নুমীৎ খুদিংগী কোলম অমগীদমক্তা ইঞ্চি খরগী মফম কাইথোকপা ঙমগদ্রা? নুমীৎ খুদিংগী, মখোয়না ফোংলিবা লোন অদুদা মদুগী ত্রান্সলেসন অমসুং ভারতকী মরুওইবা লোনশিং অদুদা ত্রান্স-লিতরেসনগা লোইননা অচম্বা ৱাহৈ পরেং অমা ইবা য়াই । চহি অদুগী লোইশিল্লকপদা পাওচে অদুবু পারিবশিংদশু মরুওইবা লোন খুদিংমক্কী অদুগুম্লবা অচম্বা ৱাহৈ পরেং ৩৬৫ খংবা ঙম্লগনি । মসিগী অচম্বা খোংথাং অসিগী পোজিতিব ওইবা ইম্পেক্ত অদু খন্দুনা য়েংবিয়ু । মখা তানা, স্কুলশিংনা মিনিত খরগী ওইনা নুমীৎ খুদিংগী মখোয়গী ক্লাসরুমদা দিসকজ তৌবদা পুক্নিং থৌগৎপা য়াই, মদুনা অঙাংশিংদশু ঐখোয়গী দাইবর্সিতী পাঙ্গল শক্তী অমসুং ইকাকখুনবা অদু এক্সপোজ তৌরগনি ।\nমীওইবনা হিংলিবা চহি ৭৫গী মতম অসি হেন্না শাংদোকপা য়াই করিগুম্বা লৈবাক অমগী নত্রগা সংস্থান অমগীদমক মসিনা মরুওইবা থৌদাং য়ারগদি । চাওরাক্না থা অহুমগী মমাংদা ঐখোয়না ক্বিত ইন্দিয়া মুবমেন্তকী চহি ৭৫ শুরকপগী পালন পাংথোকখ্রে । মওং অমদা দিনা থানথিগী খোংচৎনা ভারতপু মশেক মঙাল থোকপা লৈবাক অমগী মওং মতৌদা উবা ফংলে ।\nনুমীৎ অদুদা পর্লিয়ামেন্ততা ৱা ঙাংলদুনা ঐহাক্না ২০২২ ফাওবদা ন্যু ইন্দিয়া অমা শেমগৎনবা ফোংদোকখি । অদুগুম্লবা ভারত অমা মদুদা শেঞ্জা থুমজা, জাৎ বিজাৎ, কমুনিলেজম, লাইরবা, লাইরিক ময়েক চৎতবা, অমসুং অনা অয়েক অসিগুম্বা ফৎতবশিং লৈতবা । লাক্কদৌরিবা চহি মঙা অসি সংকল্প সা সিদ্ধি শোয়দনা পাংথোক্কদবনি । মতম অদু খক্তদা ঐখোয়গী নিংতম লান্মীশিংনা নিংজরম্বা ভারত অদু ওইহনবা ঙমগনি । ক্বিত ইন্দিয়া মুবমেন্তকী মতমদা পুথোকখিবা পাও-চেগী মওং মতৌ অদুদা ঐহাক্না দিনা থানথিদা হায়জনিংবদি হিরম অসিদা মসিগী চাওরবা থৌদাং লৈরি ।\nলোইশিল্লকপদা, ঐহাক্না অমুক হন্না তামিল নাদুগী প্রজাগী সেবাদা দিনা থানথিবু নম্লগা পুথোক্লিবশিংগী হোৎনরিবা অদু থাগৎচরি । ঐহাক্না থাজবা থম্লি মদুদি মখোয়না ঐখোয়গী অথোইবা লৈবাক অসিগী লাইবক লেপ্পদা মরুওইবা থৌদাং লৌগনি ।\nময়ামবু থাগৎচরি ।


পি.এম.না স্বামিত্ব স্কীমগী মখাদা ই-প্রোপর্তী কার্দ য়েন্থোকপগী থৌরম হৌদোকখ্রে\nপোপর্তীগী মপু লাখ ৪.০৯দা মখোয়গী ই-পোপর্তী কার্দশিং পীখ্রে\nপি.এম.না নেস্নেল পঞ্চায়ত এৱার্দ ২০২১সু লান্থোকখ্রে\nকোরোনাগী মেনেজমেন্তদা পঞ্চায়তনা লৌরিবা থৌদাংশিংবু থাগৎপা ফোংদোকখ্রে\nলুরবা তানফম অসিদা ইমুং অমত্তা চরা হেলহন্দবা হায়বা অসি ঐখোয়গী ইথৌদাংনি: পি.এম.\nপ্রধান মন্ত্রী গরীব কালয়ান আন্না য়োজনা থা অনি চুপ্না বেনেফিসরী করোর ৮০দা লেম্না রাসন পীগনি, সেন্তরনা স্কীম অসিদা করোর ২৬,০০০ হেন্না চাদিং তৌরি: পি.এম.\nসেন্তরনা খুঙ্গংশিং অসিবু মখোয়গী পোলিসী অমসুং খোঙথাং কয়া অমগী ময়াইদা থম্লি: পি.এম.\nভারত সরকারনা অমুক্তা তৌখিদ্রিবা মওংদা লুপা করোর লাখ ২.২৫ অমা পঞ্চায়েত্তা পীখ্রে। মসিনা থবক শেংনা তৌবগী থাজবা অমা চাওনা পীরি: পি.এম.\nPosted On: 24 APR 2021 1:54PM by PIB Imphal\nপ্রধান মন্ত্রী, শ্রী নরেন্দ্র মোদীনা নেস্নেল পঞ্চায়ত রাজ নুমিৎতা স্বামিত্ব স্কীমগী মখাদা ই-প্রোপর্তী কার্দ য়েন্থোকপগী থৌরম ঙসি ভিদিও কনফরেন্সকী খুত্থাংদা হৌদোকখ্রে। থৌরম অসিদা পোৎকী মপু ওইরিবা মীওই লাখ ৪.০৯দা মখোয়গী ই-প্রোপর্তী কার্দ য়েন্থোকখি, হায়রিবা অসিনা লৈবাক অসিদা স্বামিত্ব স্কীম অসি মথৌ তৌরি হায়বা খুদম অমা পীগনি। য়ুনিয়ন মিনিস্তর শ্রী নরেন্দ্র সিংহ তোমারসু থৌরম অসিদা শরুক য়াখি। চীফ মিনিস্তরশিং অমসুং মরী লৈনবা স্তেতশিংগী পঞ্চায়ত রাজগী মিনিস্তরশিংসু শরুক য়াখি।\nপ্রধান মন্ত্রীনা হায় মদুদি পঞ্চায়ত রাজ নুমিৎ অসি ভারতকী খুঙ্গংশিং অসি হন্না শেমগৎ-শাগৎপা অসিদা ঐখোয় ইশানা ৱাশক হন্না লৌবগী থৌরম অমনি। হায়রিবা অসি ঐখোয়গী গ্রাম পঞ্চায়তশিংনা তৌখিবা থোইদোকপা থবকশিং অসিদা শকখঙবা অমসুং থাগৎপা ফোংদোকপা নুমিৎনি।\nপ্রধান মন্ত্রীনা কোরোনা মেনেজমেন্তদা পঞ্চায়তকী থৌদাং অমসুং খুঙ্গংশিং অসিদা কোরোনা চংলকপা থিংবদা লৌরিবা লোকেলগী লুচিংবগী থৌওং অমসুং পাওজেল শন্দোকপা অসিদা থাগৎপা ফোংদোকখি। মহাক্না লায়চৎ অসিবু ভারতকী খুঙ্গংশিং অসিদগী লাপ্না থম্নবা হন্না হায়খি। শ্রী মোদীনা পঞ্চায়তশিংদা মতম-মতমগী পীরিবা লমজিং-লমতাকশিং অসি মপুং ফানা শিজিন্নবা হায়খি। মহাক্না নিংশিহনখি মদুদি হন্দক্তি ঐখোয়না ভেক্সিন অসি শীলদ তৌরে। ঐখোয়না খুঙ্গংগী মীওই খুদিংমক ভেক্সিন অসি কাপথোকপা অমসুং লৌখৎপা য়াবা চেকশিন-থৌরাং পুম্বা লৌখৎকনি হায়না মহাক্না থাজবা পীখি।\nপ্রধান মন্ত্রীনা মরুওইবা পীদুনা হায়খি মদুদি অসুক লুরবা তানফম অসিদা ইমুং অমত্তা চরা হেলহন্দবা হায়বা অসি ঐখোয়গী ইথৌদাংনি। মহাক্না খঙহনখি মদুদি প্রধান মন্ত্রী গরীব কালয়ান য়োজনাগী মখাদা লায়ররবা মীওই খুদিংমক মে অমসুং জুন থা অসি রাসন লেম্না ফংহনগনি। স্কীম অসিনা বেনেফিসরী করোর ৮০না কান্নবা ফংগনি অমসুং সেন্তরনা স্কীম অসিদা লুপা করোর ২৬,০০০ হেন্না চাদিং তৌরি।\nপ্রধান মন্ত্রীনা স্তেত ৬তা স্বামিত্ব য়োজনা হৌদোকখিবা চহি অমখক্কী মনুংদা লাকখিবা শাফু অদু পনখি। স্কীম অসিগা মখাদা, খুঙ্গং পুম্বগী প্রোপর্তীশিং অসি দ্রোনগী মতেংনা য়েংশিনখি অমসুং মপুশিংদা প্রোপর্তী কার্দ য়েন্থোকখি। ঙসি অসিগুম্বা ই-প্রোপর্তী কার্দ অসি খুঙ্গং লিশিং ৫ হেনবগী মীওই লাখ ৪.০৯দা পীখি। স্কীম অসিনা খুঙ্গংশিংদা প্রোপর্তীগী চে-চাংশিং অসিদা তং-তাদবা অমা লৈরিবা অসি লৌথোক্তুনা অনৌবা থাজবা অমা লৈহল্লি অমসুং লায়রবশিংদগী লান্না তৌবা অমসুং করপসন তৌবগদী ঙাকথোকহল্লি। “অমরোমদা, স্কীম অসিনা লায়রবা সেক্সন সেক্যুরিতীগী থাজবা লৈবা অমসুং খুঙ্গং অমসুং মখোয়গী ইকোনোমীদা চাওখৎনবগী থৌরাং অমা লৈরি”, হায়না প্রধান মন্ত্রীনা হায়খি। মহাক্না স্তেতশিংদা সর্ভে ওফ ইন্দিয়াগা এম.ও.য়ু. সহি তৌননবা হায়জখি অমসুং মতাং লাকপদা স্তেতকী ৱায়েল হোংদোক্নবা হায়রি। মহাক্না বেঙ্কশিংদা অরাইবা মওংদা প্রোপর্তী কার্দ ফোর্মেৎ শেমদুনা য়াম্না লায়না লোন ফংহনবা য়ানবা হায়খি।\nপ্রধান মন্ত্রীনা হন্না হায়খি মদুদি ঐখোয়গী খুঙ্গংশিং অসিদা চাওখৎপা অমসুং কলচরেলগী লুচিংবা মতম পুম্বদা লোয়নদুনা লৈ। মরম অসিদগী, সেন্তরনা খুঙ্গংশিং অসি পোলিসী অমসুং চাওখৎ খোঙথাং কয়া অমগী ময়াইদা থম্লি। “ঐখোয়না হোৎরিবা অসি মতম অসিগী ইন্দিয়াগী খুঙ্গংশিং অসি তৌবা ঙম্বা অমসুং মরোমদোম লেপচবা ঙমগদবনি”, হায়না প্রধান মন্ত্রীনা হায়খি।\nপ্রধান মন্ত্রীনা পঞ্চায়তকী থৌদাং হেনগৎলক্লিবা অসিগী খোঙথাংশিং অমমতং ওইনা পনখি। পঞ্চায়তশিং অসি অনৌবা রাইত ফংলে, মখোয়না ফাইবে-নেতকা শম্নরি। মখোয়না জল জীবন মিসন্দা থক্ননবা ঈশিংগী তেপ য়ুম্থোং খুদিংদা ফংহনবা অসি অরুবা থবক অমনি। মসিগা মান্ননা লায়ররবশিংদা পক্কা ভিল্লেজ পীবা নত্ত্রগা পঞ্চায়তকী মখাদা রুরেল ইম্প্লোইমেন্ত স্কীমশিং চৎনহনবা অসিসুনি। প্রধান মন্ত্রীনা পঞ্চায়তকী মরোমদোম ওইবা শেন-থুমগী চাওখৎলক্লিবা অসিগী মতাংদা হায়খি। শ্রী মোদীনা হায় মদুদি ভারত সরকারনা অমুক্তা তৌখিদ্রিবা মওংদা পঞ্চায়েত্তা লুপা করোর লাখ ২.২৫ পীখি। মসিনা একাউন্তদা ময়েক শেংবা অমা উবা ফংলি। প্রধান মন্ত্রীনা হায় মদুদি পঞ্চায়াতী রাজ মিনিস্ত্রী অসিনা ‘ই-গ্রাম স্বারাজ’গী খুত্থাংদা ওনলাইনগী পেমেন্ত লৈরগনি। মসিগা মান্ননা, ওনলাইন ওদিৎ তৌবগী ময়েক শেংনা থাজবা লৈরগনি। মহাক্না হায় পঞ্চায়ত কয়া অমা মখোয় মশানা পি.এফ.এম.এস.তা লিঙ্ক তৌরে অমসুং অতৈসু অথুবা মতমদা তৌনবা হায়রি।\nনিং-খা তম্বগী ৭৫শুবা চহি চংলকপা অসি পল্লদুনা, প্রধান মন্ত্রীনা পঞ্চায়তশিংদা অৱাবা কয়া অমা মায়োক্নদুনা চাওখৎলোমদা চংশিন্নবা হায়খি। মহাক্না মখোয়গী খুঙ্গংশিং চাওখৎনবগী পান্দম থম্নবা অমসুং মসিবু পীখিবা মতম অদুদা য়ৌহন্নবা হায়খি।\nস্বামিত্ব স্কীমগী মরমদা\nস্বামিত্ব (সর্ভে ওফ ভিল্লেজ এন্দ মেপ্পিং ৱিথ ইম্প্রুবাইজ তেক্নোলোজী ইন ভিল্লেজ এরিয়াজ) অসি প্রধান মন্ত্রীনা ২০২০গী এপ্রিলগী ২৪দা সোসিও-ইকোনোমিক এম্পাৱর অমসুং সেলফ-রিলাইয়েন্ত রুরেল ইন্দিয়া চিংখৎনবা সেন্ত্রেল সেক্তর স্কীম অমা ওইনা হৌদোকখিবনি।স্কীম অসিনা রুরেল ইন্দিয়াবু মতমগা চুনবা মেপ্পিং অমসুং সর্বেয়িংগী তেক্নিকেল খুলাই শিজিন্নদুনা ওন্থোকপা ঙম্বগী শক্তি লৈরি। মসিনা খুঞ্জাশিংনা লোন ফংনবা অমসুং শেন-থুমগী কান্নবা ফংনবা লন শিজিন্নবা মখল অমনি। স্কীম অসিনা লৈবাক অসিগী খুঙ্গং চাওরাক্না লাখ ৬.৬২দা ২০২১-২০২৫কী মনুংদা য়ৌশিনগনি।\nস্কীম অসিগী পাইলোৎ ফেজ অসি মহারাস্ত্র, কর্নাতকা, হারিয়ানা, উত্তর প্রদেশ, উত্তরাখন্দ, মধ্য প্রদেশ অমসুং পঞ্জাব অমসুং রাজস্থানগী স্তেতশিংদা ২০২০-২০২১গী মনুংদা হাপখিবনি।\n(Release ID: 1713776) Visitor Counter : 100\n(Release ID: 1713776)


লৈখিদবশিংগী মশিংদা লেপ্তনা হন্থরকখ্রে; হৌখিবা নুমিৎ ১০নিদগী লেপ্পা লৈতনা নুংতিগী ওইনা লৈখিদবা অসি ১৫০গী মখাদা লৈরি\nহৌখিবা পুং ২৪দা রাজ্য/য়ু.তি. ১৭তা লৈখিদবগী রিপোর্ত লৈতে\nরাজ্য/য়ু.তি. ৩৩দা এক্তিব কেসশিং ৫০০০দগী তানা লৈরি\nকোবিদ১৯গী মায়োক্তা বেনিফিসরী লাখ ৫৮তগী হেন্না বেক্সিন কাপখ্রে – ভারতনা বেক্সিন কাপখিবা খ্বাইদগী য়াম্বগা লোইননা মকোক থংবা ৩শুবা লৈবাক ওইরি\nPosted On: 08 FEB 2021 11:06AM by PIB Imphal\nশীংথানিঙাই ওইবা মাই পাকপা অমদা ভারতনা হৌখিবা নুমিৎ ১০ অসিদা নুংতিগী ওইনা লৈখিদবা অসি ১৫০দগী হন্থনা রেকোর্দ তৌদুনা লাক্লি। হৌখিবা পুং ২৪দা ৮৪ খক্তা লৈখিদবগী রিপোর্ত লাকখি।\nখুদক্তা ত্রেসিং অমসুং ত্রেকিং তৌবা, অকনবা মওংদা পাকশন্না তেস্ত তৌবা য়োনা লাকশিন্নবা কান্নরবা লালোংগা লোইননা স্তেন্দর্দাইজ ক্লিনিকেল মেনেজমেন্ত প্রোতোকলশিংগা পুনশিনবনা নুংতিগী থেংনবা পোজিতিব কেসশিং লেপ্পা লৈতনা হন্থহনবগী মথক্তা মোর্তেলিতীগী থাকশিং অসিসু নেম্না থম্বা ঙমহনখি।\nকোবিদ মেনেজমেন্ত অমসুং রস্পোন্স পোলিসীগী শরুক ওইনা কেন্দ্র সরকারনা কোবিদকা মরী লৈননা লৈখিদবা অসি লাকশিনবা খক্তা নত্তনা মসিগী মশিং হন্থহনবা অমসুং কোবিদকী ক্রিতিকেল অমসুং সিবিয়র ওইবা অনাবশিংদা ক্বালিতী লৈবা ক্লিনিকেল কিয়ত পীদুনা পুন্সি কনবদা অহেনবা মীৎয়েং চংলি।\nকেন্দ্র অমসুং রাজ্য/য়ু.তি. সরকারনা খুৎশম্নদুনা হোৎনবনা কেস ফেএলিতীগী লেবেল অসি চাউনা হন্থহনবা ঙমখি।\nহৌখিবা পুং ২৪দা রাজ্য ১৭ অসিদা লৈখিদবগী রিপোর্ত তৌরকখিবা লৈতে। মখোয় অদুদি এ অমসুং এন্দগী ঈথৎশিং, দি এন্দ দি, দি এন্দ এন, অরুনাচল প্রদেশ, ত্রিপুরা, মিজোরাম, নাগালেন্দ, লক্ষদীপ, লদাখ (য়ু.তি.), সিক্কিম, রাজস্থান, মেঘালয়, মধ্য প্রদেশ. জে এন্দ কে, পুদুচেরী, অন্ধ্র প্রদেশ, ওরিশা অমসুং অসামনি।\nলৈবাক অসিগী এক্তিব কেসশিং মখা তানা হৌখিবা পুং ২৪ অসিদা ১,৪৮,৬০৯দা হন্থখ্রে। লৈবাক অসিগী এক্তিব কেসশিং অসি হৌজিক অপুনবা পোজিতিব কেসশিংগী শুপ্নগী ১.৩৭% ওইরি।\nলৈবাক অসিদা হৌখিবা পুং ২৪দা অনৌবা কনফর্ম কেস ১১,৮৩১ রেকোর্দ তৌখি। হায়রিবা মতম অসিদা নৌনা ফগৎপগী ১১,৯০৪ রেজিস্তর তৌখি।\nলৈবাক অসিগী অপুনবা এক্তিব কেসলোদকী ৮১%দি রাজ্য ৫ দগী ওইখি। রাজ্য অনি, কেরেলা অমসুং মহারাস্ত্রনা ভারতকী অপুনবা এক্তিব কেসশিংগী হেনগৎলক্লিবা শরুক অসিগী ৭০% ওইখি।\nরাজ্য/য়ু.তি. ৩৩দা এক্তিব কেস ৫,০০০দগী তানা লৈরি।\nলৈবাক্কী ওইরিবা মওং অসি তংইনদুনা রাজ্যশিং/য়ু.তি.শিংগী মখোয়গী এক্তিব কেসলোদতা চাউনা হন্থরকপা উবা ফংখ্রে।\nহৌখিবা থাদগী মহারাস্ত্রদা এক্তিব কেসশিংগী মশিং খ্বাইদগী য়াম্না হন্থরকখ্রে মসিগী মতুংদা উত্তর প্রদেশ লৈখি।\nফেব্রুৱারী ৮, ২০২১গী (বেক্সিনেসন দ্রাইভকী ২৪নি শুবা নুমিৎ) অয়ুক পুং ৮ ফাওবদা লৈবাক শিনবা থুংনা পাঙথোকপা কোবিদ ১৯ বেক্সিনেসনগী থৌরম অসিগী মখাদা বেনিফিসরী লাখ ৫৭ (৫৮,১২,৩৬২) হেন্না বেক্সিন কাপখ্রে।\nহৌখিবা পুং ২৪দা সেসন ১,৩০৪ পাঙথোক্তুনা বেনিফিসরী ৩৬,৮০৪ বেক্সিন কাপখ্রে।\nহৌজিক ফাওবদা সেসন ১,১৬,৪৮৭ পাঙথোকখ্রে।\nনুমিৎ খুদিংগী বেক্সিন কাপখিবা বেনিফিসরীশিংগী মশিং লেপ্পা লৈতনা হেনগৎলকপা উবা ফংখ্রে।\nপুন্না ফগৎখ্রবা কেসশিং অসি করোর ১.০৫ (১,০৫,৩৪,৫০৫) হেনখ্রে। এক্তিব কেসশিং অমসুং ফগৎখ্রবা কেসশিংগী মরক্তা লৈরিবা খেন্নবা অসি লেপ্পা লৈতনা হেনগঃলক্লি অমসুং হৌজিক ১০,৩৮৫,৮৯৬ শুখ্রে। নাবা ফগৎলকপগী চাং অসিনা ৯৭.২০%. ওইরি।\nনৌনা নাবা ফগৎখিবা কেসশিংগী ৮০.৫৩% দি রাজ্য অমসুং য়ু.তি. ৬দগী ওইখ্রে। নৌনা ফগৎখিবা কেস ৫,৯৪৮গা লোইননা কেরেলানা নোংমা খক্তদা মশিং খ্বাইদগী য়াম্না ফগৎলকপগী রিপোর্ত তৌরকখ্রে, মহারাস্ত্র(১,৬২২) অমসুং উত্তর প্রদেশ(৬৭০) ফগৎতুনা মতুং ইন্নখ্রে।\nঅনৌবা কেসশিংগী ৮৫.৮৫% %দি রাজ্য ৬তগী ওইখি।\nকেস ৬,০৭৫গা লোইননা কেরেলানা মশিং খ্বাইদগী রিপোর্ত তৌরকখ্রে। মসিগী মতুংদা মহারাস্ত্রদা ২,৬৭৩ অমসুং কর্নাতকাদা অনৌবা কেস ৪৮৭ রিপোর্ত তৌদুনা মতুং ইন্নখ্রে।\nহৌখিবা পুং ২৪দা লৈখিবা ৮৪ রিপোর্ত তৌরকখি। । মসিগী ৭৯.৭৬%দি রাজ্য তরুক্তগী ওইখি।\nমহারাস্ত্রদা নৌনা লৈখিদবা ৩০গা লোইননা খ্বাইদগী য়াম্না রিপোর্ত তৌখি। লৈখিদবা ১৯গা লোইননা কেরেলাদা মতুং ইন্নখ্রে।\n(Release ID: 1696119) Visitor Counter : 79\n(Release ID: 1696119)


অরান খুবমগী থৌরাং হায়বসি করিনো?\nৱাহং: অরান খুবমগী থৌরাং হায়বসি করিনো?\nপাওখুম: অদোম অরাম্বা পোকপীব্রা? পুক লাম্বদু নত্তে, হায়বদি পুন্সিদা করিগুম্বা খর হেন্না ফংনিংবগী খৌরাংবা লৈবীব্রা? অদোমনা পেন্থোকপা সুকঙম ঙমদবা য়ৌনা নুংদা খনবা করিগুম্বা খর লৈবিব্রা? লৈবিরবদি, যীশুনা পাম্বৈ ওইগনি! যীশুনা হায়বীরমই, “ঐহাক্না পুন্সিগী চীঞ্জাক্নি। ঐঙোন্দা লাকপা মহাক অদু কৈদৌঙৈদসু মপুক লামলোই, অদুগা ঐঙোন্দা থাজবা মহাক অদু কৈদৌঙৈদসু খৌরাংবা পোকলোই”(যোহন 6:35)।\nঅদোম চমমনব্রা? অদোম পুন্সিদা লম্বেল নত্রগা মরম অমা ফংবা সুকঙম ঙমদ্রিব্রা? মঙাল অদু কনাগুম্বনা মুৎথৎখিবদৌনা তৌখিদুনা অদোম সুই অদু ফংবা ঙমদ্রবরা? অদু ওইরবদি, যীশুনা পাম্বৈনি! যীশুনা লাওরমই, “ঐহাক মালেম অসিগী মঙালদুনি। ঐগী তুং ইললিবা মহাক অদু কৈদৌঙৈদসু অমম্বদা চত্ লোই , হায়বদি পুন্সিগী মঙাল ফংগনি” (যোহন 8:12)।\nঅদোম পুন্সিগী মপান্দা চঙহন্দনা থমখ্রে হায়না করিগুম্বদা খনখিবা লৈব্রা? মনুংদা ইহাঙ হাঙবা অদুগা করিশু লৈতবা থোঙ ময়াম অমা লৈরিবসিদা চঙগে হোৎনখিবা লৈবিব্রা? মপুং ফাব পুন্সি অমা ওইনবগী চঙফম অমা অদোম থিবিরিব্রা? অদু ওইরবদি, যীশুনা পাম্বৈনি! যীশুনা লাওরমই, “থোঙ্গাল অদু ঐহাক্নি; ঐহাক্কী মতেঙনা চঙলকপা মহাক কনবিগনি। মহাক্না চঙলক্লগা অমুক থোকখিবদা, ষঞ্জাবুং থেংনগনি” (যোহন 10:9)।\nমী অতৈনা অদোমবু মতম চুপ্পদা নমথদুনা থম্বীব্রা? অদোমগী মরীমতাশিং ৱাখল থেনবা অমদি মমল লৈতবশিংলা? মী খুদিংমকপু অদোমদগী খুদোংচাব লৌননবা তৌদুনা লৈব্রা ওইনা উবিব্রা? অদু ওইরবদি, যীশুনা পাম্বৈনি! যীশুনা হায়বিরমই, “ঐহাক পুকফবা য়াওশেনবদুনি। য়াওগীদমক্তা পুকফবা য়াওশেনবদুনা মথ্বায় থাদোকপা ঙমই....ঐহাক পুকফবা য়াওশেনবদুনি; ঐহাক্না ঐহাক্কী য়াও মশক খঙই অদুগা ঐহাক্কী য়াওনা ঐহাকপু মশক খঙই” (যোহন 10:11, 14)।\nপুন্সি অসি লোইরবা মতুংদা করি লাকপা অদোম মদুদা ঙকপা তৌবিব্রা? পুমগনবা নত্রগা কেমগনবা পোৎশিংগীদমক হিংলিবা অদোম চোকথবা পোক্লব্রা? পুন্সিগী ৱাহন্থোক লৈরিব্রা হায়না অদোমনা করিগুম্বদা চিংনবিব্রা? অদোম শিরবা তুংদা হিংবা পামলিব্রা? অদু ওইরবদি, যীশুনা পাম্বৈনি! যীশুনা লাওথোক্লমই, “হিংগৎলকপা অদুসু ঐনি অদুগা পুন্সি অদুসু ঐনি। ঐঙোন্দা থাজরিবা মহাক হিংগনি, মহাক্না শিরবা ফাওবদা; অদুগা ঐঙোন্দা হিংলিবা অমসুং থাজরিবা মহাক কৈদৌঙৈদসু শিররোই” (যোহন 11:25-26)।\nপাম্বৈ অদুন করিনো? অচুম্বা অদুনা করিনো? পুন্সি আসিনা করিনো? যীশুনা পাওখুম পীরকখি, “পাম্বৈ অদুসু অচুম্বা অদুসু পুন্সি অদুসু ঐহাক্নি। ঐহাক য়াওদনা কনামত্তনা ঈপাগী নাক্তা লাকপা তৌরোই” (যোহন 14:6)।\nঅদোমদা ফাওরিবা অরাম্বদু লাইনিংগী অরাম্বনি, অদুনা যীশুতনা কোকহনবা ঙমগনি। অমম্বা কোকহনবা ঙম্বদি যীশু মথন্তনি। যীশু পেন্থোক্লবা পুন্সি অমদা চঙনবগী থোঙ্গাল অদুনি। যীশু অদোমনা থিদুনা লৈরিবা মরুপ অমসুং য়াওশেনবা অদুনি। যীশুদি পুন্সিনি- হন্দক অমসুং মথঙগী মালেমসিদা। যীশুদি পাম্বৈদুনি অরান খুবমগী!\nঅদোমনা লামলিবগী মরম, অদোমনা অমম্বদা তিনখিবগুম তৌরিবগী মরম, অদোমনা পুন্সিগী ৱাহন্থোক ফংবা ঙমদবগী মরম, পুম্নমকসিনা তাক্লিবদি অদোম ঈপুরোয়দগী তোখায় তারে হায়বনি। বাইবলনা ঐখোয়দা হায় মদুদি ঐখোয় পুম্নমক পাপ চেল্লে, অদুনা মরম ওইদুনা ঈপুরোয়দগী তোঙাল্লে (পাউশন 7:20; রোমীয় 3:23)। নহাক্না খল্লিবা অরানবসিনা নহাক্কী পুন্সিদগী ঈপুরোয় নাথৈদুনা লৈরি। ঈপুরোয়গা মরী অমা থম্ননবা ঐখোয়বু শেম্বিখি। ঐখোয়গী পাপকী মরমনা, ঐখোয়বু অদুগুম্বা ম্‌রী অদুদগী তোখাইহল্লে। হেন্না ফৎতবদি, ঐখোয়গী পাপনা ঐখোয়বু হন্দক অমসুং মথংগী মপোক্তা, লোমনাইদবা পূম্বগী ওইনা ঈপুরোয়দগী তোখাইহনগনি (রোমীয় 6:23, যোহন 3:36)।\nৱাফম অসি করম্না তাইশিন্নবা ঙমগনি? যীশু পাম্বৈ অদুনি! যীশুনা মশামক্কী কোকথক্তা ঐখোয়গী পাপ থোংগৎখি (2 কোরিন্থীয় 5:21)। যীশু ঐখোয়গী মহুত্তা শিখি (রোমীয় 5:8), ঐখোয়না ফংগদবা চৈরাক মহাক্না ফংখি। নুমিৎ হুমনিগী মতুংদা, যীশু শিরুবদগী হিংগৎলকখি, পাপ অমসুং অশিবা মায়থিবা পীবা ঙমলে উৎখি (রোমীয় 6:4-5)। মহাক্না মসি করিগীদমক্তা তৌরিবনো? যীশুনা ৱাহং অসিমক্কী পাওখুম মশামক্তদা পীখি, “মরুপশিংগীদমক্তা মথ্বায় থাদোকপা ঙম্বা মখোয়দগী হেনবা নুংশিবা অমত্তা লৈতে” (যোহন ১৫:13)। যীশু শিখিবসিনা ঐখোয়বু হিংহল্লে। ঐখোয়গী পাপকীদমক মমল পীবা ওইনা মহাক্না শিবনি হায়বসিদা থাজবা থমদুনা, ঐখোয়গী লাইনিং যীশুদা থমলবদি- ঐখোয়গী পাপ পুম্নমক ঙাকপীবগা লোয়ননা চামথোকখিগনি। ঐখোয় অদুদগীদি ঐখোয়গী লাইনিংগী অরাম্বদু কোকখিগনি। মঙালশিং ঙান্দুনতা লৈগনি। ঐখোয় মপুংফাব পুন্সি অমদা খোঙদাগনি। ঐখোয়না ঐখোয়গী খ্বাইদগী ফবা অশেঙবা মরুপ অমসুং পুকফবা য়াওশেনবা কনানো মশক খঙগনি। ঐখোয়না খঙগনি মদুদি ঐখোয়না শিরবা তুংদসু ঐখোয় হিংবা য়ারি- যীশুগা লোয়ননা লাইরৈপাক্তা লোমনাইদনা হিংনবা হিংগৎপিরবা পুন্সি অমদা হিংবা য়ারি!\n“মরমদি ঈপুরোয়না মালেম অসিবু অসুক্কী মতিক নুংশি মদুদি মহাক্না মহাক্কী অমত্তা ঙায়রবা মচানিপা পীথোরকখি, মঙোন্দা থাজরবা মহাক অদুদি মাঙবা লৈতনা লোমনাইদবা পুন্সিদা হিংগনি” (যোহন 3:16)।


ঐহাক যীশুদা থাজবা থমজরে .. মখা করি?\nনুংঙাইরে! অদোমগী পুন্সিবু মশক হোংহনবা ঙমগদবা ৱারেপ অমা অদোমনা লৌবিবসিদা! অদোমনা অসুমনা হংবীরকপা য়াই, ‘‘মখা করি? ঐহাকনা করমনা ঈপুরোয়গা লোয়ননা খোঙশানবা হৌগনি?’’ বাইবলদগী লৌথোরকপা মখাদ পীরিবা খোঙফম মঙা অসিনা অদোমগী লমবেল তাক্কনি। অদোমগী খোঙচৎ মনুংদা অদোমনা ৱাহং হংনিংলকপা মতমদুদা, হাংদোক্লগা য়েংবীয়ু www.gotquestions.org/Meitei\n1। অদোম অরান খুবম মশক খঙনবা হোৎনরে হায়বসি শোয়হনবীরগনু\n1 যোহন 5:13 না ঐখোয়দা হায়, ‘‘ঈপুরোয়গী মচানিপা অদুগী মিংদা থাজবা থমলবা নখোয়দা লোম্বা নাইদনা হিংবা লৈরে হায়বসি নখোয়না খঙননবা, ঐনা ৱারমশিং অসি নখোয়দা ইরবনি।’’ ঈপুরোয়না ঐখোয়বু অরান খুবম মশক খঙহন্নিংই। ঐখোয়বু কনবিরে হায়বসি শোয়দ্রবনি খঙনবা ঈপূরোয়না ঐখোয়বু চোতনা থাজবা থমহন্নিংই। অরান খুবমগী মরু ওইবা ৱাফম খর ঐখোয় শমলপনা, য়েংমিন্নসি:\n(a) ঐখোয় পূম্নমক পাপ চেল্লে। ঈপুরোয়না নুংঙাইরোইদবা থবকশিং ঐখোয় পূমনমকনা তৌদুনা লৈরে (ী রোমান 3:23)।\n(b) ঐখোয়গী পাপকী হায়রুরবদি, ঐখোয় ঈপুরোয়দগী মতম চুপ্পা তোখায়না থমদুনা চৈরাক পীবা চপ চারবনি ( রোমান6:23)।\n(c) ঐখোয়গী পাপকীদমক চৈরাক কোকনবা যীশুনা ক্রোশ মথক্তা শিবিখি (রোমীয় 5:8;2কোরিন্থীয় 5:21)। ঐখোয়না ফংগদবা চৈরাক অদু ফংদুনা, যীশুনা ঐখোয়গী মহুৎ শিন্দুনা শিবিখি। যীশুনা অমুক হিংগৎলকপসিনা মহাকনা শিরুবসি ঐখোয়গী পাপকীদমকনি হায়বা চপ চানা উৎলে।\n(d) মহাকনা শিরুবসি ঐখোয়গী পাপকীদমকনি হায়বসিদা থাজদুনা যীশুদা থাজবা থমলিবা মখোয় পুমনমক্তা ঙাকপীবা অমদি অরান খুবম ঈপুরোয়না পীনবীরবনি (যোহন 3:16; রোমীয় 5:1; রোমীয় 8:1)।\nমসি অরান খুবমগী পাওজেলনি! অদোমনা অদোমগী লানবীবা মপু ওইনা যীশু খৃষ্টদা অদোমগী থাজবা থম্বীরবদি, অদোমবু কনবীরবনি। অদোমগী পাপ পুমনমক কোকপীখ্রবদি ঈপুরোয়না অদোমবু কৈদৌঙৈদসু থাদোকলরোই অমসুং হুনদোকলরোই (রোমীয় 8:38-39; মাথি 28:20)। নিংশিংবিয়ু, অদোমগী অরান খুবম যীশুনা পীবা ঙম্বনি (যোহন 10:28-29)। অদোমনা অদোমগী লানবীবা মপু ওইনা যীশুখক্তবু লৌশিনজবা ঙমলবদি অদোম লাইরৈপাক্তা ঈপুরোয়গা লোয়ননা লোম্বা নাইদনা হিংলুগনি হায়বসিদা থাজবা ঙমগনি!\n2। বাইবল তম্বীবা ঙম্বা অফবা চচর্চ অমা খঙনবা থিবিয়ু।\nশঙ অমগুমনা চচর্চপু খনবীগনু। চচর্চ হায়বদি মফম অদুদা পূল্লিবা মীশিং অদুবুনি। যীশু খৃষ্টবু থাজবশিং অমগা অমগা য়েন্নদুনা চামিন্নৈ হায়বসি য়ামনা মরূ ওইবা ৱাফম অমনি। মসি চচর্চকী মরূ ওইবা ওইহন্নিংবশিং মনুংদ অমনি। হৌজিক্তি অদোমগী থাজবা যীশু খৃষ্টদা থমখ্রবা মরমনা, ঐখোয়না অদোমদা কনশিন্না হায়জরি মদুদি অদোমগী লৈফম অদুৱাইদা বাইবলবু চপ চান থাজজবা চচর্চ অমা ফংনবা থিবিরগা পাষ্টরদুগা ৱারী শান্নবীয়ু। যীশু খৃষ্টদা অদোমনা নৌনা থাজরকপা অদুগী মতাঙদা খঙহনবীয়ু।\nচচর্চকী অনীশুবা ওইহন্নিংবা অমদি বাইবল তম্বীবনি। অদোমগী পুন্সিদা ঈপুরোয়গী পাওতাকশিং মতৌ করমনা পানশিনগদগে খঙনবা অদোম তমশিনবীয়ু। বাইবলবু খঙলবদি পুন্সি মায় পাকনা হিংবগা লোয়ননা পাংগলসু কল্লবনি।2তিমোথিয় 3:16-17 না হায়, ‘‘পূয়া পুম্নমক ঈপুরোয় য়াওরিবনি, অদুনা ঈপুরোয়গী মী ওইরবা পুমনমক্ অফবা থবক খুদিং মপুং ফান তৌনবা, অচুম্বা লম্বী খঙনবা, ৱারক ৱাতেম তৌনবা, চুমথোকনবা অমদি হৈনবা মরমগীদমক কান্নবা তৌরক্কনি।’’\nচচর্চকী অহুমশুবা ওইহন্নিংবা অমদি ঈরাৎপনি। ঈরাৎপা হায়বসি ঈপুরোয়বু মহাকনা তৌখিবা থবক পুম্নমক অদুগীদমক্তা তৌবীমল খঙবা উৎপনি! ঈপুরোয়না ঐখোয়বু কনবিবনি। ঈপুরোয়না ঐখোয়বু নুংশিবিরি। ঈপুরোয়না ঐখোয়গীদমক পৈশিনবীরি। ঈপুরোয়না ঐখোয়বু লমজিং লমতাকপীরি। ঐখোয়না মহাকপু তৌবীমল খঙবা উৎফম থোক্তব্রা? ঈপুরোয়দি অশেঙবনি, অচুম্বগী মশকনি, নুংশি চাওবনি, থৌজাল হৈবনি, অমসুং মতিক মঙাল নাইবনি। ফোংদোকপীবা 4:11 না হায়, ‘‘ঐখোয়গীদি মপু ইবুঙো, ঐখোয়গীদি ঈপুরোয়, ইবুঙোদি মতিক মঙাল চাওবনি অমদি ঈকায়খুমনফমনি অমদি পাঙ্গল চাওবমকনি, মরমদি ইবুঙো নহাকনা পোৎ পুমনমকপু শেমবীবনি, নহাক্কী অনিংবা মতুংইন্না পুম্নমক শেমবীদুনা মখোয় হিংজরিবনি।’’\n3। ঈপূরোয়গী ৱাখলদা লুপনবা নুংতিগী মতম কাইথোকপীয়ু।\nঈপুরোয়গী ৱাখলদা লুপনবা নুংতিগী মতম কাইথোকপা ঐখোয়গীদমক্তদি মসি য়াম্নমক মরূ ওইবনি। মসিবু মীওই খরনা ‘‘অচিকপা মতম’’ কৌই। খরনা মসিবু ‘‘থৱায় হকচাং লুপ্পা’’ কৌই, মরমদি মতমসিদা ঐখোয়না ঈপুরোয়গী ৱাখলদা পুংলুপ লুপশিনবা ঙমগনি। মীওই খরনা অয়ুক্কী মতমনা হেন্না পামনৈ, খরনা নুংদাংৱাইরমদনা হেন্না পামনৈ। মতমগী ৱাফম অসিদি করিশু থোইদোক্তে হায়বদি অদোমনা পাঙথোকনিংবা মতমদুদা অদুম্মক চৎথবা য়াই। লুরিবা ৱাফমদি ঈপুরোয়গা লোয়ননা লৈমিন্নবা ঙমননবা অদোমগী মতম চাং নাইনা কাইথোকলিব্রা হায়বসিনি। ঈপুরোয়গা লোয়ননা লৈমিন্নখিবা মতম করি থৌদোকশিংদা য়াওবীখ্রবগে?\n(a) হায়জবা। হায়জবা হায়বসি ঈপুরোয়গী মফমদা ইচম চমনা অনিংবা ফোংদোকপবু খঙনৈ। ঈপুরোয়গী মফমদা অদোমগী ফিভম অমসুং অপাম্বা ফোংদোকপীয়ু। লৌশিং অমসুং পাওতাক পীবীনবা ঈপুরোয়গী মফমদা হায়জবীয়ু। অদোমগী মথৌ তাবশিং পীবীনবা ঈপুরোয়গী মফমদা হায়জবীয়ু। অদোমনা ঈপুরোয়বু অসুক্কী মতিক নুংশিজবা অমদি মহাকনা অদোমগীদমক তৌবীখিবা পূমনমক অদুবু অদুক্কী মতিক শীংথাদুনা মঙোন্দা ৱারী ওইনা লিবিদুনা তাহনবীয়ু। মদুনি হায়জবা কৌনরিবা পুমনমক।\n(b) বাইবল পাবা। বাইবলবু চচর্চ, নোংমাইজিং স্কুল, অমসুং/ নত্রগা বাইবল নৈনফমদা তম্বীরবসু- ইশাগী য়েংদুনা বাইবল পাব মথৌ তাই। মায় পাক্লবা খৃষ্ট্যান পুনসি অমদা হিংনবা অদোমনা খঙনিংলিবা খুদিংমক বাইবলদা য়াওরি। মতৌ করমনা অফবা ৱারেপশিং লৌগদগে, মতৌ করমনা ঈপুরোয়গী অনিংববু মশক খঙবা ঙমগদগে, মতৌ করমনা অতোপ্পগী মফমদা মিনিষ্ট্রি তৌগদগে, অমদি মতৌ করমনা লাইনিং লম্বী চাওখৎহনগদগে হায়রিবশিং অসিগী মতাঙদা ঈপুরোয়না তাকপা পাওতাক মসিদা য়াওরি। বাইবল অসি ঐখোয়দা পীবীরবা ঈপুরোয়গী ৱাহৈদুমকনি। বাইবল অসিমক ঈপুরোয়বু নুংঙাইহনবা অদুগা ঐখোয়বুসু পেলহনবা লমবী অমদা ঐখোয়গী পুনসি করমনা লেনগদগে তাকপা পূন্সিদা চঙদবা য়াদবা ঈপুরোয়গী পাওতাক য়াওবা খুৎপায়নি।\n4। লাইনিং লম্বীদা অদোমবু মতেং পাংব ঙম্বশিংগা মরী ফনা থম্বীয়ু।\n1 কোরিন্থীয় 15:33 না ঐখোয়দা তাকলি, ‘‘শেরান্ননা লমজিংহনগনু: ‘ফত্তবা মী তিন্নরবদি অফবা লমচৎ মাঙখিবনি।’’ বাইবলদা ‘‘ফত্তবা’’ মীওইশিংনা ঐখোয়গী ঈথক্তা তৌবা ঙম্বশিং মরমদা ঐখোয়না চেকশিনগদবশিং পিক থন্না য়াওরি। পাপকী মশক ওইরবা থবকশিং তৌদুনা লৈরিবশিংগা মতম লেনমিন্নবা তারবদি ঐখোয়বুসু অদুগুম্বা থবকশিং অদুদা চিংথগনি। ঐখোয়গী অকোয়বদা লৈরিবা মীশিংগী লমচৎনা ঐখোয়গী ঈথক্তা ‘‘মমি তাশিনবা’’ শোয়দবনি। ঐখোয়গী অকোয়বদা ইবুঙোবু নুংশিবা অমদি মঙোন্দা থৱায় লুপলবশিং লৈহনবা অসুক্কী মতিক মরূ ওই হায়রিবসি মরম অসিদগীনি।\nঅদোম্বু মতেঙ পাংবা অমদি পুকনিং থৌগৎপা ঙম্বা মরুপ অমা অনীদং, অদোমগী চচর্চতগী ফংবা ঙম্ব্রা য়েংবীয়ু (ইব্রিয় 3:13; 10:24)। অদোমগী অচিকপা মতম, অদোমনা তৌরিবশিং, অমদি অদোমগা ঈপুরোয়গা চৎমিন্নবা অসিগী মতাংদা অদোম্বু থৌদাং লৌহন্নবা অদোমগী মরুপশিংদা শিন্নবীয়ু। হায়রিবসিমক অদোমনা মখোয়গীদমক্তা তৌবা ঙমলগদ্রা হায়না মখোয়দা হংবীয়ু। ইবুঙোবু মখোয়গী লানবীহৈবনি হায়না মশক খঙবা ঙমদবা অদোমগী মরুপ পুমনমক অদোমনা তিন্নবিদবা তাই হায়বদি নত্তে। মখোয়গা মখা চৎথনা মরুপ শান্নবীবগা লোয়ননা মখোয়বু নুংশিবীয়ু। অদোমগী পুন্সি যীশুনা হোংহনবীখ্রে অমদি অদোমনা হান্না তৌরম্বশিং অদুগা চপ মান্নবা থবকশিং অদোম তৌদ্রে হায়বসি মখোয়দা ইচম চমনা খঙহনবীয়ু। অদোমগী মরুপশিংগা লোয়ননা যীশু মশক খঙমিন্নবা ঙমনবগী খুদোংচাব অদোমদা পীনবীয়ু হায়না ঈপুরোয়গী মফমদা খুরুম্বীয়ু।\n5। বাপ্টাইজ তৌথোকপীবা।\nবাপ্টাইজ তৌববু মী অয়াম্বনা শেরান্ননা লৌনৈ। ‘‘বাপ্টাইজ’’ হায়বা ৱাহৈসিমক ঈশিংদা লুপ্পবু খঙনৈ। বাপ্টাইজ তৌবা অসিমক অদোমগী অনৌবা লাইনিং খৃষ্টদা ওইরে অমদি অদোমগী পুকনিং মঙোন্দা লুপশিনবা ঙমলে হায়না মীয়াম খঙনা লাওথোকপা বাইবলনা তাকপা লম্বেলনি। ঈশিংদা লুপহনবগী থবক অসিনা খৃষ্টগা লোয়ননা লৈরোন চনমিন্নরুবগী মওংনি। ঈশিংদগী ফাওগৎলকপা অসিনা খৃষ্টগা লোয়ননা অমুক হিংগৎমিন্নরকলে তাকপনি। বাপ্টাইজ তৌরুবদগী ইশামক যীশুনা শিরুবা, যীশুবু লৈরোন চললুবা অমদি যীশুনা হিংগৎলকখিবা অসিনচিংবা অসিগা পাংখক ওইরবনি (রোমীয় 6:3-4)।\nবাপ্টাইজ তৌবনা অদোমবু কনবীবদি নত্তে। বাপ্টাইজ তৌবনা অদোমগী পাপশিং কোকহন্দে। বাপ্টাইজ তৌবা হায়বসি হায়বা ইনবগী ইচম চম্বা খোঙথাং অমনি, অরান খুবমগীদমক খৃষ্টখক্তদা অদোম থাজরে হায়না মীয়াম খঙনা লাওথোকপনি। বাপ্টাইজ তৌবা মরূ ওই মরমদি মসি হায়বা ইন্নবগী খোঙথাং অমনি- খৃষ্টবু থাজবগী মীয়াম খঙনা লাওথোকপনি অমসুং মঙোন্দা অদোম পুংলুপ লুপশিনজরে তাকপনি। অদোম বাপ্টাইজ তৌনিংদুনা শেম শারবদি, অদোম পাষ্টর অমগা ৱারী শান্নবীয়ু।


সরকারনা হারগী সবসিদী হেনগৎহন্নবা ইতিহাসিক ওইরবা প্রো-ফার্মর ওইবা ৱারেপ লৌখ্রে\nদি.এ.পি. ফর্তিলাইজরদা সবসিদী চাদা ১৪০ হেনগৎহনখ্রে\nলৌমীশিংনা দি.এ.পি.গী বেগ অমদা লুপা ৫০০গী মহুৎ লুপা ১২০০গী সবসিদী ফংলগনি\nলৌমীশিংনা দি.এ.পি. বেগ অমদা লুপা ২৪০০দা ফংলম্বা অদুগী মহুৎ লুপা ১২০০দা ফংলগনি\nসরকারনা সবসিদী অসিগীদমক অহেনবা লুপা করোর ১৪,৭৭৫ চাদিং তৌরগনি\nলৌমীশিংদা মালেমগী ওইনা মমল হেনগৎলবসু হান্নগী মমলশিংদা হারশিং ফংহনগদবনি: পি.এম.\nলৌমীশিংগী য়াইফবা হায়বা অসি সরকারনা মরু ওইনা লৌরি: পি.এম.\nPosted On: 19 MAY 2021 7:45PM by PIB Imphal\nপি.এম. নরেন্দ্র মোদীনা হারগী মমলশিংগী থেংনরিবা সমস্যা অসিগী মতাংদা অৱাংবা থাক্কী মীফম অমা ময়াই তাংবল লৌদুনা পাঙথোকখ্রে। হারগী মমলশিংগী থেংনরিবা সমস্যা অসিগী মতাংদা মঙোন্দা অকুপ্পা ৱারোল য়াওবা প্রজেন্তেসন অমা উৎখ্রে।\nহারশিংগী মমল অসি ফোস্ফোরিক এসিদ, এম্মোনিয়া অসিনচিংবগী মমলশিং অসি মালেমগী থাক্তা হেনগৎলক্লিবা অসিনা মরম ওইরগা হেনগৎলক্লি হায়না খন্নখ্রে। পি.এম.না লৌমীশিংদা মালেমগী ওইনা মমল হেনগৎলবসু হান্নগী মমলশিংদা হারশিং ফংহনগদবনি হায়না অকনবা ৱাফম থমখ্রে।\nদি.এ.পি. ফর্তিলাইজরগী সবসিদী অসি বেগ অমদা লুপা ৫০০ ওইরম্বদগী বেগ অমদা লুপা ১২০০দা হেনগৎহন্দুনা ইতিহাসিক ওইবা ৱারেপ অমা লৌখ্রে হায়রিবা অসিদা চাদা ১৪০ হেনগৎহল্লি। অসুম্না মালেমগী কৈথেলদা দি.এ.পি.গী মমলশিং হেনগৎলবসু মসি হান্নগী মমল লুপা ১২০০দা মখা তানা য়োন্নবা ৱারেপ লৌখ্রে অমসুং কেন্দ্র সরকারনা মমল হেনগৎলকপগী পোৎলুম পুম্নমক পুনবা ৱারেপ লৌখ্রে। বেগ অমদা সবসিদীগী শেনফম অসি মমাংদা অসুম্না অমুক্তা হেনগৎখিদ্রি।\nহৌখিবা চহিদা দি.এ.পি.গী তশেংবা মমল অসি বেগ অমদা লুপা ১,৭০০ ওইরমখি। মসিদা কেন্দ্র সরকারনা বেগ অমদা সবসিদী লুপা ৫০০ পীরম্মী। অদুনা কম্পনীশিংনা লৌমীশিংদা হারশিং অসি বেগ অমদা লুপা ১২০০দা য়োল্লি।\nহন্দক্তা দি.এ.পি.দা শিজিন্নবা ফোস্ফোরিক এসিদ, এম্মোনিয়া অসিনচিংবগী মালেমগী ওইবা মমলশিং অসি চাদা ৬০দগী চাদা ৭০ ফাওবা হেনগৎখি। অদুনা দি.এ.পি. বেগ অমগী তশেংবা মমল অসি হৌজিক লুপা ২৪০০ ওইরে হায়রিবা অসি ফর্তিলাইজর কম্পনীশিংনা লুপা ৫০০গী সবসিদী অসি য়েংলবা মতুংদা লুপা ১৯০০দা য়োনবা য়াগনি। ঙসিগী ৱারেপ অসিগা লোইননা লৌমীশিংনা দি.এ.পি. বেগ অমদা লুপা ১২০০দা মখা তানা ফংলগনি।\nপি.এম.না হায় মহাক্কী সরকারনা লৌমীশিংগী য়াইফনবা হোৎনখি অমসুং মমল হেনগৎপগী মৈশা লৌমীশিংনা ফংদনবা অঙম্বা পুম্নমক হোৎনগনি।\nকেন্দ্র সরকারনা চহি খুদিংগী কেমিকেল ফর্তিলাইজরশিংগী সবসিদীদা লুপা করোর ৮০,০০০ চাদিং তৌরি। দি.এ.পি.দা সবসিদী হেনগৎলকপগা লোইননা ভারত সরকারনা খারিফ সিজন্দা অহেনবা লুপা করোর ১৪,৭৭৫ সবসিদী ওইনা চাদিং তৌরগনি।\nঅক্ষে ত্রিতিয়াগী নুমিৎতা পি.এম.-কিসানগী মখাদা লৌমীশিংগী একাউন্তদা লুপা করোর ২০,৬৬৭ হকথেংননা ত্রান্সফর তৌখ্রবা মতুংদা লৌমীশিংগী য়াইফনবা লৌবা মসিনা অনিশুবা ৱারেপনি।\n(Release ID: 1720051) Visitor Counter : 106\n(Release ID: 1720051)


রাজেশ্বরী য়েংখোমগী ৱারীপিকত্রু চরোং অমা – ০২ - Manipuri Mirror\nরাজেশ্বরী য়েংখোমগী ৱারীপিকত্রু চরোং অমা – ০২\nমণিপুরী মিরর 0\tএপ্রিল ২৬, ২০২১ ১০:৪৪ পূর্বাহ্ণ\n[মখন মথেলগী ৱারীমচাগী (জেনর মখল অমা) মনুংদা ৱারীপিকত্রুসু মখল অমনি। তেনতক তেনতক তৌবা ৱারীমচাগী মখল অসিবু মণিপুরী সাহিত্যদা ৱারীপিকত্রু হায়না খংনৈ। অতৈ\n[মখন মথেলগী ৱারীমচাগী (জেনর মখল অমা) মনুংদা ৱারীপিকত্রুসু মখল অমনি। তেনতক তেনতক তৌবা ৱারীমচাগী মখল অসিবু মণিপুরী সাহিত্যদা ৱারীপিকত্রু হায়না খংনৈ। অতৈ অতৈ মমিংদা কৌবসু থেংনজৈ। ইংরেজীদা “dribble”, “flash fiction”, “micro-story”, “drabble”, “micro fiction” হায়না খংনৈ। য়ুকিপিদিয়া (Wikipedia)গী মতুং ইন্না ৱাহৈ ৫০গী (50 words) মনুংদা ইবা ৱারীমচা অদুবু “dribble” (কনা কনা গুম্বনা “minisaga”সু কৌই); ৱাহৈ ১০০গী (100 words) মনুংদা ইবা ৱারীমচা অদুবু “drabble” (কনা কনা গুম্বনা “microfiction”সু কৌই); ৱাহৈ ১০০০গী (1,000 words) মনুংদা ইবা ৱারীমচা অদুবু “flash fiction” (কনা কনা গুম্বনা “micro-story”সু) কৌই। বাংলাদা ঐখোয়না অনু গল্প (ইংরেজী micro-story গী ট্রান্সলেশন ) হায়না খংনৈ। মীতৈলোনদা ৱারীপিকত্রু মওংদা য়াম্না তেনবা, অপিকপা ৱারীমচা ইবা কয়া থেংনদে, অদুবু লৈতবদি নত্তে। সাহিত্যগী চেফোংদা, সোসেল মিডিয়াদা, নুত্তিগী ফোংবা চেফোংদা, লাইরিক ওইনা অমা অনি থেংনখ্রে। মশিং লিকপনা ওইরমগনি খল্লি, নত্রগা ঐনা থিজনবা ৱাৎপনসু ওইরম্বা য়াই। মণিপুরদগী ইরকপা ৱারী পিকত্রু খরা পাখ্রে, অইবগী মমিং অমদি ৱারীগী মমিং নিংশিংদ্রে। বাংলাদেশতা মরূপ শেরাম নিরঞ্জননা ইবা ৱারী পিকত্রু খরসু পাখ্রে। শেরাম নিরঞ্জননা ৱারী পিকত্রুগী মতাংদা ৱারেং অমসু ইখিগুম তৌই,পাখ্রে। হন্দক খরনি (চহী অনি অহুম) মশিং য়ামদ্রবসু ৱারীপিকত্রু কৌবা ৱারী মচাগী মখল অমা ওইনা মণিপুরী সাহিত্যদসু ইনরকই, পাম্নরকই। নোংমা নত্রে নোংমদি ৱারীপিকত্রু কৌবা সাহিত্যগী অনৌবা লৈরাং মখল অসি মকা ফন্দুনা শকাইরক্কনি হায়না আশা থমজরি। ক্ষেনফম অদুতবু ঙাইবা ওইনা রাজেশ্বরী য়েংখোমগী ৱারীপিকত্রু খরা অসিদা থমজরে। ৱারীপিকত্রু (রাজেশ্বরী য়েংখোমনা অসি মখলগী ৱারীমচা অসিবু ৱারী অপিশক হায়না কৌজৈ) ময়াম পাবিয়ু, নৈনবিয়ু। – হামোম প্রমোদ ]\nনাইতোম পোকচবী মমোম্না মপাম মায়কৈ পাংলকপা ঙাইরুরি থোঙ্গাল থোক্তুনা। লফুনা চাক্কৌরি ময়ামসু কৌনৈ হায়দুনা । উচিন নাচিন য়ৌরক্লে তম্ফাসনা ।\n” ইমানা চাক্কা লোইনা লোয়রবনী , ফি হোংদোক্লো ইমা চাক থিরগে।,”\n” লামদ্রিদা ইমা , ইন্দোমচা খোয়দা চঙলুখিগে , অঙাং অচাপোৎ য়াওরকই।”\n” হায় কুইরক্কনুকো ”\nচাক হেক তোকপগা হায় ” চৎনবা তৌরো , থেঙলগা মীনা করি খনখিনী। পোৎ চৈ খরা হাপ্লবনী ”\nমপি ইরা চেল্লী তম্ফা য়ুমদুদা মথন্তা লৈরবী মমাগী খনবদা।\nচৎলমদাইদা মেল্লকই ” অৱাং পুপুগী উৎসবতু হংচিৎনী অদুবু নঙদি লাক্লনু ঙসিসু লাক হংচিৎসু লাক … ঐনা ফনবা খুমখ্রগে।”\nমচানা চৎখিবা মীৎয়েং থৎখিদ্রিফাও য়েংহৌই ইবেমহল। (৩১-১২-২০১৯)\n“কাইদনো য়েন্দাসিদা নঙনা থোরক্লিসিনা য়াহৌ ঙনবী”\n“হো নয়া থিরুগে নয়া ”\n” থিরুরো থিরুরো , চত্তা চৎপিখ্রো হায়রিবনী , মীৎকাসে নারবনী। পূশিল্লক্কদৌবা অমসিনা তাইবং সেবাৎনদুনা লৈরে মতূ থিনি হায়সু কাউরমাল্লে । হনুবী ঐনা থোংবা চাক্তু চাদ্রদি থিবোং থন্নদ্রে । ” ঙাঙনা ঙাঙনা খূত্তী লেপ্তে ঙাঙবী ।\n” নোই অদুম ঙাঙনজৌ ঐঙোন্দমুক ওনশিল্লক্কনু। মতাং চারগা থিজনি ।”\n” উম , ঙাইয়ু ঙাইয়ু ঙাইয়ুকো ,ঐনা চৈশু শুরগা বর মমানিকাইনা কুজবা য়াবদু য়েংগে হায়বা নত্রো । চহি ৪০ তানখৎলবা চিরাইনা লৱাই কোক্তোন য়ৌরবা নঙনা মতাং চাবা ঙাইরিবশি ঐ শিবা ঙাইবা ওইরিনী।ঙাইয়ু ঙাইয়ু।”\n“অস , হোয়দা ঐখোয় ইমাসিদি , নমৌ লাক্লগা নখূত্তা হাম্লগা পিজদোইনিবা। নুপীসুনে নঙনা পাম্বতা লৌদোইনি।”\n“হরে হরে নুংঙাইদকো । ইশু পমদনা শিবসু খঙদ্রি। ”\n“য়ারেবা ইমা ! দাদাগী পমদ্রসু ঐগী ইচাদুসু নশুনি, অদু কোক পমথোকউ কৈদৌগে।”\n” মায়থাবীসিদি । হুজিকপু কাইদনো নোইনি না হৌনরগা থোরক্লিসিনা।”\n” বেম্মাগী থবক অমত্তা চৎমিন্নরুগে ইমা, অদুদগী ঐ ওফিসতা অদুম চৎখ্রনি ।”\n” ইমা ঐসু য়ুনিভর্সিটিদা অদুম চঙহৌরগে।সেমিনার লৈ থেঙবা নুংঙাইরোই।”\n” অদুদি ঐনা থোংলিবা চাকসিদি নোই নপা চানবা তারেদনা ।”\nঅনীদু নোক নোক্তুনা কারদা কাখৎখ্রে ।\n” কৈদৌরে ঙসিগী কুরুক্ষেট্রগী পূংফমসি ঙনখৎলিবসিনা” নোকমি নোকমি তৌই ইবোচৌ । মখূৎনা পায়রকপা ঊকাবি ফ্রিং ফ্রিং চোংবা য়াউবা চেরংদু পিশিল্লী ঙাঙবীদা।\n” হুজিকপু ঙা অমুক …”\n” ঐ শেম্বীরক্কেদা ঙাদুবুদি …চা অহাউবা অমা লোল্লক্কে হায়রদি ।”মাগী হৌনবী মীৎয়েংদুনি।\n” লোন্থোক্কে , চাক থোংলিঙৈ চাসু লোন্থোক্কে।”শাউরংননা হায় ঙাঙবী , মমায়দি হুৎ লৈশিনখি নোকফেৎ তৌখিবা চিনবালদু উখিদনবা ওইরম্বা তাই। (৮-১-২০২০)\nমমান্নবী তম্ফাগা প্রিয়া শিংজু চারি, নোকলি।মখোয়নিদনী লৈরিবা অদুবু প্রিয়াগী মমা মেম্মীনা অনীরক কৌবা তাদে।\n” কৈ হায়গে মামা” প্রিয়ানা তারদুনা খুম্লকই।\n“হায়, নঙ সিদা অমুক্তা লাউ”\n” হোয় মামা” থোকখি।\n” অসিগী ইরাং ফবী , চরাঙনবীসে অমুক লাক্লব্রা ? ময়া ইহি হিগৎলদনা । মমা মপাদুনা মরোল অমা লাইরবদা নত্তে মচাসু ৱারক্তে । মচানুপীসে নোংঙানবদগী কাও থাবগুম থারে গাড়ী মচাসিগা।” খোন্দু তপথরম্বদগী খরা হৌগৎলকই । থৌওইনরা হায়দি খঙদ্রে।\n” অস , মামা ! তম্ফাসে থবক্ অচৌবা অমা ফংলে পরিক্ষা ঙমদুনা দিল্লীদা ট্রেনীং চত্তৌরে অদুগী উন্নবা লাকপনী।তপ্না ঙাঙুবা, ইকায়জৈ । ঐখোয়না ঙম্বা নত্তে।”\n“এ! মাবো ? ”\n“ও! মদাউবু ফনা য়ারিনে।” চীনদি পৈতক তৌখি।\nতম্ফাদু থোরকই শকফম হঞ্জিল্লপ\n” প্রিয়া , ঐ চৎলগে অঙাং ত্যুসন মতম য়ৌরে।”\n” চৎলগে হায়রিরো”\n” হোয় , নঙগী লুহোংবদু য়াওনীংবনী অদুবু …দাউ য়াদ্রে য়াওবা ফংদ্রে।” মমিত্তী মেম্মীদা য়েংই ।\n” মামা চৎলুখিগে”\nমেম্মীদু লকক্না “উম” । (১১-১-২০২০)\nমরী ( ১০)\n“বিমোলা ! তারিব্রা নঙবু”\nখুম্লক্তে । অমুকসু কৌই ইবেমহলনা।\n” বিমোলা , লৈতব্রনে নঙবো”\n” করি হায়গে ইন্দোমচা ” হৈনীংদনা খুম্লকই ফমুংদগী। কালেন নুংশাসু খাঙফম খঙদনা চাক্লি।\n” নুংথিল ঙাইহাক তুম্বদা ঐনা হৌদোক্লেদো । নচন নুপীনা আগরাদগী চিঠি থারকই অমুক্তা পাবীয়ু হায়গে তৌনি। চিঠি পাবীনবা কনাসু লৈত্রে নঙগী পাবুংচাসু স্কুলদগী হল্লক্ত্রি।”\n” ইন্দোমচা , ঙাইহাক লৈরগা লাকও … …অঙাংসিসু য়াদ্রে থাদোকপা।” উইরুম উইরুম খুম্লকই।\nপুঙখায় অমরোম ওইরম্লনী , কৌই ইবেমহলনা।\n” বিমোলা নঙবু হৌগৎলব্রো”\nখোইদৌ শাউগৎলি বিমোলা মচিন্দা মুরুম মুরুম শোল্লি। খোঞ্জেল থোক্না খুম্লকই ” হো লাক্লগে লাক্লগে”\nথোরকই তন্দে মান্দে মীৎ ফাক্লি ফাক্লি।\n“সে সে নঙনা কৈনাহনবীগী শিংজু পামজবদুদা লৈরুরিনী , হৈসু য়াউরিবনী মিৎ শিংনবা চাশিল্লু।” ঙাঙনা ঙাঙনা হুমাং তৈথোকই।\n” ই ! ইন্দোমচা অদুক লাপ্পদু নুংশা মরকসিদা .. কদায় চিঠিদি ?”\nইবেমহল হুমাং তৈথোক তৈথোক্না ফিরৈদগী চিঠি পুথোক্তুনা পী। বিমোলাদো হায়ফেৎ চিংনৈ ইবেমহল না হুমাং তৈথোকপদা তারক্ত্রিবা মীৎকী পি খরা য়াওখিবরা হায়না। (২৫-০১-২০২০)\n“ইধৌ! চা সিদা লৈরে।”\n” ইশু না লোনব্রা ? অদু নঙগী নবেনপোক্তুবু কদায়দা চৎকনী হায়রম্বগে ?”\n” খঙদেয়ে ঐদি ”\n” এ ফরে ফরে , য়েংঙু চাসে পুসিনখ্রো ইধৌ হৌজিক থক্নীংদ্রি ঈশিং থকপদা ঙাইরি । ”\nথোইবী চঙখিবগা কোন্থোঙদগী থম্বাল চঙলকই। অলু ইরোনবা ফনেক , লৈহাউ মচুগী খুদৈ মতেক কুচুনে কুমেন্নে কনানা থাজগনী চহী ৮০ তানখৎলক্লিবনী থম্বাল । শাজৌনা লোন্না খল্লী ।\n” হাইমা , মোয় পাবুংবু ঙরাং খ্বাঙ নায় হায়দাইনে ? ইঙ্খোল চঙলব্রো ? ”\n” হায় কৈথেল্লেম্বী ! নঙদি য়েন্দা সিদা কদায়দা ঙাল্লুরিবা ? ”\n” করিনো , শীংলূপকী চেঙ শেল থিল্লুবনী । ”\n” ফৈ , চৎলু চৎলু , চা কাসু হোতেল দা থক্লক্লবা ওইরিনী ”\n” থক্লক্তেদা চাকা অমত্তা । মেমচানা থকখো হায়হৌবনী । মোয় পাবুংদি থক্লব্রো ”\n” য়ারে , থক্ত্রসু ” খোন কল্লপ। থবক কনখৎলি শাজৌ।\nতুমিন্না চঙখি থম্বাল । চা গ্লাস অমা পুরগা থোরকই।\n” চাসি থকপিরো হান্না , ঈংখ্রনি ।” চঙখিগে তৌই চাদু থম্লম্লগা।\n” হায় গ্লাসসিদি কনানা পুসিনদোইবা ? থবক য়াম্না চিনবা শাব্রা হায়বু তেংপাক চানি নুপী নঙ।”\n” করি ৱাঙাঙনো সিবু , ঐসু চা থক্কে হায়দুনা হৈরগা থম্লম্মী ঈংখ্রনি তৌবনী। ”\n” অদু ওইরগনা পুরক্লোদনা সিদা ” তপথরকই খোঞ্জেলদু।\nথম্বালদু তপ্লি তপ্লি চঙখি চা লৌবা। (১৫-০৪-২০২০)\n“ঙসি শোরাৎনী মমাঙ লৈকাই গী অহল লৈতবদুগী ”\n” অদু কৈদৌরবা ”\n” চৎপিগদোই নত্রা , কাউখিনী হায়বগী নীংশিংবনী”\n” ঐনা থবক অমা চৎকে হায়না হেক তৌরদি নঙগীসু অমা হেক্তা হায়জিল্লক্কনী। ঐনা চৎলিবা থবকসে থেঙবা ঙনবা তম্বা ঙমদে । নঙনা চৎলবসু য়াদ্রা লৈকাইদনী অথাপ্পসু নত্তে।”\n” য়াই , মোয়’ পাবুং না ফরক তাগনি হায়রবদি ঐ চৎলুগে কৈদৌগে । শাউদ্রসু হায়বা য়াবদুবু । পোৎপাংনা কয়া কমদৌসি হায়বনো ”\n” শাউবৈ ৱারো সিবো ? খঙদে , নঙনা থোকপা ফদৌবা অদুম তৌ।ঐ থেঙখ্রে , মীনা ঙাইরগা লৈরবনি। গেট থিংজিনহৌরোলাউ। ”\nথোকখ্রে হোবে হোবে মপুরোইবা। থবা অৱাংগী য়ুমথংনবি মচেম্মদা ফোন তৌই। মাসু চৎকনি শোরাত্তু পূং অমা তাবা দুৱায়দা চৎমিন্নসি হায়নরে।\nপূং অমা তাদৌরে থবা লোইশিল্লে। ফি শেৎপা লোইরকপদুদা ফোন তৌরকই মপুরোইবনা\n” ঐ লম্বীদা লৈরে ।পূঙ্খায়মুক লৈরদি য়ৌরক্লনী। ফৈজোম পুময়াৎ লৌথোক্লম্মু শোরাৎ চৎনবা, তরা চৎপী অচোইবদুসু য়েংলম্মু।” ফোন থমখ্রে।\nপুময়াৎ ফৈজোম লৌথোক্লে। ফক মথক্তা লেংয়ান দুসু থম্লে।\nপৈসা অচোইবসু য়াওরে। ঙাইহাক লৈরগা মপুরোইবা ঙাঙ ঙাঙদুনা চঙলকই।\n” থবক চৎপদা নে না তাবজাৎ নত্তে , থবক খূদিঙ ঐগী ঙাক্তনি। নোইনা ঐঙোন্দা তৌরিসি … ”\nথবা খুমদে। ৱা মচেৎ অমত্তা ঙাঙদে ।\nথবানা পূথোক্তুনা থম্লিবা ফিদু তনহোং হোংলগা থোকখি । থবা তপ্না সোফাদা ফমথৈ । (০৭-০৮-২০২০)\nআর্টস 88 ৱারি মচা 10 স্ক্রলবার 304 স্লাইডার 286 ১ম_কলাম 98\nচীফ মিনিস্টারনা লুচিংদুনা খোংজোম লালদা থৱায় কৎখ্রবা অথৌবশিংদা ইকায়খুম্নবা ঊৎখ্রে\nথা অমা চুপ্না চত্থরকপা ৱার্কশোপ লোইশিনখ্রে


নাবা ফগৎলকপগী কেসশিংনা এক্তিব কেসশিংদগী য়াম্না হেনগৎখ্রে\nনাবা ফগৎলক পগী কেস অমদি এক্তিব কেস অনীগী খেৎনবা লাখ ১ লানখ্রে\nনাবা ফগৎলকপগী চাং চাদা ৫৮.৫৬তা হেনগৎলে\nনোংমগী তেস্ত তৌবগা চাং সেম্পল লাখ ২.৩ লাল্লে\nPosted On: 28 JUN 2020 12:27PM by PIB Imphal\nভারত লৈঙাক্না স্তেত/য়ু.তি.শিংগা লোয়ননা কোবিদ-১৯ থিংননবা, লাকশিন্নবা অমদি মেনেজ তৌনবগীদমক লৌখৎখিবা থাক নাইবা, মাঙজৌনবা অমদি ইচঙ থৌবা খোঙথাংশিং অসিনা অফবা মহৈ উৎলি।\nফগৎখ্রবা অমদি হৌজিক লৈরিবা অনাবশিংগী খেৎনবা ১,০০,০০০ লানখ্রে। ঙসি ফাওবগী ওইনা ফগৎখ্রবা কেসশিংনা হৌজিক লৈরিবা কেসশিংদগী ১০৬,৬৬১ হেল্লে। মরম অসিনা হৌজিক ফাওবগী ওইনা অনাবা মীওই ৩,০৯,৭১২ কোবিদ-১৯দগী ফখ্রে। কোবিদ-১৯ নারবশিংগী মরক্তগী ফগৎখিবগী চাং অসি চাদা ৫৮.৫৬নি। হৌখিবা পুং ২৪গী মনুংদা কোবিদ-১৯ নাবা মীওই ১৩,৮৩২ ফখ্রে।\nহৌজিক্কী ওইনা অনাবা মীওই ২,০৩,০৫১ লৈ অমদি মখোয় পুম্নমক মেদিকেলগী মীৎয়েং মখাদা লৈরি।\nভারত্তা হৌজিক কোবিদ-১৯গীদমক্তা তোঙায়না লৈবা দাইগ্নোস্তিক লেব ১০৩৬ লৈ। মসিদা লৈঙাক্কী লেব ৭৪৯ অমদি লন্নাইগী লেব ২৮৭ য়াওরি।\nতোঙান্না খায়দোকপা মশিংদি:\nরিএল-তাইম আর.তি. পি.সি.আর. বেজ ওইবা তেস্তিং লেব: ৫৬৭ (লৈঙাক্কী: ৩৬২ + লন্নাইগী: ২০৫)\nত্রুনেত বেজ তেস্তিং লেব: ৩৮২ (লৈঙাক্কী: ৩৫৫ + লন্নাইগী ২৭)\nসি.বি.এন.এ.এ.তি. বেজ তেস্তিং লেব: ৮৭ (লৈঙাক্কী ৩২ + লন্নাইগী ৫৫)\nনুংতিগী ওইনা সেম্পল ২,০০,০০০ হেনবা তেস্ত তৌরি। হৌখিবা পুং ২৪ অসিদা তৌখিবা তেস্ত মশিং অসি ২,৩১,০৯৫তা হেনগৎলে। ঙসি ফাওবদা তেস্ত তৌখ্রবা অপুনবা মশীং ৮২,২৭,৮০২ য়ৌরে।\nজুন ২৮, ২০২০ ফাওবদা কোবিদ হোস্পিতাল ১০৫৫দা আইসোলেসন ফমুং ১,৭৭,৫২৯, আই.সি.য়ু. ফমুং ২৩,১৬৮ অমদি ওক্সিজেন সপ্পোর্ত তৌবা ফমুং ৭৮,০৬০ লৈদুনা; কোবিদ হেল্থ সেন্তর ২,৪০০দা আইসোলেসন ফমুং ১,৪০,০৯৯, আই.সি.য়ু. ফমুং ১১,৫০৮ অমদি ওক্সিজেন সপ্পোর্ত তৌবা ফমুং ৫১,৩৭১ লৈদুনা কোবিদকা মরী লৈনবা হকশেলগী মচাক মথুমশিং হেনগৎলে।\nমসিগী মথক্তা লৈবাকসিদা কোবিদ-১৯ থেংননবা কোবিদ কেয়র সেন্তর ৯৫১৯দা ফমুং ৮,৩৪,১২৮সু লৈরে। কেন্দ্রনা স্তেত/ য়ু.তি./ সেন্ত্রেল ইনস্তিত্যুসনশিংদা এন.৯৫ মাস্ক লাখ ১৮৭.৪৩ অমদি পর্সোনেল প্রোতেক্তিব ইকুইপমেন্ত (পি.পি.ই.) লাখ১১৬.৯৯ পীখ্রে।\nতেক্নিকেল ইসু, চৎন-কাংলোন অমদি পাউতাক ৱারোলশিংগা মরী লৈনবাকোবিদ-১৯গী মতাংদা অচুম্বা অমদি অনৌবা ৱাফমশিংগীদমক চাং নাইনা চঙবিয়ু: https://www.mohfw.gov.in/ and @MoHFW_INDIA .\n(Release ID: 1634941) Visitor Counter : 20\n(Release ID: 1634941)


ভারতকী অপুনবা কোবিদ-১৯ ভেক্সিনেসন কভরেজ অসি করোর ৯৩গী পন্দুপ হেনখ্রে\nহৌখিবা পুং ২৪দা দোজ লাখ ৫০.১৭ হেন্না কাপখি\nনাবা ফগৎলকপগী চাং অসি হৌজিক ৯৭.৯৬% ওইরি; মার্চ ২০২০দগী খ্বাইদগী ৱাংবা ওইরি\nহৌখিবা পুং ২৪দা অনৌবা কেস ২১,২৫৭ রিপোর্ত তৌরকখি\nভারতকী এক্তিব কেসলোদ (২,৪০,২২১) অসি অপুনবা কেসশিংগী ০.৭১% ওইরি\nহৌখিবা নুমিৎ ১০৫নি অসিদা চয়োলগী ওইনা লৈরিবা পোজিতিবিতী রেত (১.৬৪%) অসি ৩%দগী তাখি\nPosted On: 08 OCT 2021 9:32AM by PIB Imphal\nভেক্সিন দোজ ৫০,১৭,৭৫৩ কাপখিবগা লোইননা হৌখিবা পুং ২৪দা ভারতকী কোবিদ-১৯গী ভেক্সিনেসন কভরেজ অসি ঙসি অয়ুক পুং ৭ ফাওবগী প্রোভিজনেল রিপোর্তকী মতুং ইন্না করোর ৯৩ (৯৩,১৭,১৭,১৯১)গী পন্দুপ হেনবা ঙমখ্রে। মসি সেসন ৯০,৬৮,৫২৫গী খুত্থাংদা কাপখি।\nহৌখিবা পুং ২৪ অসিদা মীওই ২৪,৯৬৩ নাবা ফগৎখিবা অসিনা নাবা ফগৎখিবা মীওইশিংগী অপুনবা মশিং অসি ৩,৩২,২৫,২২১দা হেনগৎহনখি (লাইচৎ হৌবদগী হৌদুনা)।\nমসিনা মরম ওইরগা ভারতকী ফগৎলকপগী চাং অসি ৯৭.৯৬%দা লৈরি। নাবা ফগৎলকপগী চাং অসি মার্চ ২০২০দগী য়েংলকপদা হৌজিক্কী ওইনা খ্বাইদগী ৱাংবা ওইরি।\nকেন্দ্র অমদি রাজ্য/য়ু.তি. সরকারশিংগী লেপ্পা নাইদনা অমদি পুন্না হোৎনমিন্নবনা থংন-থংননা হৌখিবা নুমিৎ ১০৩নি অসিদা নোংমগী ওইবা অনৌবা রিপোর্ত তৌরকপা কেস মশিং অসি ৫০,০০০দগী তাদুনা লাক্লি।\nহৌখিবা পুং ২৪দা অনৌবা কেস ২১,২৫৭ রিপোর্ত তৌরকখি।\nহৌজিক্কী ওইনা এক্তিব কেসলোদ ২,৪০,২২১দা লৈরি মসি নুমিৎ ২০৫দা খ্বাইদগী তাবা ওইরি। এক্তিব কেস মশিং অসি লৈবাকসিগী অপুনবা পোজিতিব কেসকী মশিংগী ০.৭১% ওইরি।\nলৈবাক শিনবা থুংনা তেস্তিং কেপাসিতী চাওনা হেনগৎহনখি। হৌখিবা পুং ২৪ অসিদা লৈবাক অসিদা পুন্না তেস্ত মশিং ১৩,৮৫,৭০৬ তৌখি। হৌজিক ফাওবদা ভারতনা পুন্না তেস্ত মশিং করোর ৫৮ (৫৮,০০,৪৩,১৯০) হেন্না তৌখ্রে।\nনাকল অমরোমদা লৈবাক শিনবা থুংনা তেস্তিং কেপাসিতী হেনগৎহনখিবগা লোইননা চয়োলগী ওইবা পোজিতিবিতী রেত ১.৬৪%দা লৈদুনা হৌখিবা নুমিৎ ১০৫নি অসিদা ৩%দগী তানা লৈরি। নোংমগী ওইবা পোজিতিবিতী রেত অসি ১.৫৩%. দা লৈরি। হৌজিক্কী ওইনা নোংমগী ওইনা পোজিতিবিতী রেত অসি হৌখিবা নুমিৎ ৩৯নিদা ৩%দগী তানা অমসুং থংন-থংননা নুমিৎ ১২২নি অসিদা অসি ৫%গী মখাদা লৈরি।\n(Release ID: 1762003) Visitor Counter : 109\n(Release ID: 1762003)


ইলেক্ট্রোনিক টোল কলেক্সনগীদমক শিজিন্নরিবা FASTag — Vikaspedia\nইলেক্ট্রোনিক টোল কলেক্সনগীদমক শিজিন্নরিবা FASTag\nইলেক্ট্রোনিক টোল কলেক্সন (ETC) হায়বসি করিনো?\nFASTag হায়বসি করিনো?\nFASTag শীজিন্নবগী কান্নবশীংদু করি করিনো?\nমতৌ করম্না ঐনা FASTag লৈবা য়াগদগে?\nFASTag লৌবগী চার্জ কয়ানো?\nঐহাক্কী লৈফম য়ুম অসি অকক্নবা টোল প্লেজা অমগী কিমি 10 গী মনুংদা লৈ। লোকেলগী গারিশীংগীদমক পীরিবা কন্সেসনশীং ফংনবগীদমক ঐহাক্না FASTag লৌবা মথৌ তাগদ্রা?\nনেসনেল হায়ৱেজ ওথোরিটি ওফ ইন্দিয়া (NHAI)না ইলেক্ট্রোনিক টোল কলেক্সনগী ওইনা শিজিন্নরিবা FASTags ফংহন্নবগীদমক, MyFASTag অমসুং FASTag Partner (FASTag পার্টনর) কৌবা মোবাইল এপ অনি হৌদোকখ্রে।\nETC হায়বসি মীওইবগী মতেং য়াউদবা হায়ৱে টোলগী ইলেক্ট্রোনিক পেমেন্টবুনি। ETC সিষ্টেমশীংনা, গারি অমসুং টোল কলেক্সন এজেন্সি অনিগী মরক্তা ইলেক্ট্রোনিক্কী মতেংনা শেলগী ত্রাঞ্জেক্সন অমা পাংথোক্নবা ভেহিকল-তু-রোডসাইদ কম্যুনিকেসন টেক্নোলোজিশীং শিজিন্নৈ।\nFASTag হায়বসি টোল পেমেন্টশীংবু হকথেংননা মসিদা লিঙ্ক তৌরিবা প্রিপেদ নত্ত্রগা সেভিংস একাউন্টদগী পীনবা, রেদিও ফ্রিক্বেন্সি আইদেন্টিফিকেসন (RFID) টেক্নোলোজি শিজিন্নবা দিভাইস অমনি। মসি নহাক্কী গারিগী মমাংগী মীংশেন্দা (windscreen) নপশিল্লি অমসুং মসিনা নহাকপু টোল প্লেজাশীংদা শেলগী ত্রাঞ্জেক্সনগীদমক খাম্বা তৌদনা গারি থৌবা য়াহল্লি। তেগ (tag) অদু তেগ ইসু তৌফমদগী লৈবা য়াই অমসুং করিগুম্বা মদু প্রিপেদ একাউন্টতা লিঙ্ক তৌবা ওইরবদি, নহাক্কী মথৌ তাবদুগী মতুংইন্না তেগ অদু রিচার্জ / তোপ অপ তৌবা মথৌ তাগনি।\nলৈবাক অসিদা লৈরিবা টোল প্লেজা 371 NHAIগী লেন (lane) পুম্নমক অসি ইং 2017গী ওক্টোবর তাং 1দগী FASTag এনেবল ওইহল্লগনি অমসুং অতোপ্পা মখল অমত্তগী পেমেন্ট চৎনররোই। অতৈ লেনশীংদি, FASTag এনেবল ওইরবসু, অতোপ্পা মওংগী পেমেন্ট লৌবা য়াখিগনি। টোল প্লেজা 371 NHAIদা লৈরিবা দেদিকেটেদ FASTag লেনশীং অসি ইং 2017, সেপ্টেম্বরগী তাং 1দগী শিজিন্নবা য়ারগনি।\nগবর্ণমেন্ট ওফ ইন্দিয়ানা ইং 2017, ওক্টোবরগী তাং 1দগী হৌদুনা অনৌবা গারি য়োনবা মতমদা এক্টিভ FASTag নপ্পসি তঙাইফদবা ওইহনখ্রে। “FASTag পার্টনর এপ”না লৈবাক অসিদা লৈবা দিলর 6000 হেনববু প্লেটফোর্ম অমখক্তংদা পুন্সিন্নবা অমসুং গারি পীবা মতমদা FASTag এক্টিভেট তৌনবা থবক পায়খৎকনি।\nকেসলেস পেমেন্ট (শেলয়েক চংদবা পেমেন্ট) – FASTag য়ুজরশীংনা টোল ত্রাঞ্জেক্সনগীদমক শেল (কেস) পুবগী মথৌ তাদ্রে, অমসুং শেল অচোইবা পীবগী খুদোংচাদবা লৈহন্দ্রবনিনা, চপ চাবা শেনফম অদুমক পীবা য়ারে।\nমতম য়াম্না চংহন্দনা গারি লানবা য়াহনবা – চপ চাবা শেনফম অদু FASTagকী খুত্থাংদা মশা-মথন্তা লৌখ্রবনিনা (Auto-debit) টোল প্লেজাশীংদা গারি হেন্না য়াংনা লানবা য়ারে অমসুং মসিনা মতম্বুসু কনবা ঙম্লে।\nওনলাইনদা রিচার্জ তৌবা – FASTag অসি ওনলাইন্দা ক্রেদিট কার্দ/ দেবিট কার্দ/ / NEFT/ RTGS নত্ত্রগা নেট বেঙ্কিংগী খুত্থাংদা রিচার্জ তৌবা য়াই।\nSMS এলর্ট পীবা – টোল ত্রাঞ্জেক্সনশীং, বেলেন্স নেম্বা, অসিনচিংবশীংগীদমক রেজিষ্টর তৌরবা মোবাইল নম্বর অদুদা খুদক্তা SMS এলর্ট পী।\nFASTags অসি ওনলাইন্দা য়োল্লি - FASTag অসি ওনলাইন্দা ইসু তৌরিবা বেঙ্ককী ৱেবসাইটশীং/ NHAI ৱেবসাইট / IHMCL ৱেবসাইট তগী লৈবা য়াই অমসুং লৈরিবা মীওই অদুগী লৈফমদা কোরিয়রগী খুত্থাংদা য়ৌহল্লক্কনি।\nমোবাইল এপ - MyFASTag অসি এন্দ্রোইদ অমসুং iOS সিষ্টেম অনিমক্কী এপ ষ্টোরদগী দাউনলোদ তৌবা য়াবা কঞ্জ্যুমর এপ অমনি। কঞ্জ্যুমর অমনা FASTag অসি এপ অসিদা লৈবা নত্ত্রগা রিচার্জ তৌবা য়াই। এপ অসিনা ত্রাঞ্জেক্সনশীংগী রেকোর্দ য়েংশিনবদা মতেং পাংই অমসুং ওনলাইন গ্রিভান্স রিদ্রেসেলসু পী। এন্দ্রোইদকীদমক্তা এপ অসি দাউনলোদ তৌনবা, মফমসিদা ক্লিক তৌবীয়ু।\nনহাক্না নহাক্কী তেগ একাউণ্ট শেম্নবগীদমক্তা টোল প্লেজাশীংদা লৈরিবা সর্টিফাই তৌরবা ইসু তৌরিবা বেঙ্কশীং (ICICI বেঙ্ক, এক্সিস বেঙ্ক, IDFC বেঙ্ক, ষ্টেট বেঙ্ক ওফ ইন্দিয়া)গী পোইন্ট ওফ সেল (POS) লোকেসন অমহেক্তদা নত্ত্রগা বেঙ্কশীংগী সেল ওফিসশীংদা চৎপা য়াই। মসিগী মথক্তা, নহাক্না খ্বাইদগী নকপা POS লোকেসন খংদোক্নবগীদমক ইসু তৌরিবা বেঙ্ক অদুগী কষ্টমর কেয়র নম্বরদা কোল তৌবসু য়াই। POS/ সেলস ওফিস লোকেসন অদুদা চৎপা মতমদা নহাক্কী KYC দোক্যুমেন্টগী ওরিজিনেল অমসুং ফোটোকোপি অনিমক পুবা মথৌ তাগনি। FASTag লৈনবগীদমক নহাক্কী গারি অদু POS / সেল ওফিস লোকেসন অদুদা পুবা মথৌ তাই।\nFASTag লৈনবগীদমক মথৌ তারিবা দোক্যুমেন্টশীং - FAS Tag অসি একাউন্ট অমদা লিঙ্ক তৌবা মরম্না, ইসু তৌরিবা বেঙ্ক অদুগী KYC পোলিসিগী মতুংইন্না KYC দোক্যুমেন্টেসন মথৌ তাগনি। KYC দোক্যুমেন্টেসনগী মথক্তা, নহাক্না FASTagকী এপ্লিকেসন অদুগী লোয়ননা গারি অদুগী রেজিষ্ট্রেসন সর্টিফিকেট (RC) অদুসু পীশীনবা মথৌ তাই।\nইসু তৌরিবা বেঙ্কশীংগী কষ্টমর কেয়র হেল্পলাইনশীং মখাদা পীরি।\nICICI বেঙ্ক (কষ্টমর কেয়র 1800 210 0104)\nAxis বেঙ্ক (কষ্টমর কেয়র 1800 103 5577)\nIDFC বেঙ্ক (কষ্টমর কেয়র 1800 266 9970)\nSBI বেঙ্ক (কষ্টমর কেয়র 1800 110 018)\nFASTag অসিগী ভেলিদিটি অসি অনলিমিটেদ (unlimited validity) ওই। চপ মান্নবা FASTag অদু রিদরনা পারিবমখৈ অমসুং শেমদোক-শেমজিন তৌদ্রিবমখৈ শিজিন্নবা য়াগনি। শেগাই-খোকাইবদগী রিদিং ক্বালিটি হন্থরক্লবদি, চানবীদুনা অনৌবা তেগ অমগীদমক্তা ইসু তৌরিবা নহাক্কী বেঙ্ক অদুদা চৎপীয়ু।\nFASTag অসি ইসুয়িং বেঙ্কশীংনা (Issuing Banks) ইসু তৌই অমসুং বেঙ্কশীংনা তেগ অমমমগী ওইনা খ্বাইদগী য়াম্লবদা লুপা 200 ফাউবা লৌবা য়াই। অদুমওইনমক, তেগ ইসু তৌবগী চার্জশীং অসি ইসু তৌরিবা বেঙ্কশীংদুনা লেপ্পী অমসুং বেঙ্ক অমগা বেঙ্ক অমগা মান্নদবসু য়াই।\nনহাক্না কন্সেসনশীং (concessions) ফংনবগীদমক FASTag অমা লৈবা য়াই। FASTag অদু লৈরবা মতুংদা, লৈরক্লিবা বেঙ্ককী POS লোকেসন অদুদা, অকক্নবা প্লেজা অমগী কিমি 10 মনুংদা নহাক্কী য়ুম লৈ হায়বদু তাক্নবগী মথৌ তাবা দোক্যুমেন্টশীং (প্রুফ ওফ রেসিদেন্স) অদু পীশিনবা মথৌ তাগনি। মদু ভেরিফাই তৌখ্রবা মতুংদা, নহাক্কী গারিদা পীরিবা FASTag অদুদা কন্সেসন পীরক্লগনি।\nসোর্স : NHAI


য়ুনিয়ন হোম মিনিস্তর অমিত শাহনা উত্তরাখন্দগী চামোলী দিস্ত্রীক্তকী রিশিগঙ্গা তুরেলগী মথক থংবা কেসমেন্তদা উন কিন্থবা থোকখিবগী পার্লিয়ামেন্ততা পীখিবা ৱারোল\nPosted On: 09 FEB 2021 6:13PM by PIB Imphal\nমখা পীরিবা ৱারোল অসি য়ুনিয়ন হোম মিনিস্তর অমিত শাহনা উত্তরাখন্দা লৈবা চামোলী দিস্ত্রীক্তকী রিশিগঙ্গা তুরেলগী মথক থংবা কেসমেন্তদা উন কিন্থবা থোকখিবগী পার্লিয়ামেন্ততা পীখিবনি:-\n০৭.০২.২০২১দা চাওরাক্না পুং ১০০০ তাবা মতমদা রিশিগঙ্গা তুরেলগী মথক থংবা কেসমেন্তদা উত্তরাখন্দগী চামোলী দিস্ত্রীক্তকী আলাকনন্দা তুরেলগী মশা অমা ওইরিবা উন কিন্থবা অমা থোক্তুনা রিশিগঙ্গা তুরেলদা খঙহৌদনা ঈশিংগী ইমাই হেনগৎলকপনা মরম ওইদুনা রিশিগঙ্গাগী অপিকপা হায়দ্রো প্রোজেক্ত মেগা ৱাত ১৩.২ অমা চেন্থখ্রে। খংহৌদনা থোক্লকপা ইচাও অসিনা এন.তি.পি.সি. মেগাৱাত ৫২০গী হায়দ্রো পৱার প্রোজেক্ত অমা তাপোবানদা ধৌলি গঙ্গাদা শাগৎলিবা অসি শোকহনখি।\nউত্তরাখন্দগী স্তেত সরকারনা ঈচাও খুদোংথিনিঙাই ওইদ্রে অমসুং ঈশিং ইমাই হন্থরে হায়না রিপোর্ত পীরক্লি। সেন্তর অমসুং স্তেত সরকারনা ফিবম য়াম্না কুপ্না য়েংশিল্লি।\n২০২১গী ফেব্রুৱারীগী ৭তা সেতেল্লাইত দেতা (প্লানেত লেব)তগী য়েংবদা মথক থংবা রিশিগঙ্গা তুরেলদা গ্লেসিয়র মিতর ৫৬০০ এল্তিচুৎতা স্ক্ব্যর কিলোমীতর ১৪ লোম চাওরাক্না উন নিংখাইবা অমসুং রিশিগঙ্গা তুরেলদা খংহৌদনা ঈশিং ইচাও থোকপগী লৈরি।\n২. অহানবা মাং তাকপগী রিপোর্ত:-\nউত্তরাখন্দগী স্তেত সরকারগী পাউগী মতুং ইন্না, মীওই ২০ অমা লৈখিদ্রে অমসুং মীওই ৬ অমনা অশোক অপন নংখি। পাউগী মতুং ইন্না মীওই অপুনবা ১৯৭ মাংখিবগী রিপোর্ত লৈরি হায়রিবা অসিদা এন.তি.পি.সি. প্রোজেক্তকী মীওই ১৩৯, রিশিগঙ্গা প্রোজেক্তকী মীওই ৪৬ অমসুং খুঞ্জা ১২নি।\nতন্নেলদা চপ্তুনা লৈবা, এন.তি.পি.সি. প্রোজেক্তকী মীওই ১২ কনবা ঙমখ্রে। রিশিগঙ্গা প্রোজেক্তকী মীওই ১৫ অমসু কনবা ঙমখ্রে।এন.তি.পি.সি. প্রোজেক্ত অতোপ্পা তন্নেলদা চাওরাক্না মীওই ২৫-৩৫রোম লৈরখিগদ্রা হায়বা চিংনরি।\nস্তেত সরকারনা খুদোংথিবা থৌদোক অসিদা লৈখিদ্রবগী নক্নবা ইমুংদা লুপা লাখ ৪গী এক্স-গ্রেসিয়া লাওথোকখ্রে।\nথোং অমা চেন্থখিবদগী, খুঙ্গং ১৩গী লম্বী ফাওনখিদ্রে। মসিগী মফমশিং অসিদা হেলিকোপ্তরগী মতেংনা তঙাইফদবা পোৎ-চৈ অমসুং হিদাক লাংথক্কী মতেং পীরি।\n৩. স্তেত সরকারনা লৌখৎপা খোঙথাং:\nফিবম অসি ২৪X৭ স্তেত সরকারনা অৱাংবা থাক্তা য়েংশিল্লি। ইকাই খু্ম্নরবা প্রধান মন্ত্রীনা মশানা ফিবম অসি য়াম্না কুপ্না য়েংশিল্লি।\nহোম এফিয়র্স মিনিস্ত্রীগী কন্ত্রোল রুম অনিনা ফিবম অসিবু ২৪X৭ য়েংশিল্লি অমসুং অঙম্বা মতেং স্তেত অসিনা পীরি।\nপাৱর মিনিস্ত্রীগী ইকাই খুম্নরবা মিনিস্তর ওফ স্তেত (আই./সি.) না থৌদোক থোকফম মফম অসিদা লাক্তুনা য়েংশিনখি।\nআই.তি.বি.পি.না মখোয়গী কন্ত্রোল রুম লিংখৎলি অমসুং আই.তি.বি.পি. পর্সোন্নেল ৪৫০না মফম অসিদা কন্নবগীদমক লৈরি।\n০৫ এন.দি.আর.এফ. তীমনা থৌদোক থোকফম মফম অসিদা য়ৌখ্রে অমসুং মফম অসিদা কন্নবগীদমক লৈরি।\nইন্দিয়ন আর্মিগী তীম ০৪, ইঞ্জিনিয়র তাস্ক ফোর্স (ই.তি.এফ.) য়াওনা মফম অসিদা কন্নবগীদমক লৈরি। এম্বুলেন্স অনি য়াওনা মেদিকেল তীম অমসু থম্লি।ইন্দিয়ন এয়র ফোর্সকী হেলিকোপ্তর ৫ মফম অসিদা কন্নবগীদমক লৈরি।\nমফম অসিদা থি-হুম্বগী থবক চৎথরি। অহিং চুপ্পা চোকথবা লৈতনা হোৎনবনা আর্মিশিংনা নুগাই কয়া লৌথোক্তুনা মী কনবগী থবক চৎথরি।\nআলাকনন্দা অমসুং গঙ্গা বেসিনদগী হরিদ্বার ফাওবদা লৈরিবা সেন্ত্রেল ৱাতর কম্মিসনগী স্তাফ পুম্বা মিকুপ নাহুম শিংনা লৈখ্রে।\nসাস্ত্রা সীমা বাল (এস.এস.বি.)গী তীম অমা থৌদোক থোকফম অসিদা য়ৌশিনখ্রে।\n৪. নেস্নেল ক্রাইসিস মেনেজমেন্ত কম্মিতি (এন.সি.এম.সি.)গী মিতিং\n০৭.০২.২০২১গী ১৬৩০দা এন.সি.এম.সি.গী মিতিং অমা কেবিনেৎ সেক্রেতরীগী মখাদা পাংথোকখ্রে।-\n৫. স্তেত সরকারনা লৌখৎপা খোঙথাং:-\nদিস্ত্রীক্ত এদমিনিস্ত্রেসনদা, স্তেত সরকারগী পুলিস অমসুং দিজাস্তর মেনেজমেন্ত দিপার্তমেন্ত লোয়ননা সেন্ত্রেল এজেন্সিশিং অসিনা কনবগী থবক চৎথরি। এস.দি.আর.এফ.কী তীম ২ থম্লি। স্তেত হেলথ দিপার্তমেন্তগী মেদিকেল তীম ৭ এম্বুলেন্স ৮ অমগা চীফ মেদিকেল ওফিসরগা লোয়ননা থম্লি।হেলিকোপ্তর ৫ অমগসু থম্লি। মৈ হান্নগী মতৌগুম হঞ্জিল্লে। অমাং-অতা থোকখ্রবা থোং মঙা পি.দবল্যু.দি. অমসুং বি.আর.ও.না শেম্বা হৌখ্রে।\n৬. স্তেত দিজাস্তর রিস্ক মেনেজমেন্ত ফন্দ (এস.দি.আর.এম.এফ.)কী ফিবম:-\nঐহাক্না হায়জরি মদুদি হন্দক্কী ফাইনান্সিএল চহি ২০২০-২১গী ওইনা লুপা করোর ১০৪১.০০ অমা স্তেত দিজাস্তর রিস্ক মেনেজমেন্ত ফন্দ (এস.দি.আর.এম.এফ.)কী মখাদা উত্তরাখন্দ স্তেত্তা পীখি। অহানবা ওইনা লুপা করোর ৪৬৮.৫০ অমা স্তেত সরকার অসিদা থাদোকখ্রে।\nঐহাক্না থাজবা থম্মী মদুদি স্তেত সরকারদা হাউসনা পাংবা য়াবা মতেং পীগনি। সেন্ত্রেল সরকারনা স্তেত সরকারগা খোঙথাং খুদিং খুৎশম্নদুনা চৎলি।\n(Release ID: 1696706) Visitor Counter : 46\n(Release ID: 1696706)


পি.এম.না গুজরাত্তা প্রধান মন্ত্রী গরীব কল্যান অন্না য়োজনাগী বেনিফিসরীশিংগা উনখ্রে\nমমাংদা, অহোংবা রাসন স্কীমশিংগী স্কোপ অমসুং বজেৎ হেনগৎহনবা লৈখ্রে অদুবু চাং অদুদা চরা হেনবা অমসুং চিঞ্জাক ফংদবগী অৱাবদি হন্থবা লৈখিদে: পি.এম.\nপ্রধান মন্ত্রী গরীব কল্যান অন্না য়োজনা হৌদোক্লবা মতুংদদি বেনিফিসরীশিংনা মমাংদা ফংখিবা রাসনগী চাংদগী শরুক অনি হেন্না ফংলি: পি.এম.\nলায়চৎ মনুংদা চাদিং লুপা কোতি লাখ ২ হেনবনা মীওই কোতি ৮০ হেন্না লেম্না রাসন ফংহনখি: পি.এম.\nলৈবাক অসিদা খ্বায়দগী চাউবা অৱা-অনা নংবা নত্তনা নাগরীক অমত্তনা চরা হল্লোই: পি.এম.\nলায়রবদা শক্তি পীবা অসিনা ঙসিদি খ্বায়দগী মকোক্তা থম্লি: পি.এম.\nঐখোয়গী শান্নরোইশিংগী অনৌবা থাজবা অসিনা অনৌবা ভারতকী খুদম অমা ওইরক্লি: পি.এম.\nলৈবাক অসিনা য়াম্না থুনা ভেক্সিনেসন্দা চংশিন্দুনা কোতি ৫০গী মফম অমা য়ৌরে: পি.এম.\nঅজাদী কা অমৃত মহোৎসবতা জাতি শেমগৎনবগীদমক অনৌবা ইনোৎ পীনবা ঐখোয়না শেংলবা ৱাশক লৌরসি: পি.এম.\nPosted On: 03 AUG 2021 2:00PM by PIB Imphal\nপ্রধান মন্ত্রী শ্রী নরেন্দ্র মোদীনা গুজরাত্তা প্রধান মন্ত্রী গরীব কল্যান অন্না য়োজনাগী বেনিফিসরীশিংগা ভিদিও কনফরেন্সকী খুত্থাংদা উনখ্রে। মীয়াম্না শরুক য়াবা থৌরম অসি স্কীম অসিগী মরমদা রাজ্য অসিগী মীয়ামদা হেন্না ৱাখল তাহন্নবা হৌদোকখিবনি।\nথৌরম অসিদা ৱা ঙাংলদুনা, প্রধান মন্ত্রীনা হায় মদুদি গুজরাত্তা ইমুং লাখ কয়া অমা পি.এম. গরীব কল্যান অন্না য়োজনাগী মখাদা লেম্না রাসন ফংলি। হায়রিবা লেম্না রাসন য়েনবা অসিনা লায়রবশিংগীদমক্তা অৱাবা খরদি কোক্লি অমসুং মখোয় থাজবা অমা পীরি। মহাক্না হায় মদুদি অৱা অনা কয়া লাক্লবসু লায়রবশিংনা মখোয়গীদমক লৈবাক অসিনা লেপ্লি হায়না ফাওহনগদবনি।\nপ্রধান মন্ত্রীনা পুথোক্তুনা হায়খি মদুদি নিং-খা তম্লবা মতুংদা, সরকার অয়াম্বনা লায়রবশিংদা চান-থক্নবা অহোংবা মমলদা ফংহনগনি হায়খি। অহোংবা রাসনগী স্কীমগী স্কোপ অমসুং বজেৎ চহি অমগী মথং চহি অমদা হেনগৎখি, অদুবু চপ মান্নবা ফিভম অমদা লৈদুনা লাকখি। ফিভম অসি অহোংবা অমা পুরক্না ২০১৪দগী নৌনা থবক পায়খৎপা হৌখি। মহাক্না হায়খি, অনৌবা তেক্নোলোজী শিজিন্নদুনা শাজিন্নবা বেনিফিসরী কোতি কয়া অমা সিস্তেমদগী লৌথোকখ্রে অমসুং অধার কার্দশিং রাসনগা লিঙ্ক তৌরি। হায়রিবা অসিনা কনাগুম্বা নাগরীক অমা খ্বায়দগী চাউবা কালামতী লাকতুনা লোকদাউন্দ লৈবা নত্তনা চরা হেল্লরোই। প্রধান মন্ত্রী গরীব কল্যান অন্না য়োজনা অসি মালেম পুম্বনা খঙনরে। লায়চৎ মনুংদা চাদিং লুপা কোতি লাখ ২ হেনবনা মীওই কোতি ৮০ হেন্না লেম্না রাসন ফংহনখি, হায়না প্রধান মন্ত্রীনা হায়খি।\nঙসি প্রধান মন্ত্রীনা হায়খি, গেহু কে.জি.দা লুপা ২, চেং কে.জি.দা লুপা ৩ কোতা পীবগী মথক্তা, গেহু অমসুং চেং কে.জি. ৫ বেনিফিসরীশিংদা লেম্না ফংহল্লি। হায়রিবা অসিনা, স্কীম অসি হৌধোক্ত্রিবগী মমাংদগী শরুক অনি থোক্না হেনগৎতুনা কার্দ হোল্দরদা রাসন ফংহল্লি। স্কীম অসি দিৱালি ফাওবা ফাওবা চৎথখিগনি। লায়রবা অমত্তনা চরা হেন্দুনা তুম্মরোই হায়না প্রধান মন্ত্রীনা হায়খি। মাইগ্রেন্ত লেবরশিংবু য়েংশিনবিবা অমসুং ৱান নেসন ৱান রাসন কার্দকী খোঙথাং মপুং ফাহনবগীদমক গুজরাত সরকারবু মহাক্না থাগৎপা ফোংদোকখি।\nপ্রধান মন্ত্রীনা হায় মদুদি ঙসিদি লৈবাক অসিনা ইনফ্রাস্ত্রকচরদা লুপা কোতি লাখ কয়া অমা চাদিং তৌরি, অদুবু হায়রিবা মরক অসিদা, মীচম প্রজাশিংগী পুন্সি মহিং ফগৎনবা, ইজ ওফ লিবিংগী অনৌবা বেঞ্চমার্ক অমা লিংখৎলি। ঙসিদি লায়রবদা হান্না খুদোংচাবা পীরে। লায়রবা ইমুং কোতি ২ য়ুম শাদুনা, ইমুং কোতি ১০ তোইলেৎ শাবিদুনা হেন্না ফগৎলক্লি। মসিগা মান্ননা, মখোয়না জন-ধন একাউন্তগী খুত্থাংদা বেঙ্কিং সিস্তেমদা য়াওশিল্লকপা অসিনা মখোয়দা হেন্না শক্তি পীরি হায়না প্রধান মন্ত্রীনা হায়খি।\nপ্রধান মন্ত্রীনা হায়খি মদুদি শক্তি পীবা অসি হকশেল, মহৈ-তম্বা, খুদোংচাবা লৈবা অমসুং ইশাবু ইকাই খুম্নবগীদমক লেপ্পা লৈতনা কন্না হোৎনবা মথৌ তাই। স্কীমশিং হায়বদি আয়ুশমান য়োজনা, ইকোনোমিকেল্লি ৱিকর সেক্সনগী রিজার্বেসন, লম্বী, গ্যাস অমসুং ইলেক্ত্রিসিতী লেম্না শম্বা, মুদ্রা য়োজনা, স্বানিধি য়োজনা হায়রিবশিং অসিনা লায়রবশিংদা পুন্সি মহিং চাউথোকচনা হিংনবা লম্বী অমা পীরি অমসুং শক্তি পীনবা মেদিয়ম অমা ওইরি।\nপ্রধান মন্ত্রীনা হায়খি মদুদি গুজরাত য়াওনা লৈবাক পুম্বদা অসিগুম্বা থবক কয়া অমা লৈরি, ইরৈচাশিংনা থাজবা লৈবা অমসুং মফম কয়া অমদা ঙসিদি হেনগৎলক্লি। অমসুং হায়রিবা অসিনা মংলান খুদিং ফংনবা ইশানা ইশাবু থাজবা অসিনা ফোর্মুলা অমনি।\nভারতকী ওলিম্পিক্স কন্তিজেন্তদা য়েংবদা, প্রধান মন্ত্রীনা হায়খি মদুদি চহি চা অমদা অমুক্তং থোকপা অমাং-অতা নাথৈদুনা মশীং য়াম্লবা শান্নরোই কয়া অমা ওলিম্পিক্সকিদমক ক্বালিফাইদ ওইরি। মখোয় অসি ক্বালিফাইদ ওইবতা নত্তনা অমুক্কা হেন্না ফবা শান্নরোই ওইনবা কন্না হোৎনরি।\nপ্রধান মন্ত্রীনা হায় মদুদি ভারতকী শান্নরোইশিংগী জিল, পেসন অমসুং স্পিরিত অসিনা ঙসিদি খ্বায়দগী ৱাংবা থাক্তা লৈরি। মহাক্না হায় হায়রিবা থাজবা অসি অশেংবা হৈথোই-শিংথোইবা মশক খঙদোকপা অমসুং মখোয়বু পুক্নিং থৌগৎপা অসিনা ওইরকপনি। হায়রিবা থাজবা অসি সিস্তেম হোংদোকপা, হেন্না ময়েক শেংলকপা অসিনা ওইরকপনি। হায়রিবা অনৌবা থাজবা অসিনা অনৌবা ভারত অমগী খুদম অমা ওইরি।\nপ্রধান মন্ত্রীনা মীয়ামদা হায়রিবা থাজবা অসি কোরোনাবু লান্থেংনবা অমসুং ঐখোয়গী ভেক্সিনেসন্দসু চৎথনবা কন্না হায়খি। মালেমগী ওইবা লায়চৎকী অকোইবদা ঐখোয়না লেপ্পা লৈতনা চেকশিন্দুনা লৈবা মথৌ তাই হায়না মরুওইবা পীখি।\nমহাক্না হায় লৈবাক অসিনা ভেক্সিনেসনগী মাইকৈরোমদা য়াম্না থুনা চংশিন্দুনা কোতি ৫০গী মফম অমা য়ৌখ্রে, গুজরাতসু ভেক্সিন দোজ কোতি ৩.৫ চংশিল্লক্লি। ভেক্সিন কাপথোকপা, মাস্ক উপ্পা অমসুং মীয়াম তিনবা মফমদা য়ারিবমখৈ চংদনবা মহাক্না মরুওইবা পীখি।\nপ্রধান মন্ত্রীনা ইরৈচাশিংদা মিকপ থোক্তুনা জাতি অসিবু শেমগৎনবা অনৌবা ইথিল অমগী ৱারেপ লৌনবা হায়খ্রে। মহাক্না হায়রিবা খুরম্বা অসি ইন্দিপেন্দেন্স দেগী ৭৫শুবা থৌরম পাংথোকপা মনুংদা লৌনবা কন্ন হায়খি। মসিগী ৱারেপ অসিদা মহাক্না হায় লায়রবা, ইনাক-খুনবা, নুপা অমসুং নুপী, অঙাংনচিংবা, মীপুং খুদিংগী শরুক য়াওরি, হায়না হায়রগা মহাক্না লোয়শিনখি।\nমসি খঙজিনবা য়াই মদুদি চাওরাক্না চেং-হৱাই মেত্রীক তন লাখ ৯৪৮ অমা মমাং চহিদা য়েন্থোকখি, হায়রিবা অসি কোবিদ মনুংদা ফুদ সেক্যুরিতী শোইদনবা মহৌশাগী ওইবা চহিদগী ৫০% হেন্না পীরি। ২০২০-২১দা চাওরাক্না ফুদ সবসিদী লুপা কোতি লাখ ২.৮৪ পীখি।\nগুজরাত্তা ইলিজিবল ওইরবা বেনিফিসরী কোতি ৩.৩ হেন্না চেং-হৱাই মেত্রীক তন লাখ ২৫.৫ ফংদুনা কোতি লিশিং ৫ হেনবা শেনফমগী সবসিদী ফংখি।\nমাইগ্রেন্ত বেনিফিসরীশিংগী মখা তানা ফুদ সেক্যুরিতী মপাঙ্গল কনখৎনবা, ৱান নেসন ৱান রাসন কার্দ অসি হৌজিক ফাওবদা রাজ্য/য়ু.তি. ৩৩দা হাপখ্রে।\n(Release ID: 1741974) Visitor Counter : 107\n(Release ID: 1741974)


ৱাহং: ঐহাক্না শিবা মতমদা লাইরৈপাক চতপা শোয়দ্রবনি হায়বসি মতৌ করম্না খঙবা ঙমগনি?\nপাওখুম: অদোমগী লোমনাইদবা পুন্সি অমা লৈ অমদি অদোমনা শিবা মতমদা লাইরৈবাক্তা চতপা শোয়দ্রবনি হায়বসি অদোম খঙবীরব্রা? ঈপুরোয়না অদোমবু শোয়হন্নিংদে! বাইবেলনা হায়: “নখোয়গী লোমনাইদবা পুন্সি লৈ হায়বা খঙনবা ঈপুরোয়গী মচানিপা অদুগী মিংদা থাজরিবা নখোয়দা ঐনা ৱারমশিং অসি ইরিবনি” (1 যোহন 5:13)। ঈপুরোয়গী মমাংদা হৌজিকমক অদোম লেপতুনা লৈরে হায়না লৌরসি অদুদগী মহাকনা অদোমদা ৱাহং অসি হংলকই, “ঐনা নখোয়বু করিগীদমক লাইরৈপাক্তা পুগদৌরিবনো?” অদোম করি খুমগনি? অদোম খুম্বা ঙমদবা য়াই। অদোমনা খঙফম থোকপদি ঈপুরোয়না ঐখোয়বু নুংশি অমসুং লোম্বা নাইদনা ঐখোয়না লেল্লুগদবা মফম অদু ঐখোয়না শোয়দনমক্কী মশক খঙবা ঙমনবা লম্বেল অমা মহাকনা পীনবিরে হায়বসিনি। লম্বেল অসিবু বাইবলনা অসুমনা তাকই: “মরমদি ঈপুরোয়না তাইবংপানববু অশুক্কী মতিক নুংশি মরমদি মহাকনা মহাক্কী অমত্তা ঙায়রবা মচানিপা অদুবু এখোয়দা পীবিরে অদুনা মহাকপু থাজবা খুদিংমক মাঙবা নাইদনা লোমনাইদবা পুন্সিদা হিংলগনি” (যোহন 3:16)।\nঐখোয়না অহানবদা খঙগদবদি ঐখোয়বু লাইরৈপাক্তগী লাপথোকহল্লিবা ৱাফম অসিনি। ৱাফম অদুদি মসিনি- ঐখোয়গী পাপ চেনবা হৌনাশানা ঐখোয়বু ঈপুরোয়গা মরী লৈনবদগী লাপথোকহল্লে। হৌনাশা অমসুং অপাম্বদগী ঐখোয় পাপচেনবা ঐবশিংনি। “মরমদি মী পুমনমক পাপ চেনবা মরমনা ঈপুরোয়গী মতিক মঙাল ফংবা ঙমনদ্রে”(রোমীয় 3:23)। ঐখোয়না ইশাবু কনজবা ঙমদে। “মরমদি থৌজালনা নখোয়বু কনবিরে, থাজবনা, ঐখোয়দগী নত্তনা, ঈপুরোয়গী খুদোলনা মসি ঐরে। মী কনামত্তনা চাওথোকতনবা থবকতগী নত্তে”(এফিসিয়া 2:8-9)। ঐখোয় শিরগা নোরোক্তা চতপা মতিক চপ চাবনি। “মরমদি পাপ তৌরুবগী মমলদি শিবনি”(রোমীয় 6:23)।\nঈপুরোয়দি শেঙই অমদি চুমই অদুনা শোয়দনমক্কী পাপ চেনববু চৈরাক পি, অদুবু মহাকনা ঐখোয়বু নুংশিবা মরমনা ঙাকপি হৈবা পীনবিরমলে। যীশুনা হায়রমই: “লম্বী অদুসু অচুম্বা অদুসু হিংবদুসু ঐনি। ঐগী মতেঙ য়াওদনা কনামত্তনা ইপাগী মফমদা লাকপা ঙমদে”(যোহন 14:6)। যীশুনা ঐখোয়গীদমক্তা ক্রোশ মথক্তা শিবিখি: “মরমদি ঈপুরোয়গী মফমদা নখোয়বু পুশিন্নবা, লাইনিং চেতবশিং লাইনিং চেতহল্লে হায়বদি খৃস্টনসু পাপকীদমক অমুক্তং শিবিরে, ইবুঙোবু হকচাংগী মরিদা শিহল্লে অদুবু থৱয়গী মরীদদি হিংহল্লে”(1 পিতর 3:18)। যীশু শিরুবদগী হিংগতহনখি: “ইবুঙো ঐখোয়গী পাপকীদমক শিদোকনবা পিথোকলে অদুগা ঐখোয়বু চুমথোকমিন্নবা ঙমনবগীদমক হিংগতহনবিরে”(রোমীয় 4:25)।\nঅসুমনা, অহৌবগী ৱাহং অদুদা হন্না অমুক চতসি- “ঐহাকনা শিবা মতমদা লাইরৈপাক্তা চতপা শোয়দ্রবনি হায়বসি ঐহাকনা করমনা খঙগদৌরিবনো? অসিনি পাওখুমদি - মপু ইবুঙো যীশু খৃস্ট্দা থাজবা থম্মু অদু ঐরবদি নখোয়বু লানবিগনি”(পাখোনচতপা 16:31)। “ইবুঙোবু লৌশিঞ্জরবা মী পুমনমক্কী মফমদা, হায়বদি ইবুঙোগী মিংদা থাজরবা মখোয় অদুদা, ঈপুরোয়গী মচাশিং ঐরকনবা ইবুঙোনা মতিক পিনবিরে”(যোহন 1:12)। অদোমনা লোমনাইদবা পুন্সিবু লেমনা ফংবা খুদোল অমগুমনা ফংবা ঙমগনি। “ঈপুরোয়গী খুদোলদি ঐখোয়গী ইবুঙো যীশু খৃষ্টদা লোমনাইদনা হিংবা পুন্সি অসিনি”(রোমীয় 6:23 )। যীশুনা হায়রমই: “মখোয়না পুন্সিদুনা মপুং ফান লৈননবা মরমগীদমক ঐহাক লাকখিবনি” (যোহন 10:10)। অদোমনা লাইরৈপাক্তা যীশুগা লোয়ননা লোমনাইদনা লেনবা ঙমগনি, মরমদি মহাকনা ৱাশকলমই: “অসুমনা ঐনা চততুনা নখোয়গীদমক মফম অমা থৌরাং তৌরবদি, ঐনা লৈরিবা মফম অদুদা নখোয়সু লৈননবা ঐনা অমুক লাক্তুনা নখোয়বু ইনাক্তা পুজেমগনি”(যোহন 14:3)।\nঅদোমনা যীশু খৃষ্টবু অদোমগী লানবিহৈবা ঐনা লৌশিনবগা লোয়ননা ঈপুরোয়গী মফমদগী ঙাকপি হৈবা ফংনিংলবদি, অদোমনা শোনবা ঙমগদবা লাইশোন অমা মসিদা লৈরে। লাইশোন অসি নত্রগা অতোপ্পা লাইশোন অমা হায়বনা অদোমবু কনবিবদি ঙমলোই। হায়বদি খৃষ্টদা থাজবা থম্বখক্তনা অদোমবু পাপতগী কনবীবা ঙমগনি। লাইশোন অসি অদোমদা অরান খুবম পীবীনবা অদোমনা ঈপুরোয়বু থাজবা অমসুং মঙোন্দা তৌবীমল খঙবা উতপা ঐনা মহাক্কী মফমদা হায়জনবগী ইচম চম্বা মওং অমনি। ‘‘ঈপুরোয়, নহাক্কী মফমদা ঐহাক লাল্লুরে হায়বা ঐহাক খঙজৈ অদুনা মসিগীদমক ঐহাকপু চৈরাক পীবীবা য়ারবনি। অদুবু ঐহাকনা ফংগদবা চৈরাক অদু যীশু খৃষ্টনা ফংবীখিবদগী মহাকপু থাজরুবগী মপান্না ঐহাকপু ঙাকপীরে। ঐহাক ঐহাক্কী পাপতগী মায় লৈথোকচরে অমসুং অরান খুবমগীদমক্তা নহাক্কী মফমদা থাজবা থমজরি। নহাক্কী অঙকপা ফংলবা থৌজাল অমসুং ঙাকপীহৈবা অসিগীদমক নহাকপু থাগতচরি-মসিনি লোমনাইদবা পুন্সিগী খুদোল! আমেন!’’